Shocking revelation about Dileep byaJournalist - Malayalam Filmibeat\n'സിനിമ വിട്ട് ഒരു വിശ്രമ ജീവിതം ആഗ്രഹിച്ചിരുന്നില്ല'; ഒറ്റയ്ക്കുള്ള ജീവിതത്തെ കുറിച്ച് ടി.പി മാധവൻ\nFinance ഏറ്റവും തകര്‍ച്ച നേരിട്ട5മിഡ്കാപ്പ് ഓഹരികള്; ഇനി വാങ്ങാമോ?\nNews ജിയോയുടെ പ്ലാന്‍നിരക്ക് ഉയര്‍ത്തുന്നു, ഡിസംബര്‍ഒന്ന് മുതല് പ്രാബല്യത്തില്, ഉയര്‍ത്തിയത് 25 ശതമാനം\nSports IND vs NZ: ശുഭ്മാന് ഗില് തന്റെ സാങ്കേതികത മെച്ചപ്പെടുത്തേണ്ടതായുണ്ട്- ആകാശ് ചോപ്ര\nTechnology റീട്ടെയിൽ വിപണിയും കീഴടക്കുമോ റിലയൻസ്? വിലക്കുറവ് തന്ത്രം വീണ്ടും പയറ്റി അംബാനി\nAutomobiles ഇനി തായ്‌ലാന്‍ഡിലും; ബൈക്കുകളുടെ പ്രാദേശിക അസംബ്ലി ആരംഭിച്ചതായി Royal Enfield\nLifestyle Daily Rashi Phalam: ദാമ്പത്യനേട്ടം, കാര്യവിജയം; ഇന്നത്തെ നിങ്ങളുടെ ദിനം ഇങ്ങനെ\nവെറും കൈയ്യോടെ ഇറങ്ങിയ മഞ്ജുവിനെ ഒന്നുമല്ലാതാക്കാന് ദിലീപ് ശ്രമിച്ചു;ഞെട്ടിക്കുന്ന വെളിപ്പെടുത്തല്\n| Published: Monday, July 17, 2017, 13:11 [IST]\nദിലീപിന്റെ സിനിമ - സ്വകാര്യ ജീവിതത്തെ കുറിച്ചുള്ള ഒരു മാധ്യമപ്രവര്‍ത്തകന്റെ തുറന്ന വെളിപ്പെടുത്തല് വൈറലാകുന്നു. ദിലീപ് മഞ്ജുവുമായി പ്രണയത്തിലായ കാലം തൊട്ടുള്ള സത്യകഥയാണ് ഉണ്ണികൃഷ്ണന് ശ്രീകണ്ഠാപുരം എന്ന മാധ്യമപ്രവര്‍ത്തകന് തന്റെ ഫേസ്ബുക്ക് പേജിലൂടെ വെളിപ്പെടുത്തുന്നത്.\nഅന്നേ ഓങ്ങിവച്ചതാ നിനക്കൊന്ന് തരാന്... ന്യൂസ് റീഡര് വിനുവിന്റെ 'മുഖത്തടിച്ച' നടി അനിത\n'പിണക്കങ്ങള് പ്രതികാരത്തില് എത്തുമ്പോള്' എന്ന തലക്കെട്ടോടെയാണ് ഉണ്ണികൃഷ്ണന്റെ ഫേസ്ബുക്ക് പോസ്റ്റ്. വിനയനുമായുള്ള സൗഹൃദത്തെ കുറിച്ചും തകര്‍ച്ചയെ കുറിച്ചും പോസ്റ്റില് വ്യക്തമായി പറയുന്നു. നവമാധ്യമങ്ങളില് വൈറലാകുന്ന മാധ്യമപ്രവര്‍ത്തകന്റെ വാക്കുകളിലൂടെ തുടര്‍ന്ന് വായിക്കാം...\nആ പ്രണയ വാര്‍ത്ത പ്രചരിച്ച കാലം\nഞാന് സിനിമാമംഗളത്തിന്റെ റിപ്പോര്‍ട്ടറായി ജോലി ചെയ്യുന്ന കാലം. ദിലീപും മഞ്ജു വാര്യരും തമ്മില് പ്രണയത്തിലാണ് എന്ന വാര്‍ത്ത ഫീല്‍ഡില് പലര്‍ക്കും അറിയാം. അറിഞ്ഞ വിവരങ്ങള് വച്ച് അതേ പറ്റി എഴുതണോ എന്ന് പലവട്ടം ആലോചിച്ചിരുന്നു. സുഹൃത്തും തിരക്കഥാകൃത്തുമായ എന്‍എം നവാസുമായി ഞാനക്കാര്യം സംസാരിച്ചു. കുടമാറ്റം എന്ന ചിത്രത്തിന്റെ രചയിതാവാണ് നവാസ്. ആ ചിത്രത്തിന്റെ ചിത്രീകരണത്തിനിടെയുള്ള അനുഭവം വച്ച് അവര് തമ്മിലിഷ്ടത്തിലാണ് എന്ന് നവാസും സ്ഥിരീകരിച്ചു.\nഎന്നിട്ടും എഴുതേണ്ട എന്നാണ് തീരുമാനിച്ചത്. ദിലീപും മഞ്ജുവുമായി എനിയ്ക്ക് അന്നുള്ള അടുപ്പം തന്നെ കാരണം. അതൊരു ഗോസിപ്പായി കരുതിയാലോ എന്നു കരുതി. എന്നാല് കുറച്ചു നാള് കഴിഞ്ഞപ്പോള് വെള്ളിനക്ഷത്രം വാരിക ആ പ്രണയ വാര്‍ത്ത ബ്രേക്ക് ചെയ്തു. അതേ തുടര്‍ന്ന് ദിലീപ് വെള്ളിനക്ഷത്രം ലേഖകരുമായി അല്പം അകലം പാലിച്ചു.\nഅത് സംഭവിച്ചു, ആ വിവാഹം\nഏറെക്കഴിയും മുമ്പ് അതു സംഭവിച്ചു. ദിലീപിന്റെയും മഞ്ജുവിന്റെയും വിവാഹം. മംഗളം പത്രത്തിന്റെ എഡിറ്റര് ആയിരുന്ന ആര് ഗോപി കൃഷ്ണന് വിളിച്ചു പറഞ്ഞാണ് ഞാന് വിവരമറിഞ്ഞത്. അപ്പോള് തന്നെ റിപ്പോര്‍ട്ടിംഗിനായി ആലുവയില് ദിലീപിന്റെ വീട്ടിലേക്ക് തിരിച്ചു. ഉച്ചകഴിഞ്ഞ്4മണിയോടെയാണ് ദേശത്തെ വീട്ടിലെത്തുന്നത്. ഒരു വിവാഹ വീടിന്റെ തിരക്കേ ഇല്ല. ദിലീപിന്റെ ബന്ധുക്കളും ഏതാനും സുഹൃത്തുക്കളും മാത്രമേ ഉള്ളൂ.\nസിനിമാരംഗത്തു നിന്ന് ഒരാള് മാത്രമാണ് ദിലീപിന്റെ വിവാഹ ദിവസം ഉണ്ടായിരുന്നത്. സംവിധായകന് വിനയന്. ഒപ്പം അദ്ദേഹത്തിന്റെ ഭാര്യയും. വിനയന് വിവാഹ സമ്മാനമായി ഒരു മോതിരം ദിലീപിന്റെ വിരലിലണിയിക്കൂന്നതും കണ്ടു. തുടര്‍ന്നുള്ള ദിവസങ്ങളില് ദിലീപിനെതിരെ ഒരു തരംഗം കേരളം ഉടനീളം ഉണ്ടായി. ദിലീപിന്റെ കരിയര് തന്നെ അവസാനിച്ചോ എന്ന് തന്നെ പലരും ഭയന്ന ദിവസങ്ങള്. അന്ന് ദിലീപിനെ ഏറെ പിന്തുണച്ചു വിനയന്.\nഎതാനും ആഴ്ചകള് കഴിഞ്ഞപ്പോള് സിനിമാമംഗളത്തിലേക്ക് വിനയന്റെ ഫോണ് വന്നു. പുതിയ ചിത്രം തുടങ്ങുന്നു എന്നറിയിച്ച്. പ്രണയനിലാവ് എന്നാണ് പേര്. ഒറ്റപ്പാലത്താണ് ലൊക്കേഷന്. നായകന് ദിലീപ്. നായിക മോഹിനി. ലൊക്കേഷന് കവറേജിനിടെ വിനയനോട് തിരക്കി, ദിലീപിനെതിരായി ഒരു തരംഗം നിലനില്‍ക്കെ എങ്ങനെയാണ് ദിലീപിനെ ഹീറോ ആക്കാന് തോന്നിയത്? 'എനിക്കങ്ങനെ തോന്നുന്നില്ല 'എന്നായിരുന്നു വിനയന്റെ മറുപടി. മറിച്ച്,' കേരളം മുഴുക്കെ ഇഷ്ടപ്പെടുന്ന മഞ്ജുവിനെ വിവാഹം ചെയത ആള് എന്ന നിലയില് ദിലീപിനോട് മലയാളികള്‍ക്കിനി ഇഷ്ടം കൂടുകയേ ഉള്ളൂ' എന്നായി വിനയന്\nകാലം അതു തെളിയിച്ചു. മോഹന്‍ലാലും മമ്മൂട്ടിയും കഴിഞ്ഞാല് ഏറ്റവും സ്റ്റാര് വാല്യൂ ഉള്ള നടനായി ദിലീപ് മാറി. ആയിടെ വിനയന് ചിത്രങ്ങളില് തുടര്‍ച്ചയായ സാന്നിദ്ധ്യമായി ദിലീപ് മാറുന്നതും പിന്നിട് കണ്ടു. വിനയന്റെ ഏഴോളം ചിത്രങ്ങളിലാണ് ചുരുങ്ങിയ നാളുകള്‍ക്കുള്ളില് ദിലീപ് അഭിനയിച്ചത്. അത്രക്കായിരുന്നു അവരുടെ അടുപ്പം.\nഎന്നാല് താരമൂല്യം കൈവരിച്ച ഘട്ടത്തില് ദിലീപും വിനയനും തമ്മില് അകന്നു. തുടര്‍ന്ന് ദിലീപിന് പകരമായി ജയസൂര്യയെ വിനയന് ഉയര്‍ത്തിക്കൊണ്ടുവന്നു. ക്രമത്തില് അവരുടെ പിണക്കം വളര്‍ന്ന് വളര്‍ന്ന് മാക്ട പിളര്‍ത്തും വരെ എത്തി. ഫെഫ്ക ഉണ്ടായി. വിനയന് എന്ന തിരക്കേറിയ സംവിധായകന്റെ കരിയറിനെ വല്ലാതെ മുരടിപ്പിച്ചു ആ തര്‍ക്കം. അന്ന് ഏറെ ഹിറ്റുകള് ഒരുക്കിയ ആളായിരന്നു അദ്ദേഹം. ആ ഒതുക്കലില് മുന്നില് ദിലീപായിരുന്നു എന്നതാണ് എന്നില് അത്ഭുതമുളവാക്കിയത്. എത്ര ചിത്രങ്ങളില് ഒരുമിച്ചവരാണവര്. ദിലീപിന് തുടക്കത്തില് എറെ ഹിറ്റുകള് നല്‍കിയ സംവിധായകനാണദ്ദേഹം.\nതിലകനെയും തുളസി ദാസിനെയും ഒതുക്കി\nദിലീപിന്റെ അനിഷ്ടം പിടിച്ചു പറ്റിയ തുളസീദാസിനെയും തിലകനെയും പോലുള്ളവരുടെയും കരിയര് ഒന്നുമല്ലാതാകുന്നതും പിന്നീട് കണ്ടു. സ്റ്റാര് വാല്യു കൈവരിക്കും മുമ്പ് ദിലീപിന് രണ്ടു ഹിറ്റുകള് നല്‍കിയ സംവിധായകനാണ് തുളസീദാസ്. എത്ര ചിത്രങ്ങളില് തിലകന് ദിലീപിന്റെ അച്ഛനായിരുന്നു.\nദിലീപിന്റെയും മഞ്ജുവിന്റെയും കാര്യങ്ങള് തന്നെ നോക്കു. കൂറേക്കാലം പ്രണയിച്ചവര്. പിന്നെ വിവാഹിതരായി ഒന്നിച്ചു കഴിഞ്ഞവര്. മീനാക്ഷിയുടെ അച്ഛനും അമ്മയും. പിരിഞ്ഞപ്പോഴോ... സിനിമയില് വീണ്ടും തന്റെ അസ്തിത്ത മുറപ്പിക്കാന് 35 കഴിഞ്ഞ മഞ്ജു പാടു പെടുന്ന ഘട്ടത്തില് മഞ്ജുവിനെ ഒന്നുമല്ലാതാക്കാന് ദിലീപ് ഏറെ ശ്രമിച്ചു. എത്രയോ സംവിധായകരോട് മഞ്ജുവിനെ കാസ്റ്റ് ചെയ്യരുത് എന്ന് വിലക്കി. രണ്ടാം വരവില് മഞ്ജുവിനെ കാസ്റ്റ് ചെയ്യാന് അതു കൊണ്ടു തന്നെ പലരും മടിച്ചു. രഞ്ജിത്ത് പോലും.\nമഞ്ജുവിന്റെ മടങ്ങി വരവ്\nമഞ്ജുവിനെ വച്ച് ഹൗ ഓള്‍ഡ് ആര് യു ഒരുക്കിയ റോഷന് ആന്‍ഡ്രൂസിനോടു ചോദിച്ചു നോക്കു, അതിന്റെ പേരില് അദ്ദേഹത്തിനുണ്ടായ അനുഭവങ്ങള്. ആ ചിത്രം അവാര്‍ഡ് മത്സരത്തിനു പോലും പരിഗണിക്കാതിരിക്കാന് ശ്രമം ഉണ്ടായി. മോഹന്‍ലാല് നിര്‍മിച്ചതുകൊണ്ട് മാത്രം ആണ് എന്നും എപ്പോഴുമെന്ന ചിത്രത്തില് മഞ്ജുവിനഭിനയിക്കാനായത്.\nമഞ്ജു ഇറങ്ങി വന്നത്\nഒന്നിച്ചു ജീവിച്ച കാലഘട്ടത്തില് മഞ്ജുവിന്റെ പേരില് ദിലീപ് വാങ്ങിച്ച ഭൂ സ്വത്തുക്കള് മുഴുക്കെ മീനാക്ഷിയുടെ പേരില് എഴുതിക്കൊടുത്ത് വെറും കയ്യോടെ ഇറങ്ങി പോന്ന നടിയാണ് മഞ്ജു. തന്റെ പ്രതിഭയില് അത്രയേറെ വിശ്വാസമുണ്ടാകണം മഞ്ജുവിന്. അതു തെറ്റായിരുന്നില്ല. കാരണം മലയാളത്തില് ഇന്ന് ഏറ്റവും കൂടുതല് പ്രതിഫലം പറ്റുന്ന ലേഡി ആര്‍ടിസ്റ്റ് മഞ്ജുവാണ്.അതും 35 കഴിഞ്ഞ പ്രായത്തില്.\nമീനാക്ഷിയെ കൂടെ നിര്‍ത്തുന്നത്\nവെറും കയ്യോടെ ഇറങ്ങിപ്പോന്ന മഞ്ജുവിനെ ഒന്നുമല്ലാതാക്കാനും ദിലീപ് ശ്രമിച്ചു എന്നത് മറ്റൊരു ഞെട്ടലായിരുന്നു എനിക്ക്. മഞ്ജു മീനാക്ഷിയുടെ പേരില് സ്ഥലം എഴുതി വച്ചതിനാലാണ് മീനാക്ഷിയെ ഒപ്പം നിര്‍ത്താന് ദിലീപ് തയ്യറായത് എന്ന് ഒരു കൂട്ടുകാരന് വിലയിരുത്തിയത് മറ്റൊരു ഷോക്ക്. സൗഹൃദങ്ങള് ഇങ്ങനെയാണ്. അകല്‍ച്ച വന്നു കഴിഞ്ഞാല് പരസ്പരം ഒതുക്കാനും മൂലക്കിരുത്താനും ഒക്കെ ശ്രമം നടക്കും.\nപീഡിതയായ നടിയുടെ, കരിയര്‍തുടക്കത്തില് ഏറ്റവും തുണച്ച നടന് ദിലീപാണ്. സ്വന്തമായി ദിലീപ് നിര്‍മ്മിച്ച ആദ്യ ചിത്രമായ സിഐഡി മൂസയില് നായികയായതോടെയാണ് ആ നടിയുടെ കരിയര് തന്നെ ഉയര്‍ന്നത്. പിന്നിട് എത്രയെത്ര ചിത്രങ്ങളില് അവര് ഒരുമിച്ചു. കാവ്യ കഴിഞ്ഞാല് എറ്റവുമധികം ചിത്രങ്ങളില് ആ നടിയാണ് ദിലീപിന്റെ ജോടിയായത്. അവര് തമ്മിലുള്ള അടുപ്പം ശത്രുതയിലേക്ക് മാറുന്നതും കാലം കാട്ടിത്തന്നു. അത് ദിലീപ് കൂടി അംഗീകരിക്കുന്ന സത്യം.\nവിനയന്റെയും തുളസീദാസിന്റെയും തിലകന്റെയും മാത്രമല്ല മഞ്ജുവിന്റെ കൂടി കരിയര് നശിപ്പിക്കാന് ശ്രമിച്ചതു പോലെ ഈ നടിയുടെ കരിയര് നശിപ്പിക്കാന് ദിലീപ് ശ്രമിച്ചോ? അറിയില്ല... പിണക്കങ്ങള് ഉണ്ടായാല് ആരും ഏതതിര് വരെയും പോയേക്കാം. ഇക്കാര്യത്തില് അതു സംഭവിച്ചോ? കാലം സത്യം തെളിയിക്കുന്നതുവരെ കാത്തിരിക്കയെ നിവര്‍ത്തിയുള്ളു- ഉണ്ണികൃഷ്ണന് എഴുതി\nമകളെ മഞ്ജു വാര്യര് പ്രസവിച്ച സമയത്താണ് അസുഖത്തെ കുറിച്ച് അറിയുന്നത്; ഇതിപ്പോള് അതിജീവനമാണെന്ന് അമ്മ ഗിരിജ\nമഞ്ജു വാര്യർ ചിത്രത്തിന്റെ സംവിധായകന് മറുപടിയുമായി മനീഷ്, ജോലി ചെയ്യുന്നവരെ കൊണ്ട് ഫോട്ടോഷോപ്പ് ചെയ്യിക്കുക\nആ സങ്കടം മാറിയത് ഇപ്പോഴാണ്! മരക്കാറിനെക്കുറിച്ച് മഞ്ജു വാര്യരുടെ വാക്കുകള്\nഎന്റെ ഏറ്റവും വലിയ ശക്തിയും അഭിമാനവും അതാണ്, അമ്മയെ കുറിച്ച് മഞ്ജു വാര്യർ\nമഞ്ജു വാര്യരെയും സൗബിനെയും വെറുതെ വിടൂ; അപവാദങ്ങളിലേക്ക് വലിച്ചിഴയ്ക്കുകയാണ്,സംവിധായകന്\nമഞ്ജു വാര്യർ എന്താണ് ഉദ്ദേശിക്കുന്നത്, നന്മയാണ് ആഗ്രഹിക്കുന്നതെങ്കില് ദൈവം കൂടെയുണ്ടാവുമെന്ന് ആരാധകർ...\nമഞ്ജു വാര്യരോ സൗബിനോ സഹായിക്കണം, തുറന്ന് കത്തുമായി സംവിധായകൻ, എന്നെ വിശ്വസിച്ചു ജീവിക്കുന്ന കുടുംബമുണ്ട്...\nഒരിക്കലും ഒരമ്മയോട് ചോദിക്കാൻ പാടില്ലാത്തൊരു ചോദ്യമാണിത്, മഞ്ജുവിന്റെ മറുപടി വൈറലാവുന്നു\nആ നഷ്ടത്തിൽ നിരാശ തോന്നിയെന്ന് മഞ്ജു വാര്യർ, നടിയ്ക്ക് പകരമാണ് ബോളിവുഡ് സുന്ദരി എത്തിയത്\nകുറേ ദിവസം നിരീക്ഷിച്ചു, അവസാനം ഉത്തരം കിട്ടി, ഇപ്പോൾ ബഹുമാനം; മഞ്ജുവിനെ കുറിച്ച് ബാലാജി ശർമ്മ\nചാന്‍സിന് വേണ്ടിയല്ല ഫോട്ടോഷൂട്ടുകള്, മഞ്ജു ചേച്ചിയുടെ ചിത്രങ്ങളിലും അത് കാണാം: ഫറ ഷിബ്‌ല\nമറ്റെല്ലാവരേയും പോലെ ഒരു സാധാരണ ടെന്റിലായിരുന്നു മഞ്ജു വാര്യരും കഴിഞ്ഞത്, വളരെ സിമ്പിളാണ്...\nRead more about: manju warrier dileep dileep arrest malayalam film malayalam movie malayalam cinema മലയാളം സിനിമ ദിലീപ് മഞ്ജു വാര്യര്\nShocking revelation about Dileep byaJournalist\nStory first published: Monday, July 17, 2017, 13:11 [IST]\n'എനിക്കും തിയേറ്ററുകള്‍ക്കും സിനിമയ്ക്കും കാവലായതിന് നന്ദി', സുരേഷ് ഗോപിയുടെ വാക്കുകൾ വൈറലാവുന്നു\n'മുമ്പ് എന്ത് കേട്ടാലും പ്രതികരിക്കുമായിരുന്നു, ഇപ്പോൾ അങ്ങനെയല്ല', മാറ്റത്തിന്റെ കാരണത്തെ കുറിച്ച് സിമ്പു!\n'സിനിമ ജീവശ്വാസമാക്കിയവർക്കൊപ്പമുള്ള യാത്ര', മാത്തുക്കുട്ടിക്കും നോബിളിനും നന്ദി പറഞ്ഞ് താരപുത്രി\nപെട്ടെന്ന് കണ്ടാൽ തിരിച്ചറില്ല, ബാലതാരമായിരുന്ന നയൻതാരയുടെ പുത്തൻ ചിത്രങ്ങൾ കണ്ട് ആരാധകർ\nബ്രൈഡൽ ലുക്കിൽ അനാർക്കലി മരിക്കാർ, നടിയുടെ ചിത്രങ്ങൾ കാണാം\nസിംപിൾ സ്റ്റൈലിൽ നടി അനുശ്രീ, നടിയുടെ ഏറ്റവും പുതിയ ഫോട്ടോസിതാ\nMalvika Sharma : బ్లాక్ డ్రెస్ లో కైపెక్కిస్తున్న మాళవికా శర్మ.. ఎక్కడా తగ్గట్లేదుగా !\nയഷിനോടും KGF2ന്റെ ടീമിനോടും മാപ്പ് പറഞ്ഞ് Aamir Khan\nസാന്ത്വനത്തിലെ വില്ലത്തി ജയന്തിക്ക് നാളെ മിന്നുകെട്ട്\nഹൃദയത്തിലെ പ്രണവിനെ കിടിലനായി അനുകരിച്ച് കുരുന്ന്\nSquid Game കാണാൻ പ്രേരിപ്പിച്ചയാളെ വെടിവെച്ച് കൊന്ന് നോർത്ത് കൊറിയ\nആരായിരുന്നു ബിച്ചു തിരുമല?, അറിയണം ആ മാന്ത്രിക എഴുത്തുകാരനെ\nകാവൽ സിനിമയുടെ വിശേഷങ്ങൾ പങ്കുവച്ച് പദ്മരാജ് രതീഷ്


posted by ഇളംതെന്നല്.... @ 11:31 AM4comments\nനാലാം തരം ജയിച്ചത് അറിഞ്ഞ ദിവസം എന്റെ മനസ്സ് വളരെ സന്തോഷത്തിലായിരുന്നു.അഞ്ചാം തരത്തിലേക്ക് ജയിച്ചു എന്നതിനപ്പുറം,അടുത്തുള്ള പ്രൈമറി സ്‌കൂള് വിട്ട്, ഇക്കാടെയും അടുത്ത വീട്ടിലെ ചേച്ചിമാരുടേയും കൂടെ "ചീപ്പി"നപ്പുറത്തുള്ള അപ്പര് പ്രൈമറി സ്‌കൂളിലേക്ക് പോകാം, എന്നതിനാലാണ് എന്റെ കുഞ്ഞുമനസ്സ് കൂടുതല് സന്തോഷിച്ചത്.ഏഴാംതരം വരെയുള്ള അപ്പര് പ്രൈമറി സ്‌കൂള് ഞങ്ങളുടെ ഗ്രാമാതിര്‍ത്തിയിലുള്ള ചീപ്പിനുമപ്പുറത്താണ്.ഗ്രാമാതിര്‍ത്തിയിലുള്ള സീതത്തോടിന് കുറുകെ ഒരു ചിറ കെട്ടിയിട്ടുണ്ട്."ചീപ്പ്","ബണ്ട്" എന്നൊക്കെ ഞങ്ങള് ഗ്രാമവാസികള് അതിനെ പറയും.അതിനുമപ്പുറത്തേക്ക് ഞാന് പോയിട്ടില്ല.ഇനി എനിക്കും ചീപ്പ് കടന്ന് കുന്നിന് ചെരുവിലെ ആ സ്‌കൂളിലേക്ക് പോകാം..\nജൂണ് മാസത്തിലെ ആദ്യ ആഴ്‌ച.പുതിയ ഉടുപ്പും ബാഗും കുടയും എല്ലാം വാങ്ങിയിട്ടുണ്ട്.പുതിയ സ്‌കൂളിലേക്ക് ഇക്കയോടൊപ്പം പുറപ്പെട്ടു.ഇക്കാടെ മുഖത്ത് ചെറിയൊരു നീരസം ഉണ്ട്.ഇക്കാക്ക് ബാഗും കുടയും പഴയത് തന്നെ, എനിക്കാണെങ്കില് ഉപ്പ ഗള്‍ഫില് നിന്നും പുതിയ കുട കൊടുത്തയച്ചിരുന്നു.ബാഗും പുതിയത് വാങ്ങി .അതെല്ലാമാണ് ഇക്കാടെ നീരസത്തിന് കാരണം.എങ്കിലും മൂത്തവന് എന്ന ഗര്‍വ്വോടെ ഇക്ക മുന്‍പില് നടന്നു.ഇടവഴികടന്നപ്പോള് അയല്‍പക്കത്തെ ചേച്ചിമാര് ഞങ്ങളുടെ സംഘത്തില് ചേര്‍ന്നു.ചുവന്ന റിബണ് കൊണ്ട് രണ്ട് വശവും മുടി മെടഞ്ഞുവെച്ചിരിക്കുന്ന, കണ്ണട വെച്ച ചേച്ചി എന്നെയൊന്ന് സൂക്ഷിച്ചു നോക്കി ചിരിച്ചു. നാണം കൊണ്ടോ എന്തോ ഞാന് മുഖം കുനിച്ചു.ഇക്ക തന്നെയാണ് ആ ചെറിയ വിദ്യാര്‍ത്ഥി ജാഥയുടെ ലീഡര്.ഏഴാം ക്ലാസ്സില് പഠിക്കുന്ന ഇക്കയെക്കാള് തലമൂത്ത ആണ്‍കുട്ടികള് സംഘത്തില് വേറെ ഇല്ലാത്തതു കൊണ്ടാകാം.\nചെറുതായി ചാറ്റല് മഴ പെയ്‌തു തുടങ്ങി.എല്ലാവരും കുട നിവര്‍ത്തി. ഞെക്കുമ്പോള് തുറക്കുന്ന എന്റെ ഗള്‍ഫ് കുട ഞാന് തെല്ലഭിമാനത്തോടെ ഉയര്‍ത്തിപ്പിടിച്ചു.ചീപ്പ് മുറിച്ചുകടക്കുമ്പോള് ഇക്ക ഒന്നു തിരിഞ്ഞു നിന്ന്,തെല്ലധികാരത്തോടേ പറഞ്ഞു."സൂക്ഷിച്ച് നടക്കണം, വീഴരുത്" മഴക്കാലം തുടങ്ങിയതിനാല് തോട്ടില് വെള്ളം നിറഞ്ഞു തുടങ്ങിയിരുന്നു.കലക്കവെള്ളമാണ് ഒഴുകിവരുന്നത്. തന്റെ വഴിയേ ഉള്ളതെല്ലാം വൃത്തിയാക്കി ഒഴുകുകയാണ് സീതത്തോട്. കുറേ ചപ്പുചവറുകളും പഴകിയ പച്ചക്കറികളും കശാപ്പു ചെയ്ത മൃഗങ്ങളുടെ അവശിഷ്‌ടങ്ങളും തോട്ടിലൂടെ ഒഴുകിനീങ്ങുന്നത് കാണാം. അറവുശാലയും മാര്‍ക്കറ്റും എല്ലാം ചീപ്പില് നിന്നും നോക്കിയാല് കാണുന്ന ദൂരത്താണ്. ഒരിക്കല് ഉപ്പാപ്പയുടെ കൂടെ മാര്‍ക്കറ്റില് പോയിട്ടുണ്ട്. അറവുശാലയുടെ അടുത്തുകൂടെ വന്നപ്പോള് അസഹ്യമായ ദുര്‍ഗന്ധം സഹിക്കവയ്യാതെ ഞാന് മൂക്ക് പൊത്തിപോയി.\nചീപ്പ് കടന്നതും ഇക്ക വിശദീകരണം തുടങ്ങി." ഇമ്മാതിരി കുറച്ചീസം കൂടി മഴ പെയ്താല് ചീപ്പങ്ങ്‌ട് നിറഞ്ഞുകവിയും , അപ്പോള് മുഴുവന് മരപ്പലകളും എടുത്തു മാറ്റും." തടയണ വെച്ചിട്ടുള്ള മരപ്പലകകള് മുഴുവന് എടുത്തുമാറ്റുമ്പോള് അതിലൂടെ വെള്ളം കുതിച്ചു ചാടുന്നത് ഞാന് ഭാവനയില് കണ്ടു.ഇക്ക ഇടക്കിടക്ക് ഓരോ വിശദീകരണം തന്നു കൊണ്ടിരിന്നു.തോട്ടരികിലെ ഒരു ചെറിയ കുടിലിന്റെ അടുത്തു കൂടെ കടന്നു പോകണം ഞങ്ങള്‍ക്ക്. അവിടെ എത്തിയപ്പോള് പെണ്‍പട ഒന്നു നിന്നു. നാടുനീളെ നടന്ന് വളകള് വില്‍ക്കുന്ന ഒരു സ്ത്രീയുടെ കുടിലാണത്. ഉമ്മറത്ത് പല വര്‍ണങ്ങളിലുള്ള വളകള് തുണികൊണ്ട് കെട്ടിവെച്ചിരിക്കുന്നു. പെണ്‍പടയുടെ നോട്ടം അതിലേക്കാണ്.ഇക്ക വീണ്ടും തിരിഞ്ഞ് ദേഷ്യത്തില് പറഞ്ഞു.." ഒന്നു വരുന്നുണ്ടോ.. ബെല്ല് ഇപ്പോ അടിക്കും.." എല്ലാവരും നടത്തതിന് വേഗത കൂട്ടി.\nസ്‌കൂള് ഗേറ്റ് കടക്കുമ്പോള് ഒന്നാം ബെല്ല് അടിക്കാന് തുടങ്ങിയിരുന്നു.5 സി എനിക്ക് കാണിച്ച് തന്ന് ഇക്ക വേഗം ക്ലാസ്സിലേക്ക് ഓടി.പുതിയ സ്‌കൂള്, ക്ലാസ്, ടീച്ചര് , സഹപാഠികള്.. എല്ലാവരുമയി ഞാന് പെട്ടെന്ന് ഇണങ്ങിച്ചേര്‍ന്നു.എന്റെ പ്രകൃതം അങ്ങനെയാണ് .ഏത് സാഹചര്യവുമായും പെട്ടെന്ന് ഇണങ്ങിച്ചേരും."സ്‌റ്റെപ് കട്ട്" സ്‌റ്റെയിലില് മുടി വെട്ടി, കുസൃതിനിറഞ്ഞ മുഖഭാവത്തോടെ ക്ലാസ്സില് ഉന്മേഷവാനായിരിക്കുന്ന കൊച്ചുപയ്യന് ടീച്ചര്‍മാരുടെ കണ്ണിലുണ്ണിയാകാന് അധികസമയം വേണ്ടിവന്നില്ല. താമസിയാതെ ക്ലാസ്സ് ലീഡര് എന്ന പദവിയും അലങ്കരിച്ചുകിട്ടി.\nസ്‌കൂള് തുറന്ന് ഒരാഴ്‌ച കഴിഞ്ഞു. ഈ ദിവസങ്ങളിലെല്ലാം മഴ തകര്‍ത്തു പെയ്‌തുകൊണ്ടിരുന്നു. ചീപ്പ് കവിഞ്ഞ് വെള്ളം മുകളിലൂടെ ഒഴുകിത്തുടങ്ങി.ചീപ്പിന് മുകളിലൂടെ ഒഴുകുന്ന വെള്ളത്തില് കാലിട്ടടിച്ച് കളിക്കുക ഞങ്ങള് കുട്ടികളുടെ ഒരു വിനോദമായി.വെള്ളത്തില് ഒഴുകിവരുന്ന പരല്‍മീനുകളെ തുറന്നു വെച്ച കുടകൊണ്ട് പിടിക്കുവാന് ഇക്കാക്ക് ഒരു പ്രത്യേക വൈദഗ്‌ദ്യം ഉണ്ടായിരുന്നു.കവിഞ്ഞൊഴുകുന്ന ചീപ്പ് കടന്നുപോകുമ്പോള് ഞൊറിയിട്ട പാവാട വെള്ളം നനയാതെ, ഒരു കൈകൊണ്ട് പൊക്കിപ്പിടിച്ച്, മറുകൈകൊണ്ട് പുസ്‌തകകെട്ടും കുടയും മാറത്തടക്കിപ്പിടിക്കാന് പെണ്‍കുട്ടികള് നന്നേ പാടു പെട്ടിരുന്നു. അപ്പോള് അവരുടെ നടത്തം കുറേകൂടി തലകുനിച്ചിട്ടായിരിക്കും. പുറകേ വരുന്ന ആണ്‍പ്രജകളുടെ തല കൂടുതല് നിവര്‍ന്നിരിക്കും!!. പുസ്തകവും വസ്‌ത്രവും നനഞ്ഞൊലിച്ച് വീട്ടിലെത്തുന്നത് സ്ഥിരം പതിവായി. വീട്ടിലെ വഴക്കില് നിന്നും തല്ലില് നിന്നും ഞാന് സൌകര്യപൂര്‍വം രക്ഷപ്പെട്ടാലും ഇക്കാക്ക് കിട്ടുന്നതില് കുറവുണ്ടായിരുന്നില്ല.\nഅന്നും നല്ല മഴയുണ്ടായിരുന്നു.കുട്ടികള് ക്ലാസ്സിന്റെ മൂലയില് ചുരുട്ടിവെച്ച നനഞ്ഞ കുടയില് നിന്നും വെള്ളം ഊറി പ്രതലം ആകെ നനഞ്ഞിരിക്കുന്നു.ഇപ്പോള് ചീപ്പ് നിറഞ്ഞ് കരകവിഞ്ഞൊഴുകുന്നുണ്ടായിരിക്കും . തോട്ടുവരമ്പിലെ വളവില്‍പനക്കാരിയുടെ കുടിലിനകത്തേക്ക് വെള്ളം കയറിയിട്ടുണ്ടാകും .. പാവം ഇനി മഴക്കാലം കഴിയുന്നത് വരെ മാര്‍ക്കറ്റിലെ പീടികത്തിണ്ണ തന്നെ ശരണം... ക്ലാസ്സിന്റെ പകുതിമാത്രം കെട്ടിപൊക്കിയ ചുമരില് സ്ഥാനം പിടിച്ച കുടകള് കാറ്റുവീശുമ്പോള് ഇടക്ക് താഴോട്ട് മൂക്കുകുത്തികൊണ്ടിരുന്നു.. ടീച്ചര് ഇംഗ്ലീഷ് ക്ലാസ്സ് തുടങ്ങിയിരിക്കുന്നു. ഹെഡ്‌മാഷ് ഒരു പെണ്‍കുട്ടിയുടെ കൈപിടിച്ചുകൊണ്ട് ക്ലാസിലേക്ക് കയറി വന്നു."ടീച്ചറെ പുതിയ കുട്ടിയാണ്.ബോംബെയില് ജനിച്ചുവളര്‍ന്നതാണ്.മലയാളം അത്രക്കങ്ങ്‌ട് പോര. ഒന്ന് ശ്രദ്ധിച്ചോളൂ ട്ടോ.." ഹെഡ്‌മാഷ് പറഞ്ഞു. ടീച്ചര് സമ്മതഭാവത്തില് തലയാട്ടി. ഞാന് ആ കുട്ടിയെ ശ്രദ്ധിച്ചു. ചെറിയ വട്ടക്കണ്ണട വെച്ച മുഖം. മുടി കാതിനു താഴെ വെച്ച് വെട്ടി ഒതുക്കി വെച്ചിരിക്കുന്നു. രണ്ട് കൈകളിലും നിറയെ ചുവന്ന വളകള്. മുഖത്ത് തെല്ലൊരു അഹങ്കാര ഭാവം . അതോ എനിക്കു വെറുതെ തോന്നിയതോ?..ടീച്ചര് ആ കുട്ടിയെ എല്ലാവര്‍ക്കുമായി പരിചയപ്പെടുത്തി. ടീച്ചര് എന്തൊക്കെയോ ചോദിച്ചു. ഓരോ ചോദ്യത്തിനും ആ കുട്ടി തലയാട്ടി കൊണ്ടിരുന്നു. ഇടക്ക് "നഹി" എന്നോ മറ്റോ പറഞ്ഞു.ഞാന് അവളുടെ മുഖത്തേക്ക് തന്നെ നോക്കിയിരിക്കയായിരുന്നു. എന്തൊക്കെയോ ആ കുട്ടിയില് നിന്നും മനസ്സിലാക്കിയ പോലെ ടീച്ചര് അവളെക്കുറിച്ച് അല്‍പം പുകഴ്‌ത്തിപറഞ്ഞു. ബോംബെയിലെ സ്‌കൂളില് നിന്നും ഒന്നാമതായി ജയിച്ചുവന്നതാണെത്രേ!!."വെറുതെയല്ല മുഖത്ത് ഒരു അഹങ്കാരഭാവം" ഞാന് മനസ്സില് കരുതി.ഇന്റെര്‍വല് സമയത്ത് ഞാന് ഒന്ന് ചങ്ങാത്തം കൂടാന് ശ്രമിച്ചു. പക്ഷെ ആ കുട്ടിക്ക് കണ്ട ഭാവം ഇല്ല. എങ്കിലും ഇടക്കെല്ലാം ഒഴിഞ്ഞു നിന്ന് ആ കുട്ടിയെ നിരീക്ഷിക്കുക എന്റെ പതിവായി.ക്ലാസ്സില് പഠനത്തിലും പാഠ്യേതരവിഷയങ്ങളിലും താമസിയാതെ ഞങ്ങള് തമ്മില് ചെറിയൊരു മത്‌സരം നിലവില് വന്നു. ഒരു ദിവസം അവള് ക്ലാസ്സില് ഹിന്ദിപാട്ട് പാടിയത് എന്റെ മനസ്സില് ഒരു പോലെ സങ്കടവും സന്തോഷവും ഉണ്ടാക്കി. എനിക്ക് അങ്ങനെ പാടാന് കഴിയില്ലല്ലോ എന്ന സങ്കടവും മനോഹരമായി പാടുന്ന അവളുടെ മുഖത്തേക്ക് നോക്കിയപ്പോഴുണ്ടായ ആനന്ദവും വേര്‍തിരിച്ചെടുക്കാന് ഞാന് നന്നേ പാടു പെട്ടു.\nഞാനടക്കം അധികം കുട്ടികളും വീട്ടില്‍നിന്നും ഭക്ഷണം കൊണ്ടുവന്ന് കഴിക്കുന്ന പതിവാണ്.ഉച്ചക്ക് എല്ലാവരും ഒരുമിച്ചിരുന്ന് ഭക്ഷണം കഴിക്കും. അടുത്തു വീടുള്ള കുട്ടികള് മാത്രമാണ് ഉച്ചഭക്ഷണം കഴിക്കാന് വീട്ടില് പോകുന്നത്. അവള് രണ്ടാമത്തെ ഗണത്തില് ആയിരുന്നു. അവളുടെ തൊട്ടടുത്ത വീട്ടില് നിന്നും വരുന്ന ഒരു ആണ്‍കുട്ടി കൂടി ഞങ്ങളുടെ ക്ലാസ്സില് ഉണ്ടായിരുന്നു. അവനുമായി ഞാന് ചങ്ങാത്തം സ്ഥാപിച്ചു.സ്‌കൂളിന്റെ പടിക്കലെ പെട്ടികടയില് നിന്നും വാങ്ങിക്കുന്ന കാരക്ക മുട്ടായിയും നെല്ലിക്ക ഉപ്പിലിട്ടതും എല്ലാം വാങ്ങികൊടുത്ത് ഞാന് അവനെ പാട്ടിലാക്കി. അങ്ങനെ ഉച്ചഭക്ഷണത്തിന് ബെല്ലടിച്ചാല് ഞാന് ഭക്ഷണം കഴിച്ചു തീരുന്നത് വരെ അവന് കാത്ത് നില്‍ക്കും. ഭക്ഷണം കഴിച്ച് ഞങ്ങള് ഒരുമിച്ച് അവന്റെ വീട്ടിലേക്ക് പോകും. അകത്ത്, അവന് അമ്മ ഭക്ഷണം ഉരുളയാക്കി വായില് വാരിക്കൊടുക്കുമ്പോള്,ഞാന് പുറത്ത് ഉമ്മറത്തിരുന്ന് അടുത്തുള്ള അവളുടെ വീട്ടിലേക്ക് എത്തിനോക്കിക്കൊണ്ടിരിക്കും. മടക്കയാത്രയില് അവള്‍ക്ക് പിന്നില് ഞങ്ങള് ഉണ്ടാകും , അകമ്പടിയായി.. ക്രമേണ ഞങ്ങള് ചെറിയ ചങ്ങാത്തത്തിലായി. അധികം സംസാരിക്കാറില്ലെങ്കിലും അവളുടെ ഇടക്കുള്ള ഒന്ന് രണ്ട് വാക്കുകളും പുഞ്ചിരിയും എന്നെ തൃപ്‌തിപ്പെടുത്തിയിരുന്നു.\nചീപ്പിലെ വെള്ളം കുറേശ്ശെയായി താണുതുടങ്ങിയിരിക്കുന്നു.സീതത്തോടിന്റെ ഓരത്ത് നിറഞ്ഞുനില്‍ക്കുന്ന കൈതക്കാട്ടില് നിന്നും കൈതപ്പൂവിന്റെ ഗന്ധം പരന്നു തുടങ്ങി. കോളാമ്പിപ്പൂവും കൂത്താടിച്ചിയും എല്ലാം നിറഞ്ഞു പൂത്തു നില്‍ക്കുകയാണ്... ഇന്ന് ഓണപരീക്ഷയുടെ ഉത്തരക്കടലാസ് കിട്ടി.ക്ലാസ്സില് ഒന്നാമത് ഞാനാണ്. അവള്‍ക്ക് രണ്ടാം സ്ഥാനം. ഹിന്ദിയില് എനിക്ക് 50 ല് 49 അവള്‍ക്ക് 48. പാവം അതിലെങ്കിലും അവള്‍ക്ക് ഒന്നാം സ്ഥാനം വേണ്ടതായിരുന്നു. എന്തോ എനിക്ക് അവളോട് സഹതാപം തോന്നി. ഹിന്ദി ടീച്ചര്‍ക്ക് "സ്‌റ്റെപ് കട്ട്" സ്‌റ്റെയിലില് മുടി വെട്ടിയ കുസൃതിനിറഞ്ഞ മുഖമുള്ള ആണ്‍കുട്ടിയോട് കൂടുതല് വാത്‌സല്യം തോന്നിയോ?. അവളോടുള്ള സ്‌നേഹക്കൂടുതല് കൊണ്ടോ എന്തോ ഹിന്ദി ടീച്ചറോട് എനിക്ക് ചെറിയ അമര്‍ഷം തോന്നി...\nമാര്‍ക്കുകള് തമ്മില് ഒത്തുനോക്കുകയായിരുന്നു ഞങ്ങള് . അപ്പോഴാണ് ക്ലാസ്സിലെ രണ്ടു വില്ലന്മാരുടെ രംഗപ്രവേശം. ഞങ്ങളുടെ ചങ്ങാത്തം അവരെ അലോസരപ്പെടുത്തിയിരുന്നു.അവരില് ഒരാള് പലതവണ അവളെ നമ്പറിട്ട് നോക്കിയതാണ്.അവന് ഞങ്ങളുടെ അടുത്തുവന്ന് അവളുടെ തലയില് ചെറുതായൊരു കിഴുക്ക് കൊടുത്തു. എനിക്ക് സഹിക്കാനായില്ല . ഞാന് അവനെ പിടിച്ചു ഉന്തി നീക്കി. കായികബലത്തില് അവര് രണ്ടുപേരും എന്നേക്കാള് മുന്‍പിലായിരുന്നു. അവര് ശരിക്കും പെരുമാറിയപ്പോള് ഞാന് നിലത്തു വീണുപോയി.ചോര പൊടിയുന്ന കൈകളില് അവള് തലോടിയപ്പോള് എനിക്ക് സന്തോഷമായി. ഞാന് മനസ്സിന്റെ വേദന കടിച്ചമര്‍ത്തി പുഞ്ചിരിച്ചു. സംഭവം പെട്ടെന്നു തന്നെ എന്റെ ഇക്കായുടെ ചെവിയിലെത്തി. അനിയന്റെ മേല് കൈവെച്ചവരെ പെരുമാറാന് തന്നെയാണ് ഇക്കായുടേയും കൂട്ടരുടേയും തീരുമാനം. വളരെ കഷ്‌ടപ്പെട്ട് ഞാന് അവരെ ഒതുക്കി നിറുത്തുന്നതില് വിജയിച്ചു."ഒരു ദിവസം ഞാന് അവനിട്ട് കൊടുക്കും " ഇക്ക ആത്‌മരോഷത്താല് പറയുന്നുണ്ടായിരുന്നു. എന്തായാലും വീട്ടില് അറിയാതെ ആ സംഭവം അങ്ങനെ അവസാനിച്ചു.\nവിദ്യാലയദിനങ്ങള് ഒന്നൊന്നായി കൊഴിഞ്ഞു വീണു. വര്‍ഷാവസാന പരീക്ഷയുടെ അവസാനദിവസം..അവസാനപരീക്ഷയും എഴുതിതീര്‍ത്ത് സ്‌കൂള് ഗേറ്റിന്റെ വെളിയിലിറങ്ങിയ ഞാന് , കുറേ കുട്ടികള് വട്ടം കൂടി നില്‍ക്കുന്നത് കണ്ടു. തിരക്കിനിടയിലൂടെ നുഴഞ്ഞ് അകത്ത് കടന്ന ഞാന് കണ്ടത്, പഴയ ആ വില്ലന് കഥാപാത്രത്തെ ഇക്ക പപ്പടം പോലെ മലര്‍ത്തിയടിച്ച് ഇട്ടിരിക്കുകയാണ്. രണ്ടുപേരുടെയും ദേഹത്ത് അവിടവിടെ മുറിവുകള്. കാഴ്‌ചക്കാര് ഹര്‍ഷാരവം മുഴക്കുന്നുണ്ട്.എന്നെ കണ്ട ഇക്ക കലാപരിപാടി അവസാനിപ്പിച്ച് എന്റെ കയ്യും പിടിച്ച് തിരക്കില് നിന്നും മെല്ലെ വലിഞ്ഞ്, നേരെ വെച്ചു പിടിച്ചു.. വീട്ടിലേക്ക്.... എനിക്ക് കരച്ചില് വന്നു. ഇക്ക കണ്ണുരുട്ടി കാണിച്ച് ഭീഷണിപ്പെടുത്തി മിണ്ടാതിരിക്കാന് പറഞ്ഞു. എന്റെ കരച്ചില് അടക്കിപ്പിടിച്ച തേങ്ങലായി മാറി. വഴിയില് സീതത്തോട്ടിലിറങ്ങി ഇക്ക കയ്യും മുഖവും കഴുകി വൃത്തിയാക്കി. എന്നിരുന്നാലും ഞങ്ങള് എത്തും മുന്‍പേ സംഭവം വീട്ടില് അറിഞ്ഞു. അയല്‍പക്കത്തെ ചേച്ചിമാര് ആ കാര്യത്തില് കൃത്യനിഷ്ഠ പാലിച്ചു. പിന്നെത്തെ കാര്യം പറയണ്ട!!! എന്റെ തടസ്സവാദങ്ങള് വകവെക്കാതെ, കരിവള്ളികോലുകൊണ്ട് ഉമ്മ ഇക്കാക്കിട്ട് നല്ലവണ്ണം കൊടുത്തു. കൂട്ടത്തില് രണ്ടു മൂന്നെണ്ണം എനിക്കും കിട്ടി.\nവേനലവധി സന്തോഷം നിറഞ്ഞതായിരുന്നു. ബന്ധുവീടുകളിലും മറ്റുമായി കുറെ ദിവസം കറങ്ങി നടന്നു. ഇടക്കിടക്ക് അവളുടെ ഓര്‍മ്മകള് എന്നെ നൊമ്പരപ്പെടുത്താറുണ്ട്.റിസല്‍ട്ട് അറിയാന് സ്‌കൂളില് പോകുന്ന ദിവസം കാണാം എന്ന് ഞാന് മനസ്സില് കരുതിയിരുന്നു. എന്നാല് ഉമ്മാടെ വീട്ടില് ആയിരുന്ന എന്നെ അവിടെനിന്ന് വിടാന് ഉമ്മുമ്മ സമ്മതിച്ചില്ല. ഞാന് വാശി പിടിച്ചു എങ്കിലും ഇക്ക പോയി രണ്ടുപേരുടേയും റിസല്‍ട്ട് അറിഞ്ഞു വന്നാല് മതിയെന്നായിരുന്നു തീരുമാനം. ഞാന് തീര്‍ത്തും നിരാശനായി.ബന്ധുവീടുകളിലെ സന്ദര്‍ശനം എല്ലാം കഴിഞ്ഞ് സ്‌കൂള് തുറക്കുമ്പോഴേക്കും വീട്ടില് തിരിച്ചെത്തിയ എന്നെ സ്വീകരിച്ചത് മറ്റൊരു വാര്‍ത്തയാണ്.എട്ടിലേക്ക് ജയിച്ച ഇക്കായുടെ കൂടെ ആറാം ക്ലാസ്സിലേക്ക് ജയിച്ച എന്നെയും പട്ടണത്തിലെ വലിയ സ്‌കൂളില് ചേര്‍ക്കാനാണ് തീരുമാനം. പട്ടണത്തിലെ സ്‌കൂള് ഒന്നു മുതല് പത്താം തരം വരെയുള്ള സ്‌കൂള് ആണ്. എന്റെ എല്ലാ ഉന്മേഷവും നശിച്ചു. പഴയ സ്‌കൂളില് തന്നെ തുടര്‍ന്നാല് , ഇക്കയില്ലാതെ ക്ലാസ്സിലെ വില്ലന്മാരെ നേരിടേണ്ടി വരുന്നതോര്‍ത്ത് ആശങ്കയുണ്ടായിരുന്നുവെങ്കിലും, അതേ സ്‌കൂളില് തുടരാന് കഴിയാത്തതിന്റെ മനോവേദന എന്റെ ഹൃദയത്തില് നിന്നും തികട്ടി വന്നു. അതിന്റെ മൂലകാരണം അവളെക്കുറിച്ചുള്ള ഓര്‍മ്മകളായിരുന്നു. അവള്‍ക്ക് മുന്‍പില് മറ്റുള്ള പ്രതിബന്ധങ്ങള് എനിക്ക് പ്രശ്‌നമല്ലായിരുന്നു.അവളെ ഇനി കാണാന് പറ്റുമൊ?.. എന്റെ മനസ്സ് അതോര്‍ത്ത് ആശങ്കാകുലമായി.\nസ്‌കൂള് തുറന്ന ആദ്യദിവസം തന്നെ ഇക്കയും ഉമ്മയും ഒന്നിച്ച് ടി സി വാങ്ങല് എന്ന മഹത്തായ കര്‍മ്മത്തിനായി പുറപ്പെട്ടു. ഇത്തവണ പുതുവസ്‌ത്രങ്ങളോ,പുത്തന് കുടയോ എന്നെ സന്തോഷിപ്പിച്ചില്ല. അപ്പോഴും മഴ ചാറുന്നുണ്ടായിരുന്നു. ചാറ്റല് മഴ ,.. എന്റെ ഹൃദയവേദനക്കൊപ്പം പ്രകൃതിയും വിലപിക്കുകയാണോ!!?..വഴിയില് കിന്നാരം പറയാനെത്തിയ കിളികളും ഇളംകാറ്റും ചീപ്പിലെ പുതുവെള്ളവും എന്നെ ആകര്‍ഷിച്ചില്ല...സ്‌കൂള് ഓഫീസിന്റെ വരാന്തയില് ഊഴം കാത്തു നില്‍ക്കുമ്പോഴും എന്റെ കണ്ണുകള് അവളെ തിരയുകയായിരുന്നു.. ഒരു നോക്ക് കണ്ടിരുന്നെങ്കില്... ആറാം ക്ലാസ്സ് സി യില് ആയിരിക്കും . ആ വശത്തേക്ക് ഞാന് ഏന്തിവലിഞ്ഞു നോക്കി. ജനലിനപ്പുറം കുട്ടികള് കലപില കൂട്ടുന്നു.. ആരുടേയും മുഖങ്ങള് വ്യക്തമായി കാണാന് കഴിയുന്നില്ല..അശ്രുകണങ്ങള് നിറഞ്ഞ മിഴികള് അവളെ മാത്രം തേടുകയായിരുന്നു. ഇടയ്ക്ക് ആരൊക്കെയോ വന്ന് കുശലം ചോദിച്ചു. ആ സ്‌കൂള് വിട്ട് പോകുന്നതിന്റെ കാരണം തിരക്കുന്നവര്. എല്ലാ ഉത്തരങ്ങളും ഒരു മന്ദഹാസത്തില് ഒതുക്കാന് ശ്രമിച്ചു .ടിസിയും വാങ്ങി ഇക്കയും ഉമ്മയും ഒത്ത് സ്‌കൂളിന്റെ പടിയിറങ്ങുമ്പോള്, എന്റെ ശ്രദ്ധ പുറകോട്ട് തന്നെയായിരുന്നു. ഉമ്മ ഇടതുകൈക്ക് പിടിച്ച് വലിച്ച് വേഗം നടക്കാന് ഉത്തരവിട്ടു. ഒരു നിമിഷം ഞാന് ഒന്ന് തിരിഞ്ഞു നിന്നു. ഞാന് കണ്ടു.. ആറാം ക്ലാസ്സിലെ ജനലിനപ്പുറം അവളുടെ സുന്ദരമുഖം . അവള് എന്നെ നോക്കി പുഞ്ചിരിക്കയാണോ?.. വേദന നിറഞ്ഞ ആ പുഞ്ചിരി ഞാന് തിരിച്ചറിഞ്ഞു.... ഉമ്മയുടെ ശബ്‌ദം വീണ്ടും ഉയര്‍ന്നതോടെ, ഞാന് സ്‌കൂളിന്റെ പടികള് വേഗത്തില് ചാടിയിറങ്ങി. കാല് എന്തോ ഒന്നില് തട്ടി. വലതു കാലിന്റെ ചെറുവിരല് മൂര്‍ച്ചയുള്ള എന്തോ ഒന്നില് തട്ടി ചെറുതായൊന്നു മുറിഞ്ഞു. ചോര പൊടിയുന്നു.. ഞാന് കുനിഞ്ഞിരുന്ന് കാലില് കൊണ്ട വസ്‌തു കയ്യിലെടുത്തു. ഒരു ചുവന്ന വളപ്പൊട്ട്!!.. ഇത് .. ഇത് ... അവളുടെ കൈകള് അലങ്കരിച്ചിരുന്ന വളകള്.. എന്റെ കണ്ണില് നിന്നും കണ്ണുനീര് ധാരധാരയായി ഒഴുകി.. ആ വളപ്പൊട്ടും കയ്യിലേന്തി ഞാന് നടന്നു .. ഉമ്മാക്കും ഇക്കാക്കും പുറകേ....മറ്റൊരു നഷ്ടപ്പെടലിന്റെ വ്യഥയും മനസ്സിലേറ്റി...\nposted by ഇളംതെന്നല്.... @ 2:44 AM 27 comments\nposted by ഇളംതെന്നല്.... @ 9:00 AM4comments\nതുഷാരത്തെ കുറിച്ച് ഒരു വാക്ക്....\nസഹൃദയരായ ഒരു പറ്റം മനസ്സുകളുടെ കൂട്ടായ്മ. അതിലൂടെയാണ് "തുഷാരം" എന്ന ഈ ചെറിയ ഉദ്യമം സംഭവ്യമാകുന്നത്. ഒരു സഹൃദയന് മാത്രമേ നല്ല ഒരു ആസ്വാദകനാകാന് കഴിയൂ. നല്ല ആസ്വാദനത്തിലൂടെ അവന് നേടുന്ന ആനന്ദം അവന്റെ മനസ്സിലെ സര്‍ഗ്ഗവാസനകളെ ഉണര്‍ത്തുന്നു.അങ്ങനെ അങ്കുരിച്ച ചില സര്‍ഗ്ഗവസന്തങ്ങള്, ജനുവരിയിലെ ഈ തണുത്ത പുലരിയില് തുഷാരബിന്ദുക്കളായി ഇവിടെ പൊഴിയുന്നു...\nനിര്‍ജ്ജീവത തളം കെട്ടിനിന്നിരുന്ന ഒരു കൂട്ടം മലയാളി മനസ്സുകള് ലക്ഷ്യമില്ലാതെ സഞ്ചരിക്കയായിരുന്നു. തരിശുഭൂമിയായി മാറിക്കൊണ്ടിരുന്ന അവരുടെ മനസ്സിലേക്ക് കാണാമറയത്തുനിന്നും ഒരു സാന്ത്വനവുമായി ചില മഴമേഘങ്ങള് പ്രത്യക്ഷപ്പെട്ടു.പിന്നെ, ആ തരിശ്ശിലും അങ്ങിങ്ങ് ഉയര്‍ന്നുനിന്ന ഹരിതവൃക്ഷങ്ങള് ഒന്ന് ഇളകിയാടി...സുശാന്തഗംഭീരമായ ആ അന്തരീക്ഷത്തില് ഒരു ഇളംകാറ്റിന്റെ അകമ്പടിയോടെ മഴമേഘങ്ങള് പെയ്തിറങ്ങി....അവിടം സൌഹൃദത്തിന്റെ പുത്തന് പുല്‍മേടുകള്‍ക്ക് തുടക്കമായി...അകലങ്ങളില് നിന്നും പുഞ്ചിരിയും ഐശ്വര്യവും തേജസ്സും വിനയവും വഹിച്ചുകൊണ്ട് ഒരു പാട് കിളികള് പറന്നു വന്നു....ഒപ്പം കൊക്കുരുമ്മുന്ന ക്രൌഞ്ചമിധുനങ്ങളും...വസന്തം ഡാഫൊഡില്‍സ് പൂക്കള് വിരിയിച്ചുകൊണ്ട് അവിടെ കിളിര്‍ത്ത പുല്‍നാമ്പുകള് ഇതാ നിങ്ങള്‍ക്ക് മുന്‍പില് തുഷാരമായി............\nposted by ഇളംതെന്നല്.... @ 7:12 PM 1 comments\nഎനിക്കറിയില്ല....എന്നെ സ്‌നേഹിക്കുന്നവര്‍ക്ക് ദുഃഖം നല്‍കാന് മാത്രമേ എനിക്കു കഴിഞ്ഞിട്ടുള്ളൂ... സ്‌നേഹിക്കയും സ്‌നേഹിക്കപ്പെടുകയും ചെയ്യുന്നത് ഒരു ഭാഗ്യമാണ്. ജീവിതത്തില് പിന്നീട് അവശേഷിക്കുന്നത് അത് മാത്രമാണ്. അപ്പോള് പിന്നെ സ്‌നേഹിക്കുന്നവര്‍ക്ക് ദുഃഖം മാത്രം നല്‍കാന് കഴിയുന്നുള്ളൂ എങ്കില്... അത് എങ്ങനെ നിര്‍വചിക്കണം എന്നെനിക്കറിയില്ല. പലപ്പോഴും ഞാന് എകാന്തത ഇഷ്ടപ്പെടുന്നു.. എകാന്തതക്ക് മാര്‍ദ്ദവമുള്ള കരങ്ങളുണ്ട്..... നശ്വരതയുടെ ഗാഥ ഉരുവിടുന്ന മഞ്ഞിന് തുള്ളിയുടെ നൈര്‍മല്യമുണ്ട്.. അന്തിനിലാവിന്റെ നനവുറഞ്ഞ മനോഹാരിതയുണ്ട്.... ഏകാന്തതയില് എന്നെ സ്‌നേഹിക്കൂന്നവര് ഞാന് സ്‌നേഹിക്കുന്നവര് ഒരോരുത്തരായി എന്റെ മുന്‍പില് പ്രത്യക്ഷപ്പെടുന്നു.... പിന്നെ ഞാന് അവരുമായി സംവദിക്കുന്നു .... ദീര്‍ഘനേരം...... ഞങ്ങളുടെ ചിന്തകള് ഈരേഴുലോകവും കടന്നു കാലഭേദമന്യേ സഞ്ചരിക്കുന്നു... ഇണക്കങ്ങളും പിണക്കങ്ങളും ഞങ്ങള്‍ക്കു മുന്‍പില് പ്രതിബന്ധം തീര്‍ക്കാറില്ല.......... ഓരോ ബന്ധങ്ങളും ഒരു വേഴാമ്പലിന്റെ വേപതുവോടെ ഞാന് മനസ്സിലേറ്റുന്നവയാണ്..... എന്റെ ഹൃദയം കീറിമുറിക്കപ്പെടുമ്പോഴും അതില് നിന്നു വീഴുന്ന ഒരോ തുള്ളി രക്തവും എന്റെ ഉള്‍പൂവിന്റെ സ്‌നിഗ്ദഭാവം മന്ത്രിക്കുന്നുണ്ടായിരിക്കും... അഗ്നിക്കുചുറ്റും വട്ടമിട്ടു പറക്കുന്ന ഈയാം പാറ്റകള്.... എത്ര വിഡ്ഡികള് അല്ലേ?.. ചിറകുകള് ഒരോന്നായി എരിഞ്ഞുതീരുമ്പോഴും അഗ്നിയെ കൂടുതല് കൂടുതല് ആലിംഗനം ചെയ്യുന്ന ഈയാം പാറ്റകള്...... പ്രകൃതിയുടെ അനിവാര്യമായ പരിണാമ പ്രക്രിയയില് സ്വയം ഹോമിക്കപ്പെടുന്നു... പ്രതീക്ഷകളില്ലാത്ത ഒരു ആത്മാഹുതി.....തിരിച്ചു കിട്ടുമെന്ന പ്രതീക്ഷകളില്ലാതെ... സര്‍വലൌകിക സ്‌നേഹത്തിന്റെ പതാകാവാഹകരകാം നമുക്ക്.... അതിലൂടെ ആത്മനിര്`വൃതിയുടെ അത്യുന്നതങ്ങള് പുല്‍കാം....\nposted by ഇളംതെന്നല്.... @ 3:58 AM6comments\nposted by ഇളംതെന്നല്.... @ 3:52 AM 19 comments


25 ടണ് സവാളയുമായി വന്ന ലോറി അപ്രത്യക്ഷം; ദുരൂഹത – East Coast Daily Malayalam\nദിവസങ്ങള് കഴിഞ്ഞിട്ടും ലോറി കാണാതായതോടെ വ്യാപാരി വിതരണക്കാരെ ബന്ധപ്പെട്ടു.\nകൊച്ചി: എറണാകുളത്തെ വ്യാപാരി വാങ്ങിയ 25 ടണ് സവാളയുമായി ലോറി ഡ്രൈവര് മുങ്ങി. മഹാരാഷ്ട്രയിലെ അഹമ്മദ് നഗറില് നിന്നും 25 ടണ് സവാളയുമായി പുറപ്പെട്ട ലോറി കഴിഞ്ഞ ബുധനാഴ്ച കൊച്ചിയിലെത്തേണ്ടതായിരുന്നു. ദിവസങ്ങള് കഴിഞ്ഞിട്ടും ലോറി കാണാതായതോടെ വ്യാപാരി വിതരണക്കാരെ ബന്ധപ്പെട്ടു.\nഎന്നാൽ കളമശേരിയിലെ ജെമീസ് എന്റര്‍പ്രൈസസിന്റെ ഉടമസ്ഥതയിലുള്ള ലോറിയിലാണ് സവാള കയറ്റിയയച്ചതെന്ന് മഹാരാഷ്ട്രയില് നിന്നും വിവരം ലഭിച്ചു.വാഹനത്തിന്റെ രേഖകളും ഡ്രൈവറുടെ ഫോട്ടോയും അയച്ചുനല്‍കി. അതേസമയം ലോറി തങ്ങളടേതല്ലെന്നാണ് ജനീസ് എന്റര്‍പ്രൈസസ് അറിയിച്ചത്.. സിമന്‍റ് വിതരണത്തിനായി മാത്രമുപയോഗിക്കുന്ന ലോറി മഹാരാഷ്ട്രയില് പോയിട്ടേയില്ല. സംഭവത്തില് വിശദമായ അന്വേഷണമാവശ്യപ്പെട്ട് പരാതി നല്‍കിയതായും സ്ഥാപന ഉടമ അബ്ദുള് ജലീല് പറയുന്നു.\nസവാള കടത്തിലൂടെ 20 ലക്ഷത്തോളം രൂപ തട്ടിപ്പുകാര്‍ക്ക് ലഭിക്കുമെന്നാണ് കണക്കുകൂട്ടല്. വ്യാജനമ്പറുകളുപയോഗിച്ച് ചരക്ക് കടത്ത് പതിവാണെന്ന് ഈ രംഗത്തുള്ളവര് പറയുന്നു. വിലയേറി നില്‍ക്കുന്ന സമയത്ത് റബറും മറ്റും കടത്തിയ സംഭവങ്ങളുണ്ട്. മോഷ്ടിക്കുന്ന ലോറികളാകും ഇതിനായി ഉപയോഗിക്കുക. ചരക്കിന്റെ പണവും പൊളിക്കാന് നല്‍കുന്ന ലോറിയുടെ പണവും കണക്കാക്കിയാല് വന് തുകയാവും തട്ടിപ്പുകാര്‍ക്ക് ലഭിക്കുക.\n25 tonnes onions


ജില്ലാ ബോക്സിങ്: ചെങ്ങോട്ടുകാവ് ഫിറ്റ്നസ്‌ത്തായി ചാമ്പ്യൻമാർ | Kozhikode\nജില്ലാ ബോക്സിങ്: ചെങ്ങോട്ടുകാവ് ഫിറ്റ്നസ്‌ത്തായി ചാമ്പ്യൻമാർ\nകോഴിക്കോട്: ജില്ലാ ബോക്സിങ് ചാമ്പ്യൻഷിപ്പിൽ ചെങ്ങോട്ടുകാവ് ഫിറ്റ്നസ്‌ത്തായി 140 പോയന്റുമായി ഓവറോൾ ചാമ്പ്യൻമാരായി. കിഴക്കുംമുറി യുവശക്തി ബോക്സിങ് ക്ലബ്ബ് രണ്ടാം സ്ഥാനവും (62) വി.ബി.സി. വെറൈറ്റി മൂന്നാം സ്ഥാനവും (42) നേടി. നടക്കാവ് എ.എം.എ. ക്ലബ്ബിലെ ഫൈജാസ് അഹമ്മദാണ് മികച്ച ബോക്സർ. ഷാഹുൽ ഹമീദ് മികച്ച ഭാവിവാഗ്ദാനമായും (ഫിറ്റ്നസ്‌ത്തായി) കെ. വൈശാഖ് (പൂളാടിക്കുന്ന് എഫ്.സി.എസ്.) മികച്ച ലൂസറായും തിരഞ്ഞെടുക്കപ്പെട്ടു.\nസമാപന സമ്മേളനത്തിൽ മുൻ എസ്.പി. രാജ്മോഹൻ മുഖ്യാതിഥിയായി. ബോക്സിങ് അസോയിയേഷൻ ജില്ലാ വൈസ് പ്രസിഡന്റ് എസ്. വേണുഗോപാൽ അധ്യക്ഷത വഹിച്ചു. സംസ്ഥാന വൈസ് പ്രസിഡന്റ് പി.ടി. സുന്ദരൻ സ്വാഗതവും ജില്ലാ സെക്രട്ടറി സുവർണ നന്ദിയും പറഞ്ഞു.


തൃശൂരിൽ നിന്നും സൈക്കിളിൽ ഒരു കാശ്മീർ യാത്ര - Fourth Estate Online\nHome തൃശൂരിൽ നിന്നും സൈക്കിളിൽ ഒരു കാശ്മീർ യാത്ര\nഇന്ത്യ ചുറ്റാൻ തൃശ്ശൂർ ആമ്പല്ലൂരിലെ വീട്ടിൽ നിന്നിറങ്ങുമ്പോൾ ഇരുപത്തിമൂന്നുകാരൻ നിധിന്റെ പക്കൽ ഉണ്ടായിരുന്നത് 170 രൂപ മാത്രം. സൈക്കിളിൽ യാത്ര നടത്തി ഓരോ ദിവസവും പണം കണ്ടെത്തുന്നതു പോകുംവഴി ചായ വിറ്റ്. കശ്മീരിലേക്കുള്ള യാത്ര 10 ദിവസം പിന്നിടുമ്പോൾ നിധിനിപ്പോൾ ഗോവയിലുണ്ട്. നിധിൻ എന്ന ചെറുപ്പക്കാരന്റെ സൈക്കിൾ യാത്രാ വിശേഷങ്ങളറിയാം. തൃശ്ശൂരിലുള്ള റസ്റ്ററന്റിലെ ജീവനക്കാരനായിരുന്നു നിധിൻ. ജ്യൂസും ചായയുമൊക്കെ ഉണ്ടാക്കുന്ന ജോലി. യാത്രയും ഫൊട്ടോഗ്രഫിയും സിനിമാ സംവിധാനവുമൊക്കെയാണു നിധിന്റെ ഇഷ്ടങ്ങൾ. ജോലി ചെയ്തു സമ്പാദിച്ചതിൽ നിന്ന് 20000 രൂപ മുടക്കി ഇതിനിടെ ഒരു ക്യാമറയും വാങ്ങിയിരുന്നു. ജോലിയും അൽപം ഫൊട്ടോഗ്രഫിയുമൊക്കെയായി ജീവിതം മുൻപോട്ടു പോകുന്നതിനിടെയാണു ലോക്ഡൗ‍ൺ പ്രഖ്യാപിക്കുന്നത്. ഇതോടെ നിധിനു ജോലി നഷ്ടമായി. യാത്രകൾ നടത്തിയിരുന്ന നിധിനു വീട്ടിൽ ഒതുങ്ങേണ്ടി വന്നു. മാസങ്ങളോളം വീട്ടിലിരുന്നു ബോറടിച്ചപ്പോൾ ഇക്കഴിഞ്ഞ ഡിസംബർ അവസാനത്തോടെയാണു പുതുവർഷം പുതിയ യാത്രയിൽ നിന്നാരംഭിച്ചാലോ എന്ന ചിന്ത മനസ്സിലെത്തുന്നത്. കശ്മീരിലേക്കുള്ള യാത്രയെന്ന് ഉറപ്പിച്ചു. എന്നാൽ എങ്ങനെ പോകുമെന്ന കാര്യത്തിൽ ഉത്തരമുണ്ടായിരുന്നില്ല. പ്ലസ്ടുക്കാരനായ അനുജന്റെ പഴയ സൈക്കിൾ കണ്ണിൽപ്പെടുന്നത് അങ്ങനെയാണ്. സാധാരണ സൈക്കിളിൽ, അതും പഴയൊരു സൈക്കിളിൽ കശ്മീരിലേക്കുള്ള യാത്ര എങ്ങനെ നടത്തുമെന്ന കാര്യം സംശയമായിരുന്നു. ഉപയോഗിക്കാതിരുന്നതിനാൽ സൈക്കിളിന് അറ്റകുറ്റപണികളേറെ നടത്തണം. എന്തൊക്കെ വന്നാലും കശ്മീർ യാത്ര നടത്തുമെന്നു മനസ്സിൽ ഉറപ്പിച്ചു. പണം കണ്ടെത്താൻ മാർഗമൊന്നും ഇല്ലാതായപ്പോൾ ഏറെ ആഗ്രഹത്തോടെ വാങ്ങിയ ക്യാമറ വിൽക്കാൻ തീരുമാനിച്ചു. 13000 രൂപയ്ക്കു ക്യാമറ വിൽപന നടത്തിയാണു നിധിൻ പണം കണ്ടെത്തിയത്. സൈക്കിൾ രാജ്യം ചുറ്റാനുള്ള തീരുമാനത്തിനു വീട്ടുകാരുടെ പൂർണ പിന്തുണയുണ്ടെന്നു പറയുന്നു നിധിൻ. വലിയൊരു യാത്രയ്ക്കായി സൈക്കിളിൽ അറ്റകുറ്റപണികളേറെ നടത്തേണ്ടി വന്നു. യാത്രയ്ക്കുള്ള പണം തികയില്ലെന്നു മനസ്സിലായപ്പോൾ പോകും വഴി ചായ വിൽപന നടത്താമെന്നായി തീരുമാനം. 30 ചായ ഒരു ദിവസം വിറ്റാൽ 300 രൂപ! ഒരു ദിവസത്തെ യാത്രയ്ക്കുള്ള പണം ഇങ്ങനെയുണ്ടാക്കും. അതോടെ ഡീസൽ ഉപയോഗിച്ചു പ്രവർത്തിക്കുന്ന സ്റ്റൗവ്, ചായയുണ്ടാക്കാനുള്ള പാത്രം, 30 ചായ ചൂടോടെ വയ്ക്കാൻ ഫ്ലാസ്ക് എന്നിവയും വാങ്ങി. പിന്നീടു കയ്യിൽ ബാക്കിയായത് 170 രൂപ! 2021 ജനുവരി ഒന്നിന് തന്റെ സൈക്കിളിൽ ആവശ്യമായ വസ്ത്രങ്ങളും ടെന്റും ചായയുണ്ടാക്കാൻ സ്റ്റൗവ് ഉൾപ്പെടെയുള്ള സാമഗ്രികളുമായി നിധിൻ യാത്ര ആരംഭിച്ചു. യാത്ര 10 ദിവസം പിന്നിടുമ്പോൾ ഗോവയിലാണു നിധിനിപ്പോഴുള്ളത്. തന്റെ യാത്രയെക്കുറിച്ചു നിധിൻ പറയുന്നതിങ്ങനെ: ‘എല്ലാ ദിവസവും രാവിലെ അഞ്ചരയോടെ യാത്ര ആരംഭിക്കും. ദിവസവും 100 കിലോമീറ്റർ ദൂരം പിന്നിടും. വൈകിട്ട്4മണിയോടെ യാത്ര അവസാനിപ്പിക്കും. ഒരു സ്ഥലം കണ്ടെത്തി സ്റ്റൗവ് കത്തിച്ചു ചായയുണ്ടാക്കും. അതു വിൽപന നടത്തും. യാത്രയുടെ വിവരമറിഞ്ഞ് ചിലർ ചായ വാങ്ങാതെ തന്നെ പണം തരും. രാത്രി ഏതെങ്കിലുമൊരു പെട്രോൾ പമ്പ് കണ്ടുപിടിച്ച് അവിടെ ടെന്റടിക്കും. പുലർച്ചെ വീണ്ടും യാത്ര തുടങ്ങും.’ ഈ യാത്ര ആരംഭിക്കുമ്പോൾ സുരക്ഷയ്ക്കായി ഹെൽമെറ്റോ ഗ്ലൗസ്സോ ഒന്നും നിധിൻ കരുതിയിരുന്നില്ല. എന്നാൽ പോകുംവഴി നിധിന്റെ യാത്രാ വിവരങ്ങൾ ഫേസ്ബുക്കിലും മറ്റും കണ്ടെത്തിയവർ ഇതെല്ലാം അവനു വാങ്ങി നൽകിയിട്ടുണ്ട്. ‘യാത്ര ചെയ്തു കാലിനു നന്നായി നീരു കയറിയിട്ടുണ്ട്. എന്നാൽ ലക്ഷ്യം കാണാതെ മടക്കമില്ല. ലക്ഷ്യത്തിലേക്ക് എത്താനുള്ള ധൈര്യവും അതിനായി പ്രയത്നിക്കാൻ മനസ്സുമുണ്ടെങ്കിൽ ഒന്നും തടസ്സമാവില്ലെന്ന് ഉറപ്പ്,’ നിധിൻ പറയുന്നു. ദക്ഷിണേന്ത്യയിൽ യാത്ര നടത്തിയിട്ടുള്ള നിധിന് ഇത്തരമൊരു യാത്ര ആദ്യഅനുഭവമാണ്. ഫെബ്രുവരി പകുതിയോടെ കശ്മീർ എത്താമെന്ന പ്രതീക്ഷയിലാണു യാത്ര. മടക്കവും സൈക്കിളിൽ തന്നെ.\nഹലോ ബ്ലസ്. മലയാളികളുടെ പ്രിയപ്പെട്ട.പരിപാടി കേൾക്കാാം\nPrevious articleഅർത്തുങ്കൽ പള്ളിയിൽ വിശുദ്ധ സെബസ്ത്യാനോസിന്റെ തിരുനാൾ


പരദൂഷണം അല്ലെ അവിടെ നടക്കുന്നത്, അതിലേക്ക് ഞാൻ ഇല്ല! - മലയാളം ന്യൂസ് പോർട്ടൽ\nPosted on January 15, 2021, 10:32 AM\nകഴിഞ്ഞദിവസം ആണ് ബിഗ് ബോസ് റിയാലിറ്റി ഷോയുടെ സീസൺ മൂന്ന് വരുന്നുവെന്ന വാർത്ത വന്നത്. അപ്പോൾ മുതൽ സീസൺ മൂന്നിനായുള്ള കാത്തിരിപ്പിൽ ആണ് ആരാധകരും. ഇതോടെ മൂന്നാം ഭാഗത്തിൽ മത്സരിക്കുന്നവർ ആരൊക്കെയാനുള്ള ചർച്ചകളും സോഷ്യൽ മീഡിയയിൽ തുടങ്ങി. കുറച്ച് പേരുടെ പേരുകൾ പറയുന്നതിനൊപ്പം ലിസ്റ്റിൽ അനാർക്കലി മരക്കാരുടെ പേരും വന്നിരുന്നു. അതോടെ അനാർക്കലി ബിഗ് ബോസ്സിൽ എത്തുന്നുവെന്ന വാർത്ത വളരെ വേഗം പ്രചരിച്ചിരുന്നു. സോഷ്യൽ മീഡിയയിൽ മത്സരാർത്ഥികൾ ആരെക്കൊയായിരിക്കുമെന്ന ചർച്ച ചൂടുപിടിച്ച് നടക്കുന്നതിനിടയിൽ ആണ് മത്സരാർത്ഥികളുടേത് എന്ന കുറച്ച് ലിസ്റ്റ് വന്നത്. ഇതിൽ അനാർക്കലിയുടെ പേരും ഉൾപ്പെട്ടിരുന്നു.\nആനന്ദം എന്ന ചിത്രത്തിൽ കൂടി അഭിനയത്തിന് തുടക്കം കുറിച്ച താരമാണ് അനാർക്കലി മരക്കാർ. അധികം സിനിമകളിൽ അഭിനയിച്ചിട്ടില്ലെങ്കിലും താരം പെട്ടന്ന് തന്നെ ശ്രദ്ധിക്കപ്പെട്ടിരുന്നു. സോഷ്യൽ മീഡിയയിൽ സജീവമായ താരം തന്റെ വിശേഷങ്ങൾ എല്ലാം ആരാധകരുമായി മുടങ്ങാതെ പങ്കുവെക്കാറുണ്ട്. പലപ്പോഴും അനാർക്കലിയുടെ അഭിമുഖവും പ്രേക്ഷക ശ്രദ്ധ നേടിയിട്ടുണ്ട്. ഇപ്പൊ ബിഗ് ബോസ്സിൽ മത്സരിക്കുന്നുവെന്ന വാർത്തയോട് പ്രതികരിച്ചിരിക്കുകയാണ് അനാർക്കലി.\nബിഗ് ബോസ്സിലേക്ക് എന്നെ ക്ഷണിച്ചിരുന്നു. പരുപാടി എനിക്ക് ഇഷ്ടമൊക്കെയാണ് . ഞാൻ കാണാറുമുണ്ട്. എന്നാൽ പരദൂക്ഷണം അല്ലെ അവിടെ നടക്കുന്നത്. അത് കൊണ്ട് പരിപാടിയിലേക്ക് ഞാൻ ഇല്ല എന്നാണു ഈ വാർത്തയിൽ അനാർക്കലി പ്രതികരിച്ചത്. തന്റെ ഇൻസ്റ്റാഗ്രാം വഴിയാണ് അനാർക്കലി ഈ കാര്യം തുറന്ന് പറഞ്ഞത്. ഇപ്പോൾ പ്രചരിച്ച മത്സരാർത്ഥികളുടെ ലിസ്റ്റിൽ പകുതിപേരും ഇല്ല എന്ന് തുറന്ന് പറഞ്ഞിരിക്കുകയാണ് ഇപ്പോൾ. ഇതോടെ ആരൊക്കെയാകും പരുപാടിയിൽ പങ്കെടുക്കാൻ പോകുക എന്ന ചർച്ച സോഷ്യൽ മീഡിയയിൽ ചൂട് പിടിച്ച് നടക്കുകയാണ്.


Shatrughan Sinha to contest election on Congress ticket: Reports | മോദി-അമിത് ഷാ കൂട്ടുകെട്ടിന് ഇരുട്ടടി! 'അതിശക്തനായ' ശത്രുഘ്നന് സിന്‍ഹ കോണ്‍ഗ്രസിലേക്ക് - Malayalam Oneindia\n28 min ago എബിപി സര്‍വേയിലും ചെന്നിത്തലയെ വെട്ടി തരൂര്, ഉമ്മന് ചാണ്ടിക്ക് പിന്നില്, മുന്നില് പിണറായി!!\n32 min ago പാലാരിവട്ടം പാലം: ഭാര പരിശോധന തുടരുന്നു; മാര്‍ച്ചിൽ ഗതാഗതത്തിന് തുറന്ന് നൽകും\n43 min ago ഐഎഫ്എഫ്കെ മത്സരവിഭാഗത്തില് 14 ചിത്രങ്ങള്, മലയാളത്തിൽ നിന്ന് ചുരുളിയും ഹാസ്യവും\nമോദി-അമിത് ഷാ കൂട്ടുകെട്ടിന് ഇരുട്ടടി! 'അതിശക്തനായ' ശത്രുഘ്നന് സിന്‍ഹ കോണ്‍ഗ്രസിലേക്ക്\nPublished: March 20 2019, 16:53 [IST]\nബിജെപിക്ക് വീടും പണി കിട്ടി | Oneindia Malayalam\nബിജെപിയുടേയും പ്രധാനമന്ത്രി നരേന്ദ്രമോദിയുടേയും സ്ഥിരം വിമര്‍ശകനാണ് എംപി ശത്രുഖ്നന് സിന്‍ഹ. നോട്ട് നിരോധനവും പശുവിന്‍റെ പേരിലുള്ള ആള്‍ക്കൂട്ട കൊലയിലുമെല്ലാം മോദിയെ കണക്കിന് സിന്‍ഹ വിമര്‍ശിച്ചിട്ടുണ്ട്.ഇതോടെ വരും തിരഞ്ഞെടുപ്പില് സിന്‍ഹ ബിജെപിയില് ഉണ്ടാവില്ലെന്ന് റിപ്പോര്‍ട്ടുകള് ഇണ്ടായിരുന്നു.\nഇപ്പോള് ശത്രുഘ്നന് സിന്‍ഹ ബിജെപി വിട്ട് കോണ്‍ഗ്രസ് ടിക്കറ്റില് മത്സരിക്കാന് ഒരുങ്ങുകയാണെന്നാണ് വിവരം. ദേശീയ മാധ്യമമായ എക്കണോമിക് ടൈംസ് ആണ് വാര്‍ത്ത പുറത്തുവിട്ടത്.\nഅദ്വാനി- വാജ്പേയ് കാലഘട്ടത്തില് പാര്‍ട്ടിയുടെ വിശ്വസ്തനായിരുന്ന ശത്രുഖ്നന് സിന്‍ഹ അമിത് ഷാ-മോദി കാലഘട്ടത്തില് ബിജെപിയുടെ കണ്ണിലെ കരടായി മാറിയിരിക്കുകയാണ്. നോട്ട് നിരോധനം, ആള്‍കൂട്ട കൊല തുടങ്ങി പല വിഷയങ്ങളിലും ബിജെപിയുമായും മോദിയുമായും സിന്‍ഹ കൊമ്പു കോര്‍ത്തിരുന്നു.\nകേന്ദ്രസര്‍ക്കാര് നയങ്ങളിലടക്കം സിന്‍ഹ സര്‍ക്കാരിനെതിരെ തുറന്നടിച്ചിട്ടുണ്ട്.അഞ്ച് സംസ്ഥാനങ്ങളിലേക്ക് നടന്ന തിരഞ്ഞെടുപ്പില് ബിജെപി കനത്ത പരാജയം നുണഞ്ഞതോടെ മോദിയെ പരിഹസിച്ചും സിന്‍ഹ രംഗത്തെത്തിയിരുന്നു. യഥാര്‍ത്ഥ പപ്പുമോന് ആരാണെന്ന് മനസിലായില്ലേയെന്നായിരുന്നു സിന്‍ഹയുടെ പരിഹാസം.\nമോദിക്ക് മാധ്യമ പേടി\nമാധ്യമങ്ങളെ അഭിമുഖീകരിക്കാത്ത മോദിയുടെ നിലപാടിനേയും സിന്‍ഹ പലപ്പോഴായി പരിഹസിച്ചിട്ടുണ്ട്. ഒരു പക്ഷേ മോദിയെ വിമര്‍ശിക്കുന്ന കാര്യത്തില് പ്രതിപക്ഷ നേതാക്കളുടെ നിരയില് തന്നെ സിന്‍ഹയും ഉണ്ടായിരുന്നു. ഇതോടെ സിന്‍ഹ ബിജെപി വിട്ടേക്കുമെന്ന അഭ്യൂഹങ്ങള്‍ക്ക് ശക്തി പകര്‍ന്നു.\nഅതേസമയം സിന്‍ഹയുടെ പ്രതികരണങ്ങളോടൊന്നും തന്നെ ബിജെപി നേതൃത്വം ഇതുവരെ പ്രതികരിക്കുകയോ എംപിക്കെതിരെ പരസ്യമായ നിലപാട് സ്വീകരിക്കുകയോ ചെയ്തിട്ടില്ല.സിന്‍ഹ കോണ്‍ഗ്രസിലേക്ക് പോകുമെന്നായിരുന്നു അഭ്യൂഹങ്ങളെങ്കിലും പാര്‍ട്ടി പുറത്താക്കാതെ ബിജെപിയില് നിന്ന് രാജിവെയ്ക്കില്ലെന്നായിരുന്നു സിന്‍ഹയുടെ നിലപാട്.\nഎന്നാല് ഇത്തവണ സിന്‍ഹയെ ബിഹാറില് ബിജെപി മത്സരിപ്പിച്ചേക്കില്ലെന്ന റിപ്പോര്‍ട്ടുകള് വന്നതോടെ സിന്‍ഹ കോണ്‍ഗ്രസുമായി കൈകോര്‍ക്കുമെന്നാണ് വിവരം,ലോക്സഭയിലേക്ക് കോണ്‍ഗ്രസ് ടിക്കറ്റില് സിന്‍ഹ മത്സരിക്കുമെന്നും എക്ണോമിക് ടൈംസ് റിപ്പോര്‍ട്ട് ചെയ്തു.\nബിഹാറിലെ പട്നയിലെ സാഹേബ് സീറ്റില് നിന്നു തന്നെ സിന്‍ഹ മത്സരിച്ചേക്കുമെന്നാണ് വിവരം. 2014 ല് ഒരു ലക്ഷം വോട്ടിന്‍റെ ഭൂരിപക്ഷത്തിലാണ് സിന്‍ഹ സാഹിബില് നിന്നും വിജയിച്ച് കയറിയത്.എന്തൊക്കെ സംഭവിച്ചാലും താന് സാഹേബില് നിന്ന് തന്നെ മത്സരിക്കുമെന്ന് സിന്‍ഹ പറഞ്ഞിരുന്നു.\nബിജെപി ഇത്തവണ കേന്ദ്രമന്ത്രിയും പ്രധാനമന്ത്രി നരേന്ദ്ര മോദിയുടെ അടുത്തയാളുമായ രവിശങ്കര് പ്രസാദിനെ പട്‌ന സാഹിബില് മത്സരിപ്പിക്കാന് തീരുമാനിച്ചിരിക്കുകയാണെന്നാണ് വിവരം.\nപട്‌ന സാഹിബ് മണ്ഡലത്തിനായി അവസാന വട്ട ചര്‍ച്ചയാണ് ബിജെപിയുടെ കേന്ദ്ര തിരഞ്ഞെടുപ്പ് കമ്മിറ്റിയില് നടക്കുന്നത്. അമിത് ഷായും മോദിയുമാണ് അന്തിമ തീരുമാനമെടുക്കുക. രാജ്യസഭാ എംപി ആര്‍കെ സിംഗിന്റെ പേരും ഈ മണ്ഡലത്തില് പരിഗണനയിലുണ്ട്. രവിശങ്കര് പ്രസാദിനാണ് മുന്‍തൂക്കം.\nഅതേസമയം ശത്രുഘ്നന് സിന്‍ഹയ്ക്ക് കോണ്‍ഗ്രസ് സീറ്റ് നല്‍കുമോയെന്ന കാര്യത്തില് വ്യക്തത ഇല്ല. നേരത്തേ ബിജെപി വിട്ട് എത്തിയ എംപി കിര്‍ത്തി ആസാദ് കോണ്‍ഗ്രസ് ടിക്കറ്റില് ഇത്തവണ മത്സരിച്ചേക്കും.\nഅതിനിടെ മാരത്തോൺ ചർച്ചകൾക്കും വിലപേശലുകൾക്കും ഒടുവിൽ ബീഹാറിൽ ആർജെഡി-കോൺഗ്രസ് സീറ്റ് വിഭജന ചർച്ച ഏറെ കുറേ പൂര്‍ത്തിയായി.\nകോൺഗ്രസ്9സീറ്റുകളിലും ആർജെഡി 19 സീറ്റുകളിലും മത്സരിക്കാനാണ് ധാരണയായത്.\nഏപ്രില് 11 ന്\nമഹാസഖ്യത്തിലെ ചെറുകക്ഷികൾക്കായി ബാക്കിയുള്ള സീറ്റുകൾ വീതിച്ച് നൽകും. ഉപേന്ദ്ര കുശ്വാഹയുടെ ആർഎൽഎസ്പിക്ക്4സീറ്റുകൾ ലഭിച്ചേക്കും. ജിതൻ റാം മാഞ്ചിക്ക് രണ്ടും, എൽജെഡിക്കും വിഐപി പാർട്ടിക്കും രണ്ടും വീതം സീറ്റുകൾ നൽകുമെന്നാണ് റിപ്പോർട്ടുകൾ.ഏപ്രിൽ 11നാണ് ബീഹാറിൽ വോട്ടെടുപ്പ് തുടങ്ങുന്നത്.7ഘട്ടമായാണ് പോളിംഗ്.\nlok sabha elections 2019 bjp ബിജെപി ലോക്സഭാ തിരഞ്ഞെടുപ്പ്


ഐ.പി.എല്; ആദ്യ ബാറ്റിംഗ് മുംബൈക്ക് -\nHome SPORTS ഐ.പി.എല്; ആദ്യ ബാറ്റിംഗ് മുംബൈക്ക്\nദുബായ്: ഐ.പി.എല് പോരാട്ടത്തിന് തിരിതെളിഞ്ഞു. കൊവിഡ് പ്രതിസന്ധികളെ തുടര്‍ന്നുള്ള നീണ്ട അനിശ്ചിതത്വങ്ങള്‍ക്കൊടുവിലാണ് കായിക ആരാധകരെ ക്രീസിലേക്ക് ശ്രദ്ധ ക്ഷണിക്കുന്നത്. മുംബൈ ഇന്ത്യന്‍സ്-ചെന്നൈ സൂപ്പര്‍കിംഗ്സ് മത്സരത്തോടെയാണ് ഈ സീസണ് തുടക്കമിടുന്നത്. ഐ.പി.എല് ഉദ്ഘാടന മത്സരത്തില് മുംബൈ ഇന്ത്യന്‍സിന് ബാറ്റിംഗ് ലഭിച്ചു. ടോസ് നേടിയ ചെന്നൈ സൂപ്പര് കിംഗ്‌സ് നായകന് മഹേന്ദ്ര സിംഗ് ധോണി ബൗളിംഗ് തിരഞ്ഞെടുക്കുകയായിരുന്നു.\nഅന്താരാഷ്ട്ര ക്രിക്കറ്റിലെ വിരമിച്ച ഇന്ത്യന് മുന് ക്യാപ്റ്റന് മഹേന്ദ്രസിംഗ് ധോണിയാകും മത്സരത്തിലെ പ്രധാന ശ്രദ്ധാകേന്ദ്രം. അതേസമയം പരിചയസമ്പന്നരായ സുരേഷ് റെയ്നയുടേയും ഹര്‍ഭജന് സിംഗിന്റേയും അഭാവം മഞ്ഞപ്പടയെ നന്നായി ബാധിക്കും. ഷെയ്ന് വാട്സണ്, ഫാഫ് ഡുപ്ലെസിസ്, അമ്പാട്ടി റായിഡു, രവീന്ദ്ര ജഡേജ, ഡ്വയ്ന് ബ്രാവോ, സാം കുറന് എന്നിവരിലാണ് ചെന്നൈയുടെ പ്രതീക്ഷ.\nമുരളി വിജയ്, ഷെയ്ന് വാട്‌സണ്, ഫാഫ് ഡുപ്ലസിസ്, അമ്പാട്ടി റായുഡു, കേദാര് ജാദവ്, എം.എസ് ധോണി, രവീന്ദ്ര ജഡേജ, സാം കറന്, ദീപക് ചഹാര്, പീയൂഷ് ചൗള, ലുംഗി എന്‍ഗിഡി. മുംബൈ ഇന്ത്യന്‍സ്: രോഹിത് ശര്‍മ, ക്വിന്റണ് ഡികോക്ക്, സൂര്യകുമാര് യാദവ്, സൗരഭ് തിരാവി, ക്രുണാല് പാണ്ഡ്യ, ഹാര്‍ദിക് പാണ്ഡ്യ, കീരണ് പൊള്ളാഡ്, ജെയിംസ് പാറ്റിന്‍സണ്, രാഹുല് ചഹര്, ട്രന്റ് ബോള്‍ട്ട്, ജസ്പ്രീത് ബുംറ എന്നിങ്ങനെയാണ് ചെന്നൈയുടെ ടീം.\nഅതേസമയം മറുവശത്ത് ഐ.പി.എല്ലിലെ വിക്കറ്റ് വേട്ടക്കാരനായ ലസിത് മലിംഗയുടെ അഭാവം മുംബൈ ഇന്ത്യന്‍സിന് തിരിച്ചടിയാകും. എന്നാല് റിസര്‍വ് ബെഞ്ചില് പോലും മിന്നും താരങ്ങളുള്ളതാണ് മുംബൈയുടെ കരുത്ത്. ജെയിംസ് പാറ്റിന്‍സണ്, ട്രെന്റ് ബോള്‍ട്ട്, നഥാന് കോര്‍ട്ടര് നൈല് എന്നിവരെ ടീമിലെത്തിക്കാന് മുംബൈയ്ക്കായിട്ടുണ്ട്. മുന്നില് നിന്ന് നയിക്കുന്ന രോഹിത് ശര്‍മ്മയ്ക്കൊപ്പം കെയറോണ് പൊള്ളാര്‍ഡ്, ക്വിന്റണ് ഡികോക്ക്, ഹര്‍ദിക് പാണ്ഡ്യ, ക്രുണാള് പാണ്ഡ്യ, ജസ്പ്രീത് ബുംറ എന്നിവര് കൂടി ചേരുന്നതോടെ കടലാസില് കരുത്ത് മുംബൈയ്ക്കാണ്.\nചെന്നൈയ്ക്കായി കളിക്കാനിറങ്ങുന്നവരില് ധോണിയും വാട്സണുമടക്കം പലരും സജീവ ക്രിക്കറ്റ് കളിച്ചിട്ട് നാളുകളായി എന്നുള്ളത് ടീമിന് തിരിച്ചടിയാണ്. എന്നാല് ഒരിക്കല് കൂടി വിക്കറ്റിന് പിന്നില് നിന്ന് ധോണി നയിക്കുമ്പോള് വിജയത്തിലേക്ക് കുതിക്കാന് രോഹിത് ശര്‍മ്മയ്ക്ക് ആവനാഴിയിലെ മുഴുവന് അമ്പുകളും പുറത്തെടുക്കേണ്ടിവരും.\nഅതേസമയം കഴിഞ്ഞ സീസണിലെ ഫൈനലിന്റെ റീപ്ലേ കൂടിയാവും ഈ മത്സരം. അന്നത്തെ ത്രില്ലര് പോരാട്ടത്തില് ചെന്നൈയെ മുട്ടുകുത്തിച്ച് മുംബൈ നാലാം കിരീടം സ്വന്തമാക്കിയിരുന്നു. ആ വിജയം വീണ്ടും ആവര്‍ത്തിക്കാനുറച്ചാണ് രോഹിത് ശര്‍മയുടെ മുംബൈ ഇറങ്ങുന്നത്. എന്നാല്, കിരീടം തട്ടിപ്പറിച്ചതിന് കണക്കു ചോദിക്കുകയാവും ധോണിപ്പടയുടെ ലക്ഷ്യം.\nഐ.പി.എല്ലില് ഇതുവരെ 28 തവണയാണ് മുംബൈയും ചെന്നൈയും മുഖാമുഖം വന്നിട്ടുള്ളത്. ഇവയില് 17ലും ജയം മുംബൈയ്ക്കായിരുന്നു. 11 മല്‍സരങ്ങളിലാണ് സി.എസ്.കെയ്ക്കു ജയിച്ചത്. അവസാനമായി കളിച്ച അഞ്ചു മല്‍സരങ്ങളിലും ധോണിപ്പടയോട് മുംബൈ തോറ്റിട്ടില്ല.\nTags: Chennai Super KingsIPL 2020mumbai indians


പുതിയ 175 മദ്യശാലകൾ വേണമെന്ന് ബെവ്കോ | Bevco wants 175 new shops\nപുതിയ 175 മദ്യശാലകൾ വേണമെന്ന് ബെവ്കോ\nNov 10, 2021, 02:00 AM IST\nശുപാർശയിൽ എക്സൈസ് കമ്മിഷണറുടെ അഭിപ്രായംതേടി, മദ്യശാലകൾ ശല്യമായി മാറരുതെന്ന് ഹൈക്കോടതി\nബെവ്‌കോയുടെ വിദേശ മദ്യശാല | മാതൃഭൂമി ഫയല് ചിത്രം\nകൊച്ചി: മദ്യശാലകൾക്ക് മുന്നിലെ തിരക്കുകുറയ്ക്കാൻ 175 പുതിയ ഷോപ്പുകൾ ആരംഭിക്കാൻ ബിവറേജസ് കോർപ്പറേഷൻ അനുമതി തേടിയതായി സർക്കാർ ഹൈക്കോടതിയിൽ അറിയിച്ചു. ബിവറേജസ് കോർപ്പറേഷന്റെ ശുപാർശയിൽ സർക്കാർ എക്സൈസ് കമ്മിഷണറുടെ അഭിപ്രായം ആരാഞ്ഞിട്ടുണ്ട്. മദ്യശാലയ്ക്ക് മുന്നിലെ തിക്കുംതിരക്കും നിയന്ത്രിക്കാൻ സൗകര്യമൊരുക്കണമെന്ന ഹൈക്കോടതിയുടെ 2017-ലെ ഉത്തരവ് നടപ്പാക്കിയില്ലെന്ന കോടതിയലക്ഷ്യ ഹർജിയിലാണ് സർക്കാർ ഇക്കാര്യം കോടതിയെ അറിയിച്ചത്. ജസ്റ്റിസ് ദേവൻ രാമചന്ദ്രനാണ് വിഷയം പരിഗണിക്കുന്നത്.\nബെവ്‌കോയുടെയും കൺസ്യൂമർഫെഡിന്റെയും കീഴിലായി 306 ഇന്ത്യൻ നിർമിത വിദേശമദ്യഷോപ്പുകളാണ് കേരളത്തിലുള്ളത്. ഒരുഷോപ്പിൽ ദിവസം ശരാശരി 1,12,745 പേർ എത്തുന്ന സ്ഥിതിയാണ്. തമിഴ്‌നാട്ടിൽ 6320 മദ്യഷോപ്പുകളുണ്ട്. അവിടെ ഒരുഷോപ്പിലെത്തുന്ന ശരാശരി ആളുകളുടെ എണ്ണം 12,705 ആണെന്നും സർക്കാർ കോടതിയെ അറിയിച്ചു.\nസംസ്ഥാനത്തെ 96 മദ്യഷോപ്പുകളിൽ വാക്ക് ഇൻ സൗകര്യം ഏർപ്പെടുത്തിയിട്ടുണ്ടെന്നും സീനിയർ ഗവൺമെന്റ് പ്ലീഡർ എസ്. കണ്ണൻ അറിയിച്ചു. മുമ്പത്തെക്കാൾ മാറ്റമുണ്ടെങ്കിലും കൂടുതൽ നടപടി വേണമെന്ന് കോടതി അഭിപ്രായപ്പെട്ടു. മദ്യഷോപ്പുകൾക്ക് മുന്നിലെ നീണ്ടവരി സൃഷ്ടിക്കുന്ന ബുദ്ധിമുട്ട് ചൂണ്ടിക്കാട്ടി ഇപ്പോഴും കോടതിക്ക് ആളുകൾ കത്തയക്കുന്നുണ്ട്. പള്ളുരുത്തി സ്വദേശി അയച്ച ഇത്തരമൊരു കത്ത് കോടതി സർക്കാരിന് കൈമാറി. മദ്യശാലയ്ക്കുമുന്നിലെ വരി കുട്ടികൾക്ക് തെറ്റായ സന്ദേശമാണ് നൽകുന്നതെന്ന ആശങ്ക രക്ഷിതാക്കൾക്കുണ്ട്. ഇത് ലളിതമായി കാണാനാകില്ലെന്ന് അഭിപ്രായപ്പെട്ട കോടതിവിഷയം നവംബർ 23-ന് പരിഗണിക്കാൻമാറ്റി. എന്തെല്ലാം നടപടികൾ സ്വീകരിച്ചെന്ന് അന്ന് അറിയിക്കണമെന്നും സർക്കാരിനോട് നിർദേശിച്ചു.\nമുന്തിയ മദ്യവും ബീയറും ബിവറേജസിൽ പരിമിതമാക്കുന്നു\nക്യൂ നില്‍ക്കാതെ മദ്യം വേണം; ബില്ലിങ് മെഷിന് വലിച്ചെറിഞ്ഞു, വടിവാള് വീശി ഭീഷണി\nഅവഹേളനം: ബില് ഇല്ലാതെ മദ്യം കൊണ്ടുപോകാനാവില്ലെന്ന് പോലീസ്; മദ്യം ഒഴുക്കിക്കളഞ്ഞ് വിദേശി\nഅഞ്ചുവർഷത്തിനിടെ മദ്യപർ നികുതിയായി നൽകിയത് 46,546.13 കോടി; പ്രതിദിനം നല്‍കുന്നത് 25.53 കോടി


സൗദിയിൽ ട്രെയിൻ സർവീസുകളുടെ എണ്ണം വർധിപ്പിക്കുന്നു | Malayalam News\nസൗദിയിൽ ട്രെയിൻ സർവീസുകളുടെ എണ്ണം വർധിപ്പിക്കുന്നു\nറിയാദ്- അടുത്ത മാസം മുതൽ സൗദിയിൽ ട്രെയിൻ സർവീസുകളുടെ എണ്ണം 31 ശതമാനം തോതിൽ വർധിപ്പിക്കുന്നു. സൗദി റെയിൽവെയ്‌സ് ഓർഗനൈസേഷന്റെ പുതിയ ട്രെയിൻ സർവീസ് ഷെഡ്യൂൾ ഗതാഗത മന്ത്രിയും ഓർഗനൈസേഷൻ ഡയറക്ടർ ബോർഡ് ചെയർമാനുമായ എൻജിനീയർ സ്വാലിഹ് അൽജാസിർ ഇന്നലെ ഉദ്ഘാടനം ചെയ്തു. റിയാദ് റെയിൽവെ സ്റ്റേഷനിൽ നടത്തിയ സന്ദർശനത്തിനിടെയാണ് മന്ത്രി പുതിയ ഷെഡ്യൂൾ ഉദ്ഘാടനം ചെയ്തത്.\nറിയാദ്-ഹുഫൂഫ്-ബഖീഖ്-ദമാം സ്റ്റേഷനുകൾക്കിടയിൽ പ്രതിവാര സർവീസുകൾ 350 ആയാണ് സൗദി റെയിൽവെയ്‌സ് ഓർഗനൈസേഷൻ അടുത്ത മാസം മുതൽ ഉയർത്തുന്നത്. നേരത്തെ പ്രതിവാരം 272 സർവീസുകൾ വീതമാണ് ഈ സ്റ്റേഷനുകൾക്കിടയിൽ നടത്തിയിരുന്നത്. പ്രതിവാരം 78 സർവീസുകളാണ് പുതുതായി ആരംഭിക്കുന്നത്. ഇതോടെ റിയാദ്-ഹുഫൂഫ്-ബഖീഖ്-ദമാം പാതയിൽ ലഭ്യമായ പ്രതിവാര സീറ്റുകളുടെ എണ്ണം 47,000 ൽ നിന്ന് 62,000 ആയി ഉയരും. ജൂലൈ 12 മുതൽ പുതിയ ഷെഡ്യൂൾ പ്രകാരമുള്ള സർവീസുകൾ ആരംഭിക്കും.\nഹുഫൂഫ് സ്റ്റേഷൻ നവീകരണ പദ്ധതി അവസാന ഘട്ടത്തിലെത്തിയിട്ടുണ്ടെന്ന് ഗതാഗത മന്ത്രി പറഞ്ഞു. സ്റ്റേഷന്റെ പ്രവേശന കവാടവും ടിക്കറ്റ് വിൽപന കൗണ്ടറുകളും വെയ്റ്റിംഗ് ലോഞ്ചും മറ്റു പശ്ചാത്തല സൗകര്യങ്ങളും നവീകരിക്കുന്നുണ്ട്. രണ്ടു പ്ലാറ്റ്‌ഫോമുകൾക്കിടയിൽ മേൽപാലവും നിർമിക്കുന്നുണ്ട്. വീൽചെയറുകൾ ഉപയോഗിക്കുന്ന യാത്രക്കാരുടെ നീക്കം എളുപ്പമാക്കാൻ പാലത്തിൽ നാലു ലിഫ്റ്റുകളും സ്ഥാപിക്കും. കൊറോണ വ്യാപനം തടയാൻ റിയാദ് സ്റ്റേഷനിൽ നടപ്പാക്കുന്ന മുൻകരുതൽ നടപടികൾ മന്ത്രി വിലയിരുത്തി. സ്റ്റേഷനിലും ട്രെയിനുകളിലും യാത്രക്കാർക്കിടയിൽ ശാരീരിക അകലം ഉറപ്പുവരുത്തി യാത്രക്കാരുടെയും ജീവനക്കാരുടെയും സുരക്ഷ ഉറപ്പുവരുത്താൻ സൗദി റെയിൽവെയ്‌സ് ഓർഗനൈസേഷൻ സ്വീകരിക്കുന്ന നടപടികളും മന്ത്രി വിലയിരുത്തി. ട്രെയിനുകൾ അണുവിമുക്തമാക്കൽ, സമീപത്തെ സീറ്റുകളുടെ ഉപയോഗം വിലക്കുന്ന നിലക്ക് യാത്രക്കാർക്ക് സീറ്റുകൾ അനുവദിക്കൽ അടക്കം രോഗവ്യാപനം തടയുന്നതിന് സ്വീകരിക്കുന്ന നടപടികളും മന്ത്രി വിലയിരുത്തി. ശവ്വാൽ എട്ട് (മെയ് 31) മുതലാണ് സൗദി റെയിൽവെയ്‌സ് ഓർഗനൈസേഷൻ സർവീസുകൾ പുനരാരംഭിച്ചത്. രോഗവ്യാപനം തടയുന്നതിന് പൊതുഗതാഗത അതോറിറ്റി അംഗീകരിച്ച പ്രതിരോധ നടപടികളുടെ ഭാഗമായി 50 ശതമാനം സീറ്റ് ശേഷിയിലാണ് ട്രെയിനുകൾ സർവീസുകൾ നടത്തുന്നത്.


വമ്പിച്ച വിലക്കുറവുമായി ഷവോമി ആനിവേഴ്‌സറി സെയിൽ | Keralabhooshanam.com | Breaking News, Latest News, Kerala, India and World news\nBy web desk on 24/07/2019 Comments Off on വമ്പിച്ച വിലക്കുറവുമായി ഷവോമി ആനിവേഴ്‌സറി സെയിൽ\nഷവോമി അഞ്ചാം വാർഷിക ആഘോഷങ്ങൾക്ക് തുടക്കമായി. ഷവോമിയുടെ മൊബൈൽ ഫോണുകൾക്ക് പുറമെ ടിവി, പവർ ബാങ്ക്, ഫിറ്റ് ബാൻഡ് അടക്കം നിരവധി ഗാഡ്ജറ്റുകൾ വൻ വിലക്കുറവിൽ വിറ്റഴിക്കുകയാണ് ഷവോമി. മൂന്ന് ദിവസത്തേക്കാണ് സെയിൽ. ജൂലൈ 23നാണ് സെയിൽ ആരംഭിച്ചത്.\nആമസോണിന്റെ വെബ്‌സൈറ്റിലൂടെയും എംഐ വെബ്‌സൈറ്റിലൂടെയും ഷവോമി ഉപകരണങ്ങൾ വിലക്കുറവിൽ വാങ്ങാം. റെഡ്മി 7, റെഡ്മി നോട്ട് 7എസ്, റെഡ്മി നോട്ട്7പ്രൊ, റെഡ്മി 6എ, റെഡ്മി വൈ3, എംഐ എ2, റെഡ്മി6പ്രൊ എന്നീ ഷവോമിയുടെ ഓൾ ടൈം ഫേവറേറ്റ് ഫോണുകൾക്ക് 7,500 രൂപ വരെ വിലക്കുറവ് പ്രഖ്യാപിച്ചിട്ടുണ്ട്.\nപഴയ മൊബൈലുകൾ എക്‌സ്‌ചേഞ്ച് ചെയ്താൽ വില വീണ്ടും കുറയും. റെഡ്മി നോട്ട്5പ്രോയ്ക്ക് 10,890 രൂപയ്ക്കും, റെഡ്മി66,999 രൂപയ്ക്കും, റെഡ്മി 6എ 5,999 രൂപയ്ക്കും ലഭിക്കും. എംഐ പവർ ബാങ്കിന്റെ വില 899 രൂപയാണ്. റെഡ്മി 7എയ്ക്ക് 5,799 രൂപയാണ് വില.\nഇതിന് പുറമെ എംഐ വെബ്‌സൈറ്റിൽ 12മണി,4മണി എന്നീ സമയങ്ങളിൽ ഫഌഷ് സെയിലും നടക്കുന്നുണ്ട്.\nവമ്പിച്ച വിലക്കുറവുമായി ഷവോമി ആനിവേഴ്‌സറി സെയിൽ added by on 24/07/2019


കോളേജില് പരിപാടിക്കിടെ കെട്ടിപിടിച്ച് ഉമ്മ വച്ച പെണ്‍കുട്ടിയെ കുറിച്ച് തുറന്നുപറഞ്ഞ് ജിപി – TruevisionNews\nകോളേജില് പരിപാടിക്കിടെ കെട്ടിപിടിച്ച് ഉമ്മ വച്ച പെണ്‍കുട്ടിയെ കുറിച്ച് തുറന്നുപറഞ്ഞ് ജിപി\nകൊച്ചി: തങ്ങളുടെ ഇഷ്ട താരത്തോടുള്ള സ്‌നേഹം പലരും പ്രകടിപ്പിക്കുന്നത് പല വിധത്തിലാണ്. ആരാധകരില് നിന്ന് നേരിട്ട വ്യത്യസ്തമായ അനുഭവത്തെക്കുറിച്ച് തുറന്നു പറഞ്ഞ് ഗോവിന്ദ പത്മസൂര്യയാണ് ഇപ്പോള് രംഗത്തെത്തിയിരിക്കുന്നത്. തനിക്ക് ആരാധികമാരില് നിന്ന് ലഭിച്ച സ്‌നേഹത്തെക്കുറിച്ച് പദ്മസൂര്യ പറയുന്നതിങ്ങനെ… കഴിഞ്ഞ വര്‍ഷം ഒരു വനിതാ കോളജില് ഞാന് ഗസ്റ്റായി പോയിരുന്നു. ഞാനും പ്രധാനാധ്യാപികയും വിദ്യാര്‍ത്ഥി പ്രതിനിധിയും സ്റ്റേജിലുണ്ട്.\nഒരു കുട്ടി വന്ന് എനിക്ക് വലിയ ഒരു ബൊക്കെ സമ്മാനിച്ചു. മറ്റൊരു കുട്ടി സ്റ്റേജിലേക്ക് വന്ന് എന്നെക്കൊണ്ട് പുസ്തകം പ്രകാശനം ചെയ്യിച്ചു. കുറച്ച് കഴിഞ്ഞപ്പോള് വേറൊരു കുട്ടി വന്നു. ദൗത്യം അറിയാതെ ഞാന് വിനയത്തോടെ എഴുന്നേറ്റ് നിന്നു. ആ കുട്ടി എന്നെ കെട്ടിപ്പിടിച്ച് ഒരുമ്മ തന്നു. ഞാന് ശരിക്കും ചമ്മി. സത്യം പറഞ്ഞാല് കിളി പോയി. ടീച്ചര് എന്നോട് സോറി പറയുകയും ചെയ്തു.\nഅതിന്റെ തുടര്‍ച്ചായി അടുത്തിടെ മറ്റൊരു സംഭവവുമുണ്ടായി. എറണാകുളത്തെ ലുലുമാളില് പോയപ്പോഴായിരുന്നു അത്. മുന്നാംനിലയിലെ ലിഫ്റ്റിനരികില് അന്നു കോളജില് കണ്ട കൂട്ടത്തിലെ ഒരു പെണ്‍കുട്ടി എന്നെ കാത്ത് നില്‍ക്കുന്നുണ്ടായിരുന്നു. കായ് വറുതത്തതിന്റെ പാക്കറ്റുണ്ട് കയ്യില്. അവള് എനിക്ക് തരാനായി കൊണ്ടുവന്നതാണ്. ഞാന് അവളെ സന്തോഷിപ്പിക്കാന് കുറച്ച് ചിപ്പ്സ് എടുത്തു. യാത്ര പറയാന് നേരം അവള് എന്റെ ഷര്‍ട്ടിന്റെ പിറകില് പിടിച്ചു. ജി.പി എനിക്കൊരു ഉമ്മ തര്വോ…ഞാന് ഞെട്ടിപ്പോയി. അവളുടെ കവിളില് തട്ടി… തുടര്‍ന്ന് ചിരിച്ചുകൊണ്ട് നൈസായി അവിടെ നിന്ന് തടിതപ്പുകയും ചെയ്തു. പദ്മസൂര്യ പറയുന്നു.\ngovind padmasurya, gp\nമോഹന്‍ലാല് ചിത്രം നീരാളിയുടെ റിലീസ് തിയ്യതി പ്രഖ്യാപിച്ചു\nമാധ്യമ പ്രവര്‍ത്തകരോട് പൊട്ടിത്തെറിച്ചതില് ഖേദം പ്രകടിപ്പിച്ച് രജനീകാന്ത്\nദൈവത്തെ ഓര്‍ത്ത് ജഗതി ശ്രീകുമാര് എന്ന വ്യക്തിയെ കൊല്ലരുത്; അഭ്യര്‍ഥനയുമായി മകള്\nരാത്രി ഒരു പന്ത്രണ്ടു എന്തോ വീഴുന്ന ശബ്ദം കേട്ടു പെട്ടൊന്ന് എഴുന്നേറ്റു അടുത്തു കിടന്ന ഭാര്യയെ കാണുന്നില്ല.


മഹാരാഷ്ട്ര മുഖ്യമന്ത്രിക്കൊപ്പം യോഗ ചെയ്ത് ബാബ രാംദേവ് | yoga|Maharashtra Chief Minister Devendra Fatnawis|Bbab Ramdev\nഎല്ലാവരും നിർബന്ധമായും വായിച്ചിരിക്കേണ്ട പുസ്തകമാണ് ഭഗവത്ഗീത; പൗലോ കൊയ്‌ലോ\nനന്ദേദ്: അഞ്ചാം അന്താരാഷ്ട്ര യോഗ ദിനത്തോടനുബന്ധിച്ച് യോഗ ഗുരു ബാബാ രാംദേവ് യോഗാഭ്യാസം നടത്തിയത് മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്നാവിസിനൊപ്പം. രാംദേവിന്റെ അനുയായികള് ഉള്‍പ്പെടെ ആയിരക്കണക്കിനാളുകളാണ് നാന്ദേദില് നടന്ന യോഗയില് പങ്കെടുത്തത്. മുഖ്യമന്ത്രി ഫഡ്‌നാവിസും രാംദേവിനൊപ്പം വിവിധ യോഗാസനങ്ങള് ചെയ്തു.\nരാംദേവിന്റെ സംഘടനയായ പതഞ്ജലി ഇന്ത്യയിലുടനീളം ഒരു ലക്ഷം ഗ്രാമങ്ങളിലാണ് പരിപാടികള് സംഘടിപ്പിച്ചത്. കാലാവസ്ഥാ പ്രവര്‍ത്തനം എന്നതായിരുന്നു അന്താരാഷ്ട്ര യോഗ ദിനം 2019 ന്റെ വിഷയം.\n‘ചേരുക’അല്ലെങ്കില് ‘ഒന്നിക്കുക’ എന്നര്‍ത്ഥം വരുന്ന ‘യുജ്’ എന്ന സംസ്‌കൃത മൂലത്തില് നിന്നാണ് ‘യോഗ’ എന്ന വാക്ക് ഉരുത്തിരിഞ്ഞത്. മനസ്സും ശരീരവും തമ്മില് ഐക്യം കൊണ്ടുവരുന്നതില് ശ്രദ്ധ കേന്ദ്രീകരിക്കുന്ന വളരെ സൂക്ഷ്മമായ ശാസ്ത്രത്തെ അടിസ്ഥാനമാക്കിയാണ് യോഗാസനങ്ങള് ക്രമീകരിച്ചിരിക്കുന്നത്. ഒരാളുടെ ശരീരം, മനസ്സ്, വികാരം, ഊര്‍ജ്ജം എന്നിവയില് യോഗ പ്രവര്‍ത്തിക്കുന്നു.\nഝാര്‍ഖണ്ഡിലെ റാഞ്ചിയിലായിരുന്നു പ്രധാനമന്ത്രി പങ്കെടുത്ത യോഗാചടങ്ങ്. അന്താരാഷ്ട്ര യോഗ ദിനത്തോടനുബന്ധിച്ച് പ്രതിരോധത്തിന്റെ നിരവധി വകുപ്പുകള് യോഗയില് പങ്കെടുത്തു. ഐക്യരാഷ്ട്രസഭ യോഗ ദിനം വ്യാഴാഴ്ച ആഘോഷിച്ചു, അതിനുശേഷം ഇതേതുടര്‍ന്നുള്ള ചര്‍ച്ചകള് ഇന്ന് നടക്കും.\nyoga Maharashtra Chief Minister Devendra Fatnawis Bbab Ramdev\nബിനോയ് കോടിയേരിയ്ക്ക് എതിരായ പീഡന കേസിൽ അന്വേഷണം തൃപ്തികരമല്ല;-കുമ്മനം രാജശേഖരൻ\nമോദിക്ക് പിന്നാലെ അഴിമതിക്കാര്‍ക്കെതിരെ നടപടിയുമായി യോഗി


പ്രതിദിനരോഗികൾ 20,000 കടന്നു;ചികിത്സയിൽ ഒരുലക്ഷം പേർ | 14Jan2022\nപ്രതിദിനരോഗികൾ 20,000 കടന്നു;ചികിത്സയിൽ ഒരുലക്ഷം പേർ\nചെന്നൈയിൽ പുതുതായി 8218 രോഗികൾ\nചെന്നൈ : തമിഴ്‌നാട്ടിൽ പ്രതിദിനരോഗികളുടെ എണ്ണം ഇരുപതിനായിരം കടന്നു. പുതുതായി 20,911 പേർക്കുകൂടി കോവിഡ് സ്ഥിരീകരിച്ചതായി ആരോഗ്യവകുപ്പ് അറിയിച്ചു. 1.03 ലക്ഷം പേരാണ് ആശുപത്രിയിലും വീടുകളിലുമായി കോവിഡ് ബാധിച്ച് ചികിത്സയിൽക്കഴിയുന്നത്. വ്യാഴാഴ്ച 6235 പേർകൂടി രോഗമുക്തരായി. 25 പേരാണ് മരിച്ചത്. ചെന്നൈയിൽ 8218 പേർക്കുകൂടി കോവിഡ് സ്ഥിരീകരിച്ചപ്പോൾ 3176 പേർ രോഗമുക്തി നേടി. എട്ടുപേർ മരിച്ചു. 46,515 പേരാണ് നഗരത്തിൽ കോവിഡ് ചികിത്സയിലുള്ളത്. ചെന്നൈയുടെ സമീപജില്ലയായ തിരുവള്ളൂരിലും രോഗികളുടെ എണ്ണത്തിൽ വർധനയുണ്ട്.\n2030 പേർക്ക് പുതുതായി കോവിഡ് സ്ഥിരീകരിച്ചു. 750 പേർ രോഗമുക്തരായി. 11,701 പേരാണ് ജില്ലയിൽ കോവിഡ് ബാധിച്ച് ചികിത്സയിൽ കഴിയുന്നത്. ചെന്നൈയോട് ചേർന്നുള്ള കാഞ്ചീപുരം ജില്ലയിൽ 502 പേർക്കും തിരുവള്ളൂരിൽ 901 പേർക്കും വ്യാഴാഴ്ച കോവിഡ് സ്ഥിരീകരിച്ചു. കാഞ്ചീപുരത്ത് 3058 പേരും തിരുവള്ളൂരിൽ 5641 പേരുമാണ് കോവിഡ് ചികിത്സയിലുള്ളത്. കോയമ്പത്തൂരിൽ 1162 പേർക്കുകൂടി കോവിഡ് സ്ഥിരീകരിച്ചപ്പോൾ 293 പേർ രോഗമുക്തരായി. 5190 പേരാണ് ജില്ലയിൽ കോവിഡ് ചികിത്സയിൽക്കഴിയുന്നത്. ഈ ജില്ലകൾക്ക് പുറമെ കന്യാകുമാരി, മധുരജില്ലകളിൽ മാത്രമാണ് 500-ലേറെ പുതിയ രോഗികളുള്ളത്. ഇവയ്ക്കുപുറമെ ആറുജില്ലകളിൽ 400-നുമുകളിൽ രോഗികളുണ്ട്. എട്ടുജില്ലകളിൽ നൂറിൽതാഴെയാണ് പുതിയ രോഗികൾ. സംസ്ഥാനത്താകെ 1.56 ലക്ഷം സാംപിളുകളാണ് കഴിഞ്ഞദിവസം പരിശോധിച്ചത്.\nഒമിക്രോൺ കേസുകൾ 241 ആയി\nസംസ്ഥാനത്ത് പുതുതായി 56 പേർക്കുകൂടി ഒമിക്രോൺ കണ്ടെത്തിയതോടെ ആകെ ഒമിക്രോൺ കേസുകൾ 241 ആയി വർധിച്ചു. എല്ലാരോഗികളും ഇതിനകം രോഗമുക്തരായി ആശുപത്രിവിട്ടെന്നും ആരോഗ്യവകുപ്പ് അറിയിച്ചു.\nരാജ്‌നിവാസിൽ പൊങ്കൽ ആഘോഷിച്ച് ഗവർണറും മന്ത്രിമാരും\nപുതുച്ചേരി : കോവിഡ് പശ്ചാത്തലത്തിലും പൊങ്കൽ ആഘോഷങ്ങളുമായി പുതുച്ചേരി ലഫ്. ഗവർണറുടെ ..


ഞാനാരേയും കണ്ട് ഓടിയിട്ടില്ല: പി.ടി തോമസ് എംഎൽഎ > Breaking News l Kerala l India l world l Politics l Sports l Videos l Latest News l Live updates l Movies l Karimattam Live - Karimattamlive.com®\nഞാനാരേയും കണ്ട് ഓടിയിട്ടില്ല: പി.ടി തോമസ് എംഎൽഎ\nNewsdesk2weeks ago 1 min read\nകൊച്ചിയിൽ കണക്കിൽപ്പെടാത്ത 50 ലക്ഷം രൂപ ആദായ നികുതി വകുപ്പ് പിടിച്ചെടുത്ത സംഭവത്തിൽ സമൂഹമാധ്യമങ്ങളിൽ തനിക്കെതിരെ വ്യാജ പ്രചാരണങ്ങൾ നടക്കുകയാണെന്നു പി.ടി. തോമസ് എംഎൽഎ.\nഒരു കമ്യൂണിസ്റ്റ് കുടുംബത്തിന്‍റെ വസ്തു സംബന്ധിച്ച തർക്കത്തിൽ മധ്യസ്ഥത വഹിക്കാനാണ് ഇടപ്പള്ളിയിലെ വീട്ടിൽ പോയത്. തന്‍റെ ഡ്രൈവറായിരുന്ന ബാബുവിന്‍റെ കുടുംബമാണിതെന്നും അദ്ദേഹം പറഞ്ഞു.\nആദായ നികുതി വകുപ്പ് റെയ്ഡ് നടത്തിയപ്പോൾ താൻ ഇറങ്ങി ഓടിയെന്നും കള്ളപ്പണ ഇടപാടിനു കൂട്ടുനിന്നുവെന്നുമുള്ള വാർത്തകളും പ്രചാരണങ്ങളും വ്യാജമാണ്. ഇടപ്പള്ളിയിലെ വീട്ടിൽ മധ്യസ്ഥ ചർച്ചകൾ കഴിഞ്ഞു പുറത്തിറങ്ങിയപ്പോൾ നാലഞ്ചു പേർ വരുന്നത് കണ്ടിരുന്നു.\nആദായ നികുതി വകുപ്പിൽ നിന്നാണെന്നു പറഞ്ഞു. തുടർന്നു ഞാൻ കാറിൽ കയറി ഓഫീസിലെത്തിയപ്പോഴാണ് ആദായ നികുതി വകുപ്പ് രാമകൃഷ്ണൻ എന്നായാൾ കൈമാറിയ തുക പിടിച്ചെടുത്തതായും അദ്ദേഹത്തിന്‍റെ വീട് റെയ്ഡ് ചെയ്തതായും അറിയുന്നത്- പി.ടി. തോമസ് പറഞ്ഞു.\nഇതിനു പിന്നാലെയാണു പണമിടപാട് നടക്കുന്ന സ്ഥലത്ത് ഒരു എംഎൽഎ ഉണ്ടായിരുന്നുവെന്നും ആദായനികുതി വകുപ്പ് ഉദ്യോഗസ്ഥർ എത്തിയപ്പോൾ ഇദ്ദേഹം ഓടി രക്ഷപ്പെട്ടുവെന്നുമുള്ള തരത്തിൽ വാർത്തകൾ പുറത്തുവന്നത്.\nപി.ടി. തോമസായിരുന്നു സ്ഥലത്തുണ്ടായിരുന്ന എംഎൽഎ എന്ന സൂചന നൽകി ഭരണകക്ഷി എംഎൽഎമാരും ഇടതുപക്ഷ അനുഭാവികളും സോഷ്യൽ മീഡിയയിൽ പ്രചാരണം തുടങ്ങിയതോടെയാണ് പി.ടി. തോമസ് വിശദീകരണവുമായി രംഗത്തെത്തിയത്.\nരാജീവൻ, രാമകൃഷ്ണൻ എന്നിവർ തമ്മലുള്ള തർക്കം തീർക്കാൻ വേണ്ടി രാജീവന്‍റെ ആവശ്യപ്രകാരമാണു താൻ മധ്യസ്ഥതയ്ക്ക് എത്തിയതെന്നാണ് എംഎൽഎ പറയുന്നത്. തനിക്കൊപ്പം വർഡ് കൗണ്‍സിലർ, സിപിഎം ബ്രാഞ്ച് സെക്രട്ടറി, റെസിഡന്‍റ് അസോസിയേഷൻ വൈസ് പ്രസിഡന്‍റ് തുടങ്ങി പതിനഞ്ചോളം പേരുണ്ടായിരുന്നു.\nവസ്തു വാങ്ങിയതിന്‍റെ തുകയായിട്ടാണു രാമകൃഷ്ണൻ 50 ലക്ഷം രൂപ കൊണ്ടുവന്നത്. ഈ പണം കള്ളപ്പണമാണോ എന്നു തനിക്കറിയില്ല. കള്ളപ്പണമാണെങ്കിൽ രാമകൃഷ്ണനെതിരേ നടപടിയെടുക്കണമെന്നും പി.ടി. തോമസ് ആവശ്യപ്പെട്ടു.\nTags: mla P T pt Thomas\nPrevious: ഇടുക്കി അണക്കെട്ടിൽ സോളാർ പാനൽ; 325 മെഗാവാട്ട് വൈദ്യുതി ഉത്പാദിപ്പിക്കും\nNext: റവന്യു ഭരണത്തിൽ ചീഫ് സെക്രട്ടറി കടന്നുകയറുന്നതിൽ സിപിഐക്ക് പരാതി.\nഇടുക്കിയിൽ വനം വകുപ്പ് കരാർ ജോലികൾ വിരമിച്ച ഉദ്യോഗസ്ഥർക്ക്; പദ്ധതി നടത്തിപ്പിൽ വൻ അഴിമതി 1 min read\nഇടുക്കിയിൽ വനം വകുപ്പ് കരാർ ജോലികൾ വിരമിച്ച ഉദ്യോഗസ്ഥർക്ക്; പദ്ധതി നടത്തിപ്പിൽ വൻ അഴിമതി\nNewsdesk 1 day ago 148\nപശുവിനെ അഴിച്ചുകൊണ്ടു പോയി പീഡനം; മധ്യവയസ്‌കൻ അറസ്റ്റിൽ 1 min read\nപശുവിനെ അഴിച്ചുകൊണ്ടു പോയി പീഡനം; മധ്യവയസ്‌കൻ അറസ്റ്റിൽ\nNewsdesk5days ago 285\nഇടുക്കിയിലെ വയോധികയുടെ കൊലപാതകം; ഫോറൻസിക് സംഘം സംഭവസ്ഥലം സന്ദർശിച്ചു 1 min read\nഇടുക്കിയിലെ വയോധികയുടെ കൊലപാതകം; ഫോറൻസിക് സംഘം സംഭവസ്ഥലം സന്ദർശിച്ചു\nNewsdesk5days ago 244\nമകന്‍റെ വെട്ടേറ്റ് അച്ഛൻ മരിച്ചു. 1 min read\nമകന്‍റെ വെട്ടേറ്റ് അച്ഛൻ മരിച്ചു.\nNewsdesk5days ago 250\nവിപണിയിടിഞ്ഞു. നിക്ഷേപകർക്ക് നഷ്ടം 3.25 ലക്ഷം കോടി 1 min read\nവിപണിയിടിഞ്ഞു. നിക്ഷേപകർക്ക് നഷ്ടം 3.25 ലക്ഷം കോടി\nNewsdesk5days ago 5\nകനത്ത മഴയില് മതില് ഇടിഞ്ഞ് വീണ് രണ്ടു മാസം പ്രായമുള്ള കുഞ്ഞ് ഉള്‍പ്പടെ ഒന്‍പത് പേര് മരിച്ചു. 1 min read\nകനത്ത മഴയില് മതില് ഇടിഞ്ഞ് വീണ് രണ്ടു മാസം പ്രായമുള്ള കുഞ്ഞ് ഉള്‍പ്പടെ ഒന്‍പത് പേര് മരിച്ചു.\nNewsdesk7days ago 1078\nഇടുക്കിയിൽ വനം വകുപ്പ് കരാർ ജോലികൾ വിരമിച്ച ഉദ്യോഗസ്ഥർക്ക്; പദ്ധതി നടത്തിപ്പിൽ വൻ അഴിമതി 1\nപശുവിനെ അഴിച്ചുകൊണ്ടു പോയി പീഡനം; മധ്യവയസ്‌കൻ അറസ്റ്റിൽ 2\nഇടുക്കിയിലെ വയോധികയുടെ കൊലപാതകം; ഫോറൻസിക് സംഘം സംഭവസ്ഥലം സന്ദർശിച്ചു 3\nകനത്ത മഴയില് മതില് ഇടിഞ്ഞ് വീണ് രണ്ടു മാസം പ്രായമുള്ള കുഞ്ഞ് ഉള്‍പ്പടെ ഒന്‍പത് പേര് മരിച്ചു. 4\n22 കാരിയെ പീഡിപ്പിച്ച പളളീലച്ചനെ അടിമാലി കോടതി റിമാൻഡ് ചെയ്തു. 5\n22 കാരിയെ പീഡിപ്പിച്ച പളളീലച്ചനെ അടിമാലി കോടതി റിമാൻഡ് ചെയ്തു.\nവ്യദ്ധയുടെ മരണം കൊലപാതകം; മകനും മകളും അറസ്റ്റിൽ 6\nവ്യദ്ധയുടെ മരണം കൊലപാതകം; മകനും മകളും അറസ്റ്റിൽ\nഅടിമാലിയിൽ യുവതിയെ പീഡിപ്പിച്ച പള്ളീലച്ചൻ കസ്റ്റഡിയിൽ 7\nഅടിമാലിയിൽ യുവതിയെ പീഡിപ്പിച്ച പള്ളീലച്ചൻ കസ്റ്റഡിയിൽ\nഅടിമാലി ടൗണിലെ തെരുവുനായ ശല്യത്തിന് പരിഹാരമില്ല\nസ്‌കൂള് വിദ്യാര്‍ത്ഥിനിയെ ക്ലാസ് മുറിയിലിട്ടു പീഡിപ്പിച്ചു..സ്‌കൂള് അധ്യാപകന് അടിമാലിയില് അറസ്റ്റില്..\nകോളേജുകളിലും സര്‍വകലാശാലകളിലും മൊബൈല് ഫോണ് ഉപയോഗം നിരോധിച്ചു – അധ്യാപകര്‍ക്കും ബാധകം\nകെ.എസ്. ആര്.ടി.സി. ജീവനക്കാരെയും യാത്രക്കാരനെയും ടിപ്പര് ലോറിക്കാര് മര്‍ദ്ദിച്ചു.\nഅടിമാലി ടൗണിലെ തെരുവുനായ ശല്യത്തിന് പരിഹാരമില്ല 4\nമകന്‍റെ വെട്ടേറ്റ് അച്ഛൻ മരിച്ചു. 5\nവിപണിയിടിഞ്ഞു. നിക്ഷേപകർക്ക് നഷ്ടം 3.25 ലക്ഷം കോടി 6\nകനത്ത മഴയില് മതില് ഇടിഞ്ഞ് വീണ് രണ്ടു മാസം പ്രായമുള്ള കുഞ്ഞ് ഉള്‍പ്പടെ ഒന്‍പത് പേര് മരിച്ചു. 7\nഅടിമാലി ടൗണിലെ തെരുവുനായ ശല്യത്തിന് പരിഹാരമില്ല 1 min read\nArchives Select Month October 2020 (56) September 2020 (112) August 2020 (21) July 2020 (6) June 2020 (6) May 2020 (82) April 2020 (53) March 2020 (86) February 2020 (38) January 2020 (29) December 2019 (86) November 2019 (76) October 2019 (12) September 2019 (27) August 2019 (29) July 2019 (24) June 2019 (38) May 2019 (80) April 2019 (31) March 2019 (7) February 2019 (6) January 2019 (21) December 2018 (2) November 2018 (23) September 2018 (20) August 2018 (25) July 2018 (132) June 2018 (1) May 2018 (41) April 2018 (50) March 2018 (151)\nCategories Select Category Artist Beauty Business Crime Entertainment Exclusive Gallery Headlines INTERNATIONAL Latest news LIFE / FASHION Life style Local News Model Music Photography Ramp Special SPORTS Sports Tips & Tricks Trends കാര്‍ഷികം


ബൈക്കപകടത്തിൽ പരുക്കേറ്റ് ഗുരുതരാവസ്ഥയിലായ യുവാവ് കാരുണ്യം തേടുന്നു\nമനോരമ ലേഖകൻ July 20, 2019 11:17 AM IST\nതൊടുപുഴ ∙ ബൈക്കപകടത്തിൽ പരുക്കേറ്റ് ഗുരുതരാവസ്ഥയിൽ കഴിയുന്ന വിദ്യാർഥിയുടെ ചികിത്സയ്ക്കായി മാതാപിതാക്കൾ സുമനസ്സുകളുടെ സഹായം തേടുന്നു. ഉപ്പുകുന്ന് ഏറത്തടത്തിൽ മോഹനന്റെ മകൻ ജിഷ്ണു മോഹൻ (18) ആണ് കോലഞ്ചേരിയിലെ സ്വകാര്യ മെഡിക്കൽ കോളജ് ആശുപത്രിയിൽ തീവ്രപരിചരണ വിഭാഗത്തിൽ ചികിത്സയിൽ കഴിയുന്നത്.\nകഴിഞ്ഞ9നു കരിമണ്ണൂരിന് സമീപം മണ്ണാറത്തറയിൽ ബൈക്കുകൾ കൂട്ടിയിടിച്ചുണ്ടായ അപകടത്തിലാണു ജിഷ്ണുവിനു തലയ്ക്ക് ഗുരുതര പരുക്കേറ്റത്. ഇതിനോടകം3ശസ്ത്രക്രിയകൾ നടത്തി.5ലക്ഷത്തോളം രൂപ ചെലവായതായി വീട്ടുകാർ പറഞ്ഞു. നാട്ടുകാരുടെയും ബന്ധുക്കളുടെയുമൊക്കെ സഹായം കൊണ്ടാണ് ഇതുവരെയുള്ള ചികിത്സ തടസ്സമില്ലാതെ നടത്താനായത്. തുടർചികിത്സയ്ക്കുള്ള പണം എങ്ങനെ കണ്ടെത്തുമെന്നത് ഈ നിർധന കുടുംബത്തിനു മുന്നിൽ ചോദ്യ ചിഹ്നമാകുകയാണ്.\nമോഹനൻ കൂലിപ്പണി ചെയ്താണു കുടുംബം പുലർത്തുന്നത്. മറ്റു വരുമാന മാർഗ്ഗങ്ങൾ ഒന്നുമില്ല.നല്ല മനസ്സുള്ളവരുടെ സഹായം മാത്രമാണ് ഈ നിർധന കുടുംബത്തിന്റെ പ്രതീക്ഷ. ചികിത്സയ്ക്കായി സുമനസ്സുകൾക്ക് ബാങ്ക് അക്കൗണ്ടിൽ സഹായം നിക്ഷേപിക്കാം. ജിഷണുവിന്റെ പിതാവ് ഇ.കെ. മോഹനന്റെ പേരിൽ എസ്ബിഐ ഉടുമ്പന്നൂർ ശാഖയിൽ അക്കൗണ്ട് തുറന്നിട്ടുണ്ട്.\nഅക്കൗണ്ട് നമ്പർ : 33309035474, ഐഎഫ്എസ്‌സി കോഡ് : എസ്ബിഐഎൻ 0008681.


ഉള്ളത് പറഞ്ഞാല്: ചൂലിനും വേണം ഹെല്‍മെറ്റ്\nഞായറാഴ്ച മനോരമയുടെ കുഞ്ഞമ്മാന് പറയുന്നു: ""തെറ്റു തിരുത്താന് വാഴ വെട്ടാം എന്നാണ് പ്ലീനത്തിന്റെ തീരുമാനം."" മാതൃഭൂമി കാകദൃഷ്ടിയിലൂടെ കാണിക്കുന്നത് ""ആനത്തലയോളം ബുദ്ധി തരാമെടാ"" എന്ന പരിഹാസമാണ്. സന്ധ്യയെയും വാഴയെയും മുന്‍നിര്‍ത്തി കേരളത്തില് സമരങ്ങള്‍ക്ക് പതിനാറടിയന്തിരം നടത്തിക്കാന് ഇറങ്ങിയവരില് കുഞ്ഞമ്മാനും കൊച്ചൗസേപ്പും വല്യച്ചായനും വീരനും വികടനും മുതല് ബിന്ദു കൃഷ്ണവരെ. കൂമ്പുചീയല്, കുളമ്പുരോഗം, മണ്ടരി, വാഴയുടെ വിരബാധ, വെട്ടിയ വാഴയുടെ ജാതകം എന്നിവ പരിശോധിക്കുന്നതിലാണ് ബിന്ദു കൃഷ്ണയുടെ പുതിയ താല്‍പ്പര്യം. അതു നല്ലതാണ്. മഹിളാ കോണ്‍ഗ്രസെന്നുപറഞ്ഞ് നാട്ടിലിറങ്ങാന് പറ്റില്ല. തൂവെള്ള ഖദറില് ചുറ്റി നടക്കുന്നു എന്നേയുള്ളൂ. ചെല്ലുന്നിടത്തെല്ലാം കേള്‍ക്കുന്ന വിളി, "സരിതേ.........കവിതേ..... ശാലൂ..." എന്നൊക്കെയാണ്. സ്വന്തം പാര്‍ടിയില് സരിതയ്ക്കാണ് വില. ജീവിച്ചിരിപ്പുണ്ട് എന്നറിയിക്കാന് മഹിളാ കോണ്‍ഗ്രസിന് വാഴക്കൃഷിയില് ഗവേഷണം നടത്തേണ്ടിവരും. വാഴ വെട്ടിയാല് എന്തുസംഭവിക്കും എന്നറിയാന് ഗവേഷണമൊന്നും വേണ്ട. കുലയ്ക്കാത്ത വാഴയാണെങ്കില് വീണ്ടും വളരും. നാലോ അഞ്ചോ ദിവസം കഴിയുമ്പോള് വെട്ടിയ ഭാഗത്തുനിന്ന് ഇലനാമ്പുകള് ഉയര്‍ന്നുപൊന്തും. സന്ധ്യയുടെ വെട്ടിയ പടുവാഴയുടെ ചിത്രം ചാനലിലും "മ"പത്രങ്ങളിലും കണ്ടു. സന്ധ്യ ബഹളംവച്ചതിനുശേഷമാണ് വെട്ടിയതെങ്കില്, നിമിഷവേഗത്തില് വളരുന്ന അപൂര്‍വ വാഴയാണത്. മൂന്നുവാഴയിലും വെട്ടിനുശേഷം ചുരുങ്ങിയത് ഒരാഴ്ചയുടെ വളര്‍ച്ചയുണ്ട്. അതിനര്‍ഥം, ക്യാമറയും പൊക്കി വാഴക്കൃഷിക്ക് പോയ പുംഗവന്മാരും ബിന്ദു കൃഷ്ണയും വാഴവെട്ടലിനെ "പ്ലീനിത"മാക്കിയ കുഞ്ഞമ്മാനും സഹായം അര്‍ഹിക്കുന്നു എന്നുതന്നെ- കുതിരവട്ടത്ത് ചികിത്സ ലഭ്യമാക്കാനുള്ള സഹായം.\nഡല്‍ഹിയില് ആം ആദ്മിക്കാര് ചൂലെടുത്തത് ഗാന്ധിപ്പാര്‍ടിയുടെ അഴിമതി കണ്ട് സഹിക്കാന് കഴിയാതെയാണ്. ഇവിടെ ഉമ്മന്‍ചാണ്ടിക്ക് ചൂലുകൊണ്ട് ആലവട്ടവും വെഞ്ചാമരവുമുണ്ടാക്കി വീശിക്കൊടുക്കുകയാണ്. ആം ആദ്മി എന്നാല് സാധാരണ മനുഷ്യനെന്നാണര്‍ഥം. ക്ലിഫ് ഹൗസ് ഉപരോധസ്ഥലത്ത് ഹെല്‍മെറ്റിടാതെ സ്കൂട്ടറോടിച്ച് ചെന്ന ബഹളക്കാരിയെ ആ അര്‍ഥത്തില് ആം ആദ്മിയായി കാണാന് കഴിയില്ല. നല്ല പ്രകടനക്കാരി എന്നു പറയാം. ഹെല്‍മെറ്റ് ഉണ്ടെങ്കില് പ്രകടനം ഇത്ര മനോഹരമാകില്ലായിരുന്നു. ഇടവഴിയിലും മരച്ചോട്ടിലും പാത്തിരുന്ന്, ബൈക്കുകാര്‍ക്കുമുന്നില് ചാടിവീണ് ഹെല്‍മെറ്റ് വേട്ട നടത്തുന്ന മീശക്കാരും മീശയില്ലാത്തവരും സ്വസ്ഥരായിരിക്കട്ടെ. കാക്കിക്കുള്ളില് കയറിയ പുമാന്മാര് നോക്കിനില്‍ക്കെയാണ് ഹെല്‍മെറ്റില്ലാപ്രകടനം അരങ്ങുതകര്‍ത്തത്. ആ വരവിനുവേണ്ടി ക്യാമറകള് കണ്ണുചിമ്മാതെ കാത്തിരിക്കയായിരുന്നു. സമരം തുടങ്ങിയിരുന്നില്ല; വളന്റിയര്‍മാര് എത്തിയിരുന്നില്ല- പൊലീസ് പടയ്ക്കുപുറമെ ഏതാനും നേതാക്കള് മാത്രമേ രംഗത്തുള്ളൂ. ഉപരോധസമരത്തെ ആദ്യദിനത്തില്‍ത്തന്നെ ഉപേക്ഷിച്ച് സ്ഥലംവിട്ട മാധ്യമക്യാമറകള് അന്നുപക്ഷേ, കാലേകൂട്ടി ഹാജരുണ്ടായിരുന്നു.\nകറുത്ത കുപ്പായമിട്ട് സ്കൂട്ടറില് ആഗതയായ മഹതി നേരെ ചൊവ്വേ പൊലീസിനോട് വഴി വിട്ടുതരാന് പറയുകയല്ല ചെയ്തത്. ബാരിക്കേഡിനുമുന്നില് അലറുകയും മുരളുകയും ചെയ്യുന്നതാണ് കണ്ടത്. പൊലീസ് റോഡ് തടഞ്ഞതിന് കമ്യൂണിസ്റ്റുകാരോടെന്തിന് കയര്‍ക്കണം എന്നുചോദിച്ചാല് ഉത്തരത്തിന് ട്യൂഷന് മാസ്റ്റര് വേറെ പണിയെടുക്കണം. മുഖ്യനടിക്ക് പറഞ്ഞുറപ്പിച്ചപോലെ അഞ്ചുലക്ഷം കിട്ടി. സഹനടന്മാരായ മാധ്യമക്കാര്‍ക്ക് എന്തുകിട്ടിയോ ആവോ? വീഗാലാന്‍ഡിലേക്ക് സൗജന്യ കുടുംബയാത്ര തരപ്പെടുത്തിയാല് നന്ന്. വീണ് നടുവൊടിഞ്ഞാല് അന്‍പതിനായിരം കൊടുക്കാവുന്നതുമാണ്. നായിക ഇടയ്ക്ക് കമ്യൂണിസ്റ്റുകാരോട് ചോദ്യമെറിഞ്ഞു- പത്തും പതിനൊന്നും വയസ്സുള്ള പെണ്‍കുട്ടികളെ കൊണ്ടുപോയി പീഡിപ്പിക്കുന്നവര്‍ക്കെതിരെ സമരംചെയ്യാത്തതെന്ത് എന്നോ മറ്റോ. അതിനാണ് അവര്‍ക്ക് അരാഷ്ട്രീയക്കാരുടെ ബിഗ് സല്യൂട്ടും അഞ്ചുലക്ഷത്തിന്റെ കിഴിയും. അഞ്ചുലക്ഷത്തിനുപുറമെ ഒരു ചൂല് കൂടി സമ്മാനിച്ചിരുന്നെങ്കില് ചിറ്റിലപ്പിള്ളി കൊച്ചൗസേപ്പ് വലിയൗസേപ്പാകുമായിരുന്നു. ശരിക്കും തൂത്തു വെടിപ്പാക്കേണ്ടത് ക്ലിഫ്ഹൗസാണ്. അവിടെയാണ് മാലിന്യം കുമിഞ്ഞുകൂടിയിട്ടുള്ളത്. സമീപവാസിയായ മഹതിക്ക് ഇനി വെളിച്ചപ്പെടാന് തോന്നുമ്പോള് അങ്ങോട്ടു പോകാവുന്നതാണ്. ആ യാത്ര പൊലീസ് ഉപരോധിക്കാതിരുന്നാല് മതി.\nക്ലിഫ് ഹൗസിന് മുന്നിലെ അമര്‍ച്ചയ്ക്ക് അഞ്ചുലക്ഷം കൊടുത്തെങ്കില് ചാനല് ചര്‍ച്ചകളില് അലറുന്നവര്‍ക്ക് സമാശ്വാസസമ്മാനമോ അവശപെന്‍ഷനോ കൊടുക്കണം. ഉണ്ണിത്താനെയും ജയശങ്കറിനെയുമൊന്നും അവഗണിക്കരുത്. മോഡിക്കുപ്പായമിട്ട് യഥാര്‍ഥ യുഡിഎഫ് മുഖം വെളിപ്പെടുത്തിയ ചീഫ് വിപ്പിനെയും മറക്കരുത്. ഒരഞ്ചുലക്ഷത്തിന് അഞ്ചുകോടിയുടെ പരസ്യം കിട്ടുമെങ്കില് പണം എറിയാന് മടിക്കരുത്; പവര് വരട്ടെ. പണംകൊണ്ട് കാര്യം നടക്കുന്നില്ലെങ്കില്, വാര്‍ത്തയില് കയറാന് മറ്റു ചില മാര്‍ഗങ്ങളുണ്ട്. അതിനാകുമ്പോള് തുണിക്കടയില്‍പോലും പണം മുടക്കേണ്ടതില്ല.\nകടം കയറിയ കര്‍ഷകര് ആത്മഹത്യചെയ്യുന്ന നാട്ടില്, ജനസമ്പര്‍ക്കത്തില് തിരസ്കരിക്കപ്പെടുന്നവരുടെ ആത്മാഹുതിയും വന്നു. ഉമ്മന്‍ചാണ്ടി ഇന്നലെവരെ ജനസമ്പര്‍ക്കത്തിനുപോയി സമരക്കാര്‍ക്ക് തല്ലാണ് കൊടുത്തത്. കഴക്കൂട്ടത്തെ ചെറുപ്പക്കാരന്റെ ജനനേന്ദ്രിയവും ഉടച്ചു. ആളുകളെ വിളിച്ചുവരുത്തി സര്‍വാണി സദ്യ നടത്തുന്നു. യൂത്ത് കോണ്‍ഗ്രസുകാരെ കാര്‍മികരാക്കുന്നു. പ്രതീക്ഷയോടെ പരിദേവനവുമായി ചെല്ലുന്നവരെ നിരാശരാക്കി തിരിച്ചയക്കുന്നു- അവരിലൊരാള് ആത്മഹത്യചെയ്തിരിക്കുന്നു. എന്നിട്ടും ഉമ്മന്‍ചാണ്ടിക്കുവേണ്ടിയാണ് സ്കൂട്ടറുകാരിയും കൊച്ചൗസേപ്പും ചൂലെടുക്കുന്നത്. നടുറോഡില് വഴിതടഞ്ഞ് പൊലീസിനെതിരെ മുദ്രാവാക്യം വിളിച്ച് സമരവീര്യം തെരുവില് വീഴ്ത്തിയ മാധ്യമ ആക്ടിവിസ്റ്റുകളും സന്ധ്യാചര്‍ച്ചയില് ഉപരോധ സമരത്തിനെതിരെ ചൂലെടുത്തുകണ്ടപ്പോള് ശതമന്യുവിന് സമാധാനമായി. ഉമ്മന്‍ചാണ്ടിയേക്കാള് കാപട്യമുള്ളവരും നാട്ടിലുണ്ടല്ലോ. അതിനുമുന്നില് സന്ധ്യയുടെ നാടകം എത്ര നിസ്സാരം. ഉമ്മന്‍ചാണ്ടിതന്നെ താരം. കേരളത്തില് ഇനി സമരമേ വേണ്ട, സോളാറില് അന്വേഷണവും വേണ്ട എന്നതാണ് ഈ ചൂല് പരിപാടിയുടെ അടുത്ത ഘട്ടം.\nജനങ്ങള്‍ക്ക് ചെയ്യാന് ഒരു ദൗത്യം കൂടി. വൃക്ക ദാനത്തിന്റെ പേരില് കൊച്ചൗസേപ്പ് സമ്മാനിച്ച അഞ്ചുലക്ഷം പുല്ലുപോലെ വലിച്ചെറിയാന് ആര്‍ജവം കാണിച്ച ഇരിട്ടിക്കാരന് ജോര്‍ജിന് ഹൃദയത്തില്‍നിന്ന് ഒരു മെഗാ സല്യൂട്ട്. കേരളം സമരംചെയ്ത് നേടിയതാണ് ഇക്കാണുന്ന പുരോഗതിയും വളര്‍ച്ചയുമെന്ന് തിരിച്ചറിഞ്ഞ മഹാമനസ്സില് നിന്നാണ് ആ ത്യാഗമുണ്ടായത്. അത്തരമൊരു മനസ്സ് അഞ്ചു കോടി കൊടുത്താലും കിട്ടില്ല കൊച്ചൗസേപ്പിന്.\nചൂലുകൊണ്ടുള്ള ഉപയോഗങ്ങള് ദിനേന വര്‍ധിക്കുകയാണ്. ഡല്‍ഹിയില് ഷീലാ ദീക്ഷിതിനെ അരുക്കാക്കിയ ആം ആദ്മി ചൂല് അതിന്റെ തൂപ്പു തുടരുന്നുണ്ട്. കാവിപ്പാര്‍ടിയും ഖാദിപ്പാര്‍ടിയും ചൂലെടുക്കാന് മത്സരിക്കുന്നതും കാണുന്നു. ചൂലാണോ ആപ്പാണോ മികച്ച ആയുധം എന്ന് തിരിച്ചറിഞ്ഞിട്ടില്ല. നിരുപാധികപിന്തുണ അറിയിച്ച് കോണ്‍ഗ്രസും ബിജെപിയും ആപ്പുവച്ചപ്പോള് പതിനെട്ട് ഉപാധികൊണ്ട് കെജ്രിവാള് തിരിച്ച് ആപ്പുവച്ചു. വെള്ളം അളന്നുകൊടുക്കാനും കറന്റ് മീറ്റര് നോക്കാനും പുതിയ സ്കൂള് തുറക്കാനും ചേരിനിവാസികള്‍ക്ക് വീടുവച്ചുകൊടുക്കാനും ഉപാധി വേണ്ട- ഭരണത്തില് കയറിയാല് ചെയ്യാവുന്നതേയുള്ളൂ. അതിന് ആരും ആപ്പുവയ്ക്കാതിരുന്നാല് മതി. വീണ്ടും തെരഞ്ഞെടുപ്പു നടത്തി കെജ്രിവാള് സ്വന്തമായി ഭൂരിപക്ഷമുണ്ടാക്കിയാലേ ഡല്‍ഹിയില് ഭരണമുണ്ടാകൂ എന്ന് ശഠിച്ചാല്, പാവപ്പെട്ടവനുവേണ്ടി ചെലവാക്കേണ്ട അനേക കോടികള് പിന്നെയും ചോരും. അതും ഒരു ജനദ്രോഹംതന്നെ. ജയിക്കാനായി ജനിച്ചവനെങ്കില്, ജയം ഉറപ്പാക്കാതെ എന്തിന് മത്സരിച്ചു എന്ന് തിരിച്ചുചോദിക്കാം.\nആം ആദ്മി പറയുന്നതെല്ലാം കാര്യം. ചെയ്യാനാണ് കെല്‍പ്പില്ലാത്തത്. ആ കെല്‍പ്പിന് രാഷ്ട്രീയം വേണം. അഴിമതിക്കും വര്‍ഗീയതയ്ക്കുമെതിരായ ജനവികാരം സ്വന്തമാക്കിയാല് പോരാ. അങ്ങനെ കൂടെവരുന്ന ജനങ്ങളോട് നീതിയും ചെയ്യണം. അതിനുള്ള രാഷ്ട്രീയ പ്ലാറ്റ് ഫോം ഉയര്‍ത്താതെ ചൂലുംകൊണ്ട് സോഷ്യല് മീഡിയ കളിച്ചാല്, അനുഭവിക്കേണ്ടത് ജനങ്ങള് തന്നെ- രാഷ്ട്രീയ അനിശ്ചിതത്വത്തിന്റെയും രാഷ്ട്രപതിഭരണത്തിന്റെയും വീണ്ടും തെരഞ്ഞെടുപ്പിന്റെയും രൂപത്തില്.\nതൂമ്പാകൊണ്ട് കിളയ്ക്കേണ്ടിടത്ത് ചൂലുകൊണ്ട് തൂത്തിട്ട് കാര്യമില്ല. കിളച്ചുമറിച്ചശേഷം തൂക്കണം. ഭൂപരിഷ്കരണം, അഴിമതി നിര്‍മാര്‍ജനം, സബ്സിഡി പുനഃസ്ഥാപനം, മതനിരപേക്ഷത, ക്ഷേമപദ്ധതികള്, സാമ്രാജ്യ അധിനിവേശവിരോധം, ഉദാരവല്‍ക്കരണവര്‍ജനം തുടങ്ങിയ കുറെ പദങ്ങള് നാട്ടില് പറന്നുനടപ്പുണ്ട്. ഇടതുപക്ഷത്തുള്ള കൂട്ടരാണ് അതെല്ലാം ആവര്‍ത്തിച്ചുപറയുന്നത്. കോണ്‍ഗ്രസുകാര് കോടീശ്വരനെ ശതകോടീശ്വരനും ദരിദ്രനെ പരമദരിദ്രനുമാക്കുന്ന അനീതിഭരണമാണ് നടത്തുന്നത് എന്ന് ഇടതുപക്ഷം പറയുമ്പോള് മുഖംതിരിഞ്ഞു നില്‍ക്കുകയും ജന്‍ലോക്പാല് വന്നാല് ലോകാ സമസ്താ സുഖിനോ ഭവന്തു ആകുമെന്ന് വിശ്വസിക്കുകയും ചെയ്തതുകൊണ്ടുണ്ടായ തകരാറാണ് ഇക്കാണുന്നത്.\nകെജ്രിവാള് നല്ല മനുഷ്യന് തന്നെ. ചൂലിന്റെ ഒരുപയോഗമേ അറിയൂ. രോഗമറിഞ്ഞ് ചികിത്സിക്കുന്ന ശാസ്ത്രം കൂടി പഠിച്ചില്ലെങ്കില് ഉപാധിവയ്ക്കലും സ്വീകരിക്കലും തിരസ്കരിക്കലും തുടരും- അപ്പോഴേക്കും ജനം പുതിയ ചൂലിനു പിന്നാലെ പോകും. അതാണ് കാവിക്കും ഖാദിക്കും വേണ്ടത്. അതുകൊണ്ടാണ് കേരളത്തിലെ ചൂല് അവര് ഇടതുപക്ഷത്തിനുനേരെ തിരിച്ചുവയ്ക്കുന്നത്. ഡല്‍ഹിയില് രാഹുല്‍ജിയും ഷീലാദീക്ഷിതും മോഡിജിയും ചൂല്‍പ്പേടിയില് വിറച്ചുപനിക്കുമ്പോള് കേരളത്തില് മാര്‍ക്സിസ്റ്റ് പാര്‍ടിയെ ചൂലുയര്‍ത്തി കോക്രി കാട്ടുന്ന മിടുക്ക്് റബറുപോലെ വില കുറഞ്ഞ ഒന്നല്ല എന്ന് തിരിച്ചറിഞ്ഞാല് കെജ്രിവാളിനും വീണ്ടുവിചാരം വരും. സര്‍വീസില് ഒരിക്കലും ദുഷ്പേരു കേള്‍പ്പിക്കാത്ത പണ്ഡിത ഡിജിപിയെ ഒരു രാത്രി ഇരുട്ടിവെളുക്കുമ്പോഴേക്കും മഹാവെടക്കാക്കി വാധ്യാരുപണിക്കു വിട്ട മാധ്യമ മിടുക്ക് കണ്ടുപഠിക്കാതെ ചൂല്‍പ്രയോഗം തുടര്‍ന്നാല്, കെജ്രിവാളിനെ വെറും ചൂലാക്കി മാറ്റുന്ന മാധ്യമ മാന്ത്രികവും സംഭവിക്കും. ആഴ്ചമുമ്പ് വെട്ടിമാറ്റിയ പടുവാഴ "വെട്ടിനിരത്തപ്പെട്ട കൃഷി വാഴ"യാക്കിയവര്‍ക്ക് കെജ്രിവാളിനെ കൊടുവാളാക്കുന്ന ജോലി എത്ര നിസ്സാരം\nപൂജപ്പുര ജയിലിനുമുന്നില് ഇരുകാലും തളര്‍ന്ന വൃദ്ധ കണ്ണീരുമായെത്തിയപ്പോള്, മുഖ്യ ഹരിത എംഎല്‍എ ചോദിച്ചത്, ""ഇവരെ ആരാണ് കടത്തിവിട്ടത്"" എന്നത്രെ. മറ്റൊരു ഹരിത എംഎല്‍എ കഴിഞ്ഞ ദിവസം സങ്കടപ്പെട്ടത്, തന്റെ മണ്ഡലത്തിലെ ചെറുവയല് രാമനെക്കുറിച്ച് താന് അറിഞ്ഞത്, ആലപ്പുഴയില്‍നിന്നു വന്ന തോമസ് ഐസക് പറഞ്ഞിട്ടാണ് എന്നു സമ്മതിച്ചുകൊണ്ടാണ്. കുറ്റം പറയരുത്. ഹരിത എംഎല്‍എ എന്നാല് മരവും മലയുമേ കാണാവൂ- മണ്ണിലെ മനുഷ്യനെ നോക്കരുത്, കാണരുത്, കണ്ടാല് മിണ്ടരുത്.\nPosted by ശതമന്യു at 10:56 AM\nഹെല്‍മറ്റ് വച്ചിരുന്നെങ്കില് എല്ലാം ശരിയായേനെ\nവൃക്ക ദാനത്തിന്റെ പേരില് കൊച്ചൗസേപ്പ് സമ്മാനിച്ച അഞ്ചുലക്ഷം പുല്ലുപോലെ വലിച്ചെറിയാന് ആര്‍ജവം കാണിച്ച ഇരിട്ടിക്കാരന് ജോര്‍ജിന് ഹൃദയത്തില്‍നിന്ന് ഒരു മെഗാ സല്യൂട്ട്. കേരളം സമരംചെയ്ത് നേടിയതാണ് ഇക്കാണുന്ന പുരോഗതിയും വളര്‍ച്ചയുമെന്ന് തിരിച്ചറിഞ്ഞ മഹാമനസ്സില് നിന്നാണ് ആ ത്യാഗമുണ്ടായത്. അത്തരമൊരു മനസ്സ് അഞ്ചു കോടി കൊടുത്താലും കിട്ടില്ല കൊച്ചൗസേപ്പിന്.\nAyal adhwanichu undakkiya kashu, ayalkishtamullorkku kodukkunnathinu thangalude anuvadam veno?... chakku radhakrishnanum, sandiago martinum, malabal gold muthalaliyum anekam lakshangal partikku sambhavana thannappol uluppillathe kai neetti vangiyappo..athinu kochouseppu kuttam kandu pidikkan vannillallo...pinnne anger aarkenkilum paisa kodukkunnathinu ningalkkentha.. ithu valare cheep aayi poyi\nഇടത്തോട്ടും വലത്തോട്ടും നോക്കുവാൻ ഭയമാണ്.\nഇനിയുള്ളത് എന്നെങ്കിലും നേരെ നോക്കുവാൻ കഴിയുമെന്ന പ്രതീക്ഷയാണ്. ഒരിക്കലും നടക്കാൻ സാധ്യത ഇല്ലാത്ത മനോഹരമായ ഒരു സ്വപ്നം !


ശിഥില ചിന്തകള്: വെബ്‌സൈറ്റുകള് 3D വ്യൂവില് കാണാന് ....\nഎഴുതിയത്: K.P.Sukumaran at Thursday, December 16, 2010\nഇത്തരം വിവരങ്ങളൊക്കെ എവിടുന്നാണ് കിട്ടുന്നത് വല്ല്യച്ഛാ. റൊമ്പം തേങ്ക്സ് ട്ടോ!\nപുതിയ വിവരം പങ്കുവെച്ചതിനു നന്ദി.\n[co="red"]@ ജനാര്‍ദ്ധനന് മാഷ് , അമ്മുവിന്റെ ഫോട്ടോ നന്നായിട്ടുണ്ട്. അമ്മുവിനോട്: വല്യച്ഛന് നെറ്റില് പരീക്ഷണം നടത്തല് തന്നെയാണ് ഇപ്പോള് കാര്യമായ പണി. പിന്നെ ഇവിടെയും ഒരു അമ്മു ഉണ്ട് കേട്ടോ, മോളുടെ ചേച്ചിയായി വരും. പിന്നെ രണ്ട് ചേട്ടന്മാരും....[/co]\nനല്ല അറിവ്. ..\nRSS, feeds എന്നിവയെ കുറിച്ചും എഴുതിയാല് നന്നായിരുന്നു.\nപക്ഷേ ഞാനിത് മാത്സ് ബ്ലോഗില് പരീക്ഷിച്ചിട്ട് നടന്നില്ല!\nhow to type comment directly in malayalam in comment box . nowadays i am cutting and pasting with the help of editors.\n@ shajimon, മലയാളം ടൈപ്പ് ചെയ്യാന് കീമാന് എന്ന സോഫ്റ്റ്‌വേര് ഇന്‍സ്റ്റാള് ചെയ്യണം. അങ്ങനെ ചെയ്താല് സിസ്റ്റത്തിന്റെ താഴെ ടാസ്ക് ബാറില് "K" എന്ന ചിഹ്നം കാണാം. അവിടെ ക്ലിക്ക് ചെയ്ത് “ക” സെലക്റ്റ് ചെയ്താല് മലയാളം ഡയരക്റ്റ് ആയി ടൈപ്പ് ചെയ്യാം. ഈ ബ്ലോഗിന്റെ താഴെ കാണുന്ന മെനു ബാറില് ഉള്ള കീമാന് എന്ന ലിങ്കില് ക്ലിക്ക് ചെയ്ത് ഇന്‍സ്റ്റാള് ചെയ്യാവുന്നതാണ്.\nകൊള്ളാം... സൂത്രം പറഞ്ഞുതരാമോ? വേറെ ബ്ലോഗില് നോക്കിയിട്ട് കഴിയുന്നില്ല..\nരസകരം ഒപ്പം പുതുമയുള്ളതും ..അഭിനന്ദനങ്ങള് സുകുമാരന് സര് ...


Updated: Saturday, October 31, 2020, 10:39 [IST]\nഡ്രൈ നട്‌സില് തന്നെ നാം പെട്ടെന്നു പറയുന്ന പേര് ബദാമിന്റേതാണ്. ആരോഗ്യപരമായ ഗുണങ്ങളാല് ഒരു പിടി മുന്നില് നില്‍ക്കുന്നു, ബദാം അഥവാ ആല്‍മണ്ട്‌സ്. ബദാമില് ആരോഗ്യകരമായ കൊഴുപ്പ്, നാരുകള്, പ്രോട്ടീന്, മഗ്നീഷ്യം വൈറ്റമിന് ഇ തുടങ്ങിയ പല ഘടകങ്ങളും അടങ്ങിയിട്ടുണ്ട്.\nബദാം, കേൾക്കുമ്പോൾ പൊതുവെ വിദേശത്ത് മാത്രം ലഭിക്കുന്ന, അല്ലെങ്കിൽ ഇറക്കുമതി ചെയ്യപ്പെടുന്ന ഒരു നട്ട് ആണ് ഇതെന്നാണ് പലരുടെയും ചിന്ത. അടുക്കളത്തോട്ടത്തില് ബദാം നട്ടുവളര്‍ത്തുന്നതിനെപ്പറ്റി ആലോചിച്ചിട്ടുണ്ടോ? ബദാം വിത്ത് മുളപ്പിച്ചാണ് പലരും വളര്‍ത്താറുള്ളത്.\nകുറച്ച് ശ്രദ്ധയും പരിപാലനവും കൊടുത്താൽ വീട്ടിൽതന്നെ ബദാം വളർത്തിയെടുക്കാം. ബദാമെടുത്ത് 24–36 മണിക്കൂർവരെ വെള്ളത്തിൽ കുതിർത്തുവെച്ചതിനു ശേഷമാണ് ബദാം മുളപ്പിച്ചെടുക്കുന്നത്. 12 മണിക്കൂർ കഴിയുമ്പോൾ വെള്ളം മാറ്റി, പുതിയ വെള്ളം ഒഴിക്കുക. ക്ലോറിൻ വെള്ളം ഉപയോഗിക്കരുത്.\nചൂടുള്ളതും വരണ്ടതുമായ കാലാവസ്ഥയാണ് ബദാം ചെടികള്‍ക്ക് ഇഷ്ടം. നല്ല നീര്‍വാര്‍ച്ചയുള്ള മണ്ണാണ് നല്ലത്. കട്ടിയുള്ള ഉറച്ച മണ്ണില് ബദാം ചെടികള് വളര്‍ത്താന് ശ്രമിക്കാത്തതാണ് നല്ലത്. കൂടുതൽ വിവരങ്ങൾ വീഡിയോയില് വിശദമായി കാണിച്ചു തരുന്നുണ്ട്.


യൂത്ത് ലീഗ് അഞ്ച് ലക്ഷം രൂപ നല്‍കി; ഞങ്ങളുടെ അഭിഭാഷകന് മുബീന് ഫാറൂഖിയെന്നും കത്‌വ പെണ്‍കുട്ടിയുടെ കുടുംബം – Chandrika Daily\nBy web desk Thursday February 11, 2021 09:22 am\nയൂത്ത് ലീഗ് അഞ്ച് ലക്ഷം രൂപ നല്‍കി; ഞങ്ങളുടെ അഭിഭാഷകന് മുബീന് ഫാറൂഖിയെന്നും കത്‌വ പെണ്‍കുട്ടിയുടെ കുടുംബം\nബാങ്ക് അക്കൗണ്ട് മരവിപ്പിച്ചതുമായി ബന്ധപ്പെട്ട് മനുഷ്യാവകാശ കമ്മിഷന് പരാതി നല്‍കാന് ഡല്‍ഹിയില് എത്തിയതായിരുന്നു പെണ്‍കുട്ടിയുടെ കുടുംബം.\nന്യൂഡല്‍ഹി: മുസ്‌ലിം യൂത്ത് ലീഗ് അഞ്ച് ലക്ഷം രൂപ നല്‍കിയിട്ടുണ്ടെന്ന് കത്‌വയില് കൂട്ടബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ കുടുംബം. രണ്ട് തവണ മാത്രം ഹാജരായ ദീപിക സിങ് രജാവത്തിന് ഒന്നര ലക്ഷത്തില് അധികം രൂപ നല്‍കിയിട്ടുണ്ടെന്നും പെണ്‍കുട്ടിയുടെ പിതാവ് മുഹമ്മദ് അക്തര് പറഞ്ഞു. 2018-ല് ആണ് യൂത്ത് ലീഗ് അഞ്ചുലക്ഷം രൂപ തങ്ങള്‍ക്ക് നല്‍കിയതെന്ന് പെണ്‍കുട്ടിയുടെ വളര്‍ത്തച്ഛനായ മുഹമ്മദ് യൂസഫ് മാതൃഭൂമി ന്യൂസിന് നല്‍കിയ അഭിമുഖത്തില് പറഞ്ഞു. കുറച്ച് തുക ചെക്ക് ആയും ബാക്കി പണമായുമാണ് നല്‍കിയത്. ഡല്‍ഹിയില് വെച്ചായിരുന്നു ചെക്കും പണവും കൈമാറിയതെന്നും യൂസഫ് വ്യക്തമാക്കി. വളര്‍ത്തച്ഛനായിരുന്ന മുഹമ്മദ് യൂസഫിന്റെ സംരക്ഷണത്തില് ആയിരിക്കെയാണ് പെണ്‍കുട്ടി കൂട്ടബലാത്സംഗത്തിന് ഇരയായി കൊല്ലപ്പെട്ടത്.\nദീപിക തങ്ങളോട് പണം ആവശ്യപ്പെട്ടിരുന്നതായി ഇരയുടെ ഇളയച്ഛന് അംജദ് അലി ഖാന് പറഞ്ഞു. ഒന്നര ലക്ഷത്തില് അധികം രൂപ ദീപികയ്ക്ക് നല്‍കിയിരുന്നതായും അദ്ദേഹം അറിയിച്ചു. തങ്ങള്‍ക്ക് ഫണ്ട് നല്‍കിയതുമായി ബന്ധപ്പെട്ട് കേരളത്തില് നടക്കുന്ന വിവാദങ്ങളെ കുറിച്ച് അറിയാമെന്നും ഇരയുടെ കുടുംബം വ്യക്തമാക്കി. ബാങ്ക് അക്കൗണ്ട് മരവിപ്പിച്ചതുമായി ബന്ധപ്പെട്ട് മനുഷ്യാവകാശ കമ്മിഷന് പരാതി നല്‍കാന് ഡല്‍ഹിയില് എത്തിയതായിരുന്നു പെണ്‍കുട്ടിയുടെ കുടുംബം.\nCategories: main stories Tags: kathwa case, mubeen farooqui, muslim youth league


മകന് സമ്മാനവുമായി പോകാനിരുന്ന പ്രവാസി കുഴഞ്ഞുവീണ് മരിച്ചു | pravasi die\nമകന് സമ്മാനവുമായി പോകാനിരുന്ന പ്രവാസി കുഴഞ്ഞുവീണ് മരിച്ചു\nJul 2, 2020, 07:00 AM IST\nദുബായ് : എസ്.എസ്.എൽ.സി. പരീക്ഷയിൽ ഉന്നത വിജയം നേടിയ മകന് സമ്മാനവുമായി പുറപ്പെടാനിരുന്ന പ്രവാസി വിമാനത്താവളത്തിൽ കുഴഞ്ഞുവീണ് മരിച്ചു. കോഴിക്കോട് കുറ്റ്യാടി കായക്കൊടി സ്വദേശി പവിത്രൻ മൻച്ചക്കൽ(50) ആണ് മരിച്ചത്. റാസൽഖൈമ വിമാനത്താവളത്തിൽ ചൊവ്വാഴ്ച രാത്രിയാണ് സംഭവം. മരണശേഷം നടത്തിയ പരിശോധനയിൽ പവിത്രന് കോവിഡ് പോസിറ്റീവും സ്ഥിരീകരിച്ചു.\nഅജ്മാനിലെ ജൂവലറിയിൽ തൊഴിലാളിയായിരുന്നു പവിത്രൻ. എന്നാൽ, കോവിഡ് വ്യാപനത്തോടെ സ്ഥാപനം പൂട്ടി. അതോടെ തൊഴിലും നഷ്ടമായി. മൂന്നുമാസം വരുമാനം നിലച്ചതോടെ റാസൽഖൈമ ചേതന പ്രവാസികൂട്ടായ്മയാണ് നാട്ടിലേക്കുപോകാൻ വഴിയൊരുക്കിയത്. മകൻ ധനൂപിന്റെ പത്താംക്ലാസ് പരീക്ഷാഫലം വന്ന ജൂൺ 30-നുതന്നെ മടങ്ങണമെന്നായിരുന്നു പവിത്രൻ ആഗ്രഹിച്ചത്. മകനുനൽകാൻ നിറയെ സമ്മാനങ്ങളും വാങ്ങി പെട്ടി നിറച്ചിരുന്നു. പൊന്നുമോനൊരു മൊബൈൽ വാങ്ങാനായിരുന്നു ആഗ്രഹമെന്ന് പവിത്രൻ സുഹൃത്തുക്കളോട് ആഗ്രഹം പറഞ്ഞു. എന്നാൽ, സാമ്പത്തികഞെരുക്കത്തിൽ അതായില്ല. ഉള്ളതെല്ലാം പെറുക്കികൂട്ടിയാണ് സമ്മാനം വാങ്ങിയത്. യാത്രയാക്കാൻ വിമാനത്താവളത്തിലെത്തിയ സുഹൃത്ത് ഷാജിയും കൂട്ടരും വിളിച്ചപ്പോഴാണ് മരണവാർത്തയറിയുന്നത്. കുഴഞ്ഞുവീണ പവിത്രനെ ഉടൻ റാസൽഖൈമയിലെ സ്വകാര്യ ആശുപത്രിയിൽ എത്തിച്ചെങ്കിലും രക്ഷിക്കാനായില്ല. ഭാര്യ സുമിത്ര. മറ്റുമക്കൾ: ധനുഷ, ധമന്യ. സഹോദരങ്ങൾ: രവീന്ദ്രൻ, ശോഭ.\nമരണവാർത്തയറിഞ്ഞ വി.പി.എസ്. ഹെൽത്ത്‌കെയർ ചെയർമാനും മാനേജിങ് ഡയറക്ടറുമായ ഡോ. ഷംഷീർ വയലിൽ ധനൂപിന്റെ പഠനച്ചെലവ് ഏറ്റെടുക്കാൻ സന്നദ്ധതയറിയിച്ചു. പ്ലസ്ടു, ഡിഗ്രി പഠനച്ചെലവുകൾ ഡോ. ഷംഷീർ വഹിക്കും. അടിയന്തരസഹായമായി അഞ്ചുലക്ഷം രൂപ കുടുംബത്തിന് കൈമാറും.\nഓരോ ഇന്ത്യാക്കാരനും ആശംസകൾ\n: 73-ാമത് റിപ്പബ്ലിക് ദിനത്തിൽ ഓരോ ഇന്ത്യക്കാരനും ആശംസകൾ നേരുന്നു. ഇത് അഭിമാനത്തിന്റെയും ..\nജോയ് ആലുക്കാസ് ഡി.എസ്.എഫ്. ബമ്പർ വിജയിക്ക് സമ്മാനം നൽകി\n10 ബസ് റൂട്ടുകൾ മെച്ചപ്പെടുത്തി\nപച്ചവിരിച്ച് ഷാർജയിലെ ‘ഗ്രീൻ ഹെവൻ’


Tokyo Olympics 2020 Day Two Updates : ഹോക്കിയിൽ ഇന്ത്യയെ തകർത്ത് ഓസ്ട്രേലിയ\nഇന്ത്യയുടെ ഏക ഗോൾ 34–ാം മിനിറ്റിൽ ദിൽപ്രീത് സിങിന്റെ സ്റ്റിക്കിൽ നിന്നുമായിരുന്നു\nUpdated: July 25, 2021 11:51:19 pm\nഫൊട്ടോ: ഹോക്കി ഇന്ത്യ/ട്വിറ്റർ\nTokyo Olympics 2020 ടോക്കിയോ: ടോക്കിയോ ഒളിമ്പിക്സിന്റെ ഉദ്ഘാടന ദിവസം വെയ്റ്റ്ലിഫ്റ്റിങ്ങിൽ മീരബായ് ചാനുവിന്റെ വെള്ളിമെഡൽ നേട്ടത്തോടെ ഇന്ത്യൻ സംഘത്തിനുണ്ടായ ആവേശം രണ്ടാം ദിനത്തിൽ തുടരാനായില്ല. മെഡൽ നേട്ടമില്ലാത്ത രണ്ടാം ദിനത്തിൽ ചില ഇനങ്ങളിൽ ഇന്ത്യൻ താരങ്ങൾ പുറത്താവുകയും ചെയ്തു.\nഅർജുൻ ലാൽ, അരവിന്ദ് സിംഗ് എന്നിവരുടെ ഇന്ത്യൻ റോയിംഗ് ടീം സെമിഫൈനലിൽ പ്രവേശിച്ചു. വനിതകളുടെ ബാഡ്മിന്റണ് വ്യക്തിഗത വിഭാഗത്തില് പിവി സിന്ധുവിന് മികച്ച വിജയത്തോടെ തുടക്കം കുറിക്കാൻ കഴിഞ്ഞു. ടേബിൾ ടെന്നീസ് രണ്ടാം റൗണ്ടിൽ വിജയിച്ച മാനിക ബാത്ര മൂന്നാം റൗണ്ടിലേക്ക് കടന്നു.\nവനിതകളുടെ 51 കിലോ ഗ്രാം ബോക്സിങ്ങില് ഇന്ത്യന് ഇതിഹാസം മേരി കോം പ്രീ ക്വാര്‍ട്ടറില് കടന്നിട്ടുണ്ട്. എന്നാൽ 63 കിലോഗ്രാം വിഭാഗത്തിൽ മനീഷ് കൗശിക് പുറത്തായി.\nഷൂട്ടിംഗിൽ ഇന്ത്യയുടെ നിരാശ രണ്ടം ദിനവും തുടർന്നു. മനു ഭാക്കർ, യശസ്വിനി ദേശ്വാൽ, ദിവാക് കുമാർ, ദിവ്യാൻഷ് പൻവർ എന്നിവർ അതത് വിഭാഗങ്ങളിൽ 10 മീറ്റർ എയർ പിസ്റ്റളിന് യോഗ്യത നേടിയില്ല.\nടെന്നീസ് വനിതാ ഡബിൾസിൽ സാനിയ മിർസയും അങ്കിത റെയ്‌നയും പരാജയപ്പെട്ടു. 6-0, 6-7 (0), 8-10 എന്ന സ്കോറിനായിരുന്നു യുക്രൈനിലെ കിച്ചെനോക് ഇരട്ടകളോട് പരാജയപ്പെട്ടത്.\nഓൾ റൗണ്ട് ഫൈനലിലേക്ക് യോഗ്യത നേടുന്നതിൽ ഇന്ത്യയുടെ ഏക ജിംനാസ്റ്റ് പ്രണതി നായക് പരാജയപ്പെട്ടു.\nടേബിൾ ടെന്നീസിൽ ഏഴ് സെറ്റുകൾക്ക് പൊരുതി ജി സത്യൻ ആദ്യ റൗണ്ടിൽ പുറത്തായി. ഇന്ത്യയുടെ പുരുഷ ഹോക്കി ടീമിനും പരാജയം ഏറ്റുവാങ്ങേണ്ടി വന്നു. ആറ് ഗോളുകൾക്ക് ഓസ്‌ട്രേലിയയാണ് ഇന്ത്യയെ പരാജയപ്പെടുത്തിയത്.\nഹോക്കിയിൽ ഇന്ത്യയെ തകർത്ത് ഓസ്ട്രേലിയ\nടോക്കിയോ ഒളിംപിക്സ് ഹോക്കിയിൽ ഇന്ത്യയ്ക്ക് പ്രഹരം നൽകി ഓസ്ട്രേലിയ. പുരുഷ വിഭാഗം പൂൾ എ മത്സരത്തിൽ ഇന്ത്യയെ ഒന്നിനെതിരെ ഏഴു ഗോളുകൾക്ക് ഓസ്ട്രേലിയ തകർത്തു. ആദ്യ മത്സരത്തിൽ ന്യൂസീലൻഡിനെ 3–2ന് തോൽപിച്ചാണ് ഇന്ത്യ ഓസ്‌ട്രേലിയക്ക് എതിരെ ഇറങ്ങിയത്.\nഓസ്‌ട്രേലിയക്ക് വേണ്ടി ജേക്കബ് വെറ്റൺ, ജെറമി ഹെയ്‌വാർഡ്, ആൻഡ്രൂ ഒഗിൽവി, ജോഷ്വ ബെൽറ്റ്സ്, ബ്ലെയ്ക് ഗോവേഴ്സ്, ടിം ബ്രാൻഡ്, എന്നിവരാണ് ഗോളുകൾ നേടിയത്. ഇന്ത്യയുടെ ഏക ഗോൾ 34–ാം മിനിറ്റിൽ ദിൽപ്രീത് സിങിന്റെ സ്റ്റിക്കിൽ നിന്നുമായിരുന്നു. പെനാൽറ്റി കോർണർ അവസരങ്ങൾ പലതും വലയിൽ എത്തിക്കാൻ കഴിയാതിരുന്നതാണ് ഇന്ത്യക്ക് തിരിച്ചടിയായത്.\nപൂൾ എയിൽ സ്പെയിൻ, അർജന്റീന, ജപ്പാൻ എന്നീ ടീമുകളെയാണ് ഇന്ത്യ ഇനി നേരിടുക. ഓരോ പൂളിൽ നിന്നും ആദ്യ നാല് സ്ഥാനക്കാരാണ് ക്വാർട്ടറിൽ എത്തുക.\nബോക്സിങ്: 4-1, ഇടിച്ചിട്ട് മേരി കോം; പ്രീ ക്വാര്‍ട്ടറില് കടന്നു\nവനിതകളുടെ 51 കിലോ ഗ്രാം ബോക്സിങ്ങില് ഇന്ത്യന് ഇതിഹാസം മേരി കോം പ്രീ ക്വാര്‍ട്ടറില് കടന്നു. ഡൊമിനിക്കന് റിപബ്ലിക്കിന്റെ എം. ഹെര്‍ണാണ്ടസിനെയാണ് മേരി പരാജയപ്പെടുത്തിയത്. സ്കോര് 4-1.\nഹെര്‍ണാണ്ടസിന്റെ വേഗതയെ 38-ാം വയസിലും പ്രതിരോധിക്കാനും മറികടക്കാനും ഇതിഹാസ താരത്തിനായി. മികച്ച ഫുട്ട് വര്‍ക്കാണ് മേരി കാഴ്ച്ച വച്ചത്.\nടേബിള് ടെന്നിസ്: മാനിക ബാത്ര മൂന്നാം റൗണ്ടില്\nടേബിള് ടെന്നിസില് ഇന്ത്യയുടെ പ്രതീക്ഷ നിലനിര്‍ത്തി മാനിക ബാത്ര മൂന്നാം റൗണ്ടില് പ്രവേശിച്ചു. ഉക്രൈന്റെ മാർഗരിറ്റ പെസോട്‌സ്കയെയാണ് പരാജയപ്പെടുത്തിയത്. സ്കോര് 4-11, 4-12, 11-7, 12-10, 8-11, 11-5, 11-7.\nആദ്യ രണ്ട് സെറ്റുകളും നേടി ഉക്രൈന് താരം മികച്ച രീതിയിലാണ് മത്സരം ആരംഭിച്ചത്. എന്നാല് പിന്നീട് മാനിക തിരിച്ചു വന്നു. മൂന്നിനെതിരെ നാല് സെറ്റുകള് സ്വന്തമാക്കിയാണ് അടുത്ത റൗണ്ടിലേക്ക് പ്രവേശനം.\nഇന്ത്യയുടെ ലോക 38-ാം റാങ്കുകാരനായ ജി. സത്യന് ടേബിള് ടെന്നിസില് നിന്ന് പുറത്തായി. ഹോങ് കോങ്ങിന്റെ ലാം സ്യു ഹാങ്ങിനോടാണ് പരാജയപ്പെട്ടത്. സ്കോര് 7-11, 11-7,11-4, 11-5, 9-11, 10-12, 6-11.\nഒരു ഘട്ടത്തില് 3-1 എന്ന നിലയില് സത്യന് ലീഡ് ചെയ്തിരുന്നു. പിന്നീടുള്ള മൂന്ന് സെറ്റുകള് താരത്തിന് നഷ്ടമാവുകയായിരുന്നു. 95 റാങ്കുകാരനാണ് ലാം സ്യു. ആദ്യമായാണ് ലാം സത്യനെ കീഴടക്കുന്നത്.\nടെന്നിസ്: സാനിയ-അങ്കിത സംഖ്യത്തിന് തോല്‍വി; ആഷ്ലി ബാര്‍ട്ടി ആദ്യ റൗണ്ടില് പുറത്ത്\nടെന്നിസ് വനിതാ വിഭാഗം ഡബിള്‍സില് ഇന്ത്യയുടെ സാനിയ മിര്‍സ-അങ്കിത റെയ്ന സഖ്യത്തിന് ആദ്യ റൗണ്ടില് തോല്‍വി. ഉക്രൈന്റെ കിച്ചനോക്ക് സഹോദരിമാരോടാണ് പരാജയപ്പെട്ടത്.\nആദ്യ സെറ്റ് 6-0 ന് അനായാസം ഇന്ത്യന് സംഖ്യം സ്വന്തമാക്കി. എന്നാല് രണ്ടാം സെറ്റ് 3-5 ന് പിന്നില് നിന്ന ശേഷം കിച്ചനോക്ക് സഹോദരിമാര് നേടി.\nഡിസൈഡിങ്ങ് സെറ്റില് 10-8 നാണ് ഉക്രൈന് ജയം ഉറപ്പിച്ചത്. 0-7 എന്ന സ്കോറില് അടിപതറിയെങ്കിലും പിന്നീട് സാനിയ സഖ്യം തിരിച്ചു വരികയായിരുന്നു.\nഅതേസമയം, ലോക ഒന്നാം നമ്പര് ആഷ്ലി ബാര്‍ട്ടി വ്യക്തിഗത ഇനത്തില് ആദ്യ റൗണ്ടില് പുറത്തായി. സ്പെയിന്റെ സാറ സോറിബ്സിനോട് നേരിട്ടുള്ള സെറ്റുകള്‍ക്കാണ് പരാജയം. സ്കോര് 6-4, 6-3.\nഅനായാസം പി.വി. സിന്ധു\nവനിതകളുടെ ബാഡ്മിന്റണ് വ്യക്തിഗത വിഭാഗത്തില് ഇന്ത്യയുടെ പി.വി സിന്ധുവിന് ഉജ്വല തുടക്കം. ഇസ്രയേലിന്റെ കെസ്നിയ പൊളികാര്‍പ്പോവയെ നേരിട്ടുള്ള സെറ്റുകള്‍ക്കാണ് സിന്ധു പരാജയപ്പെടുത്തിയത്. മത്സരത്തിന്റെ ഒരു ഘട്ടത്തിലും സിന്ധുവിന് വെല്ലുവിളി ഉയര്‍ത്താന് ഇസ്രയേല് താരത്തിനായില്ല. 13 മിനുറ്റുകള് മാത്രമാണ് മത്സരം നീണ്ടു നിന്നത്. സ്കോര് 21-7, 21-10.\nവനിതകളുടെ 10 മീറ്റര് എയര് പിസ്റ്റളില് ഇന്ത്യക്ക് നിരാശ. പ്രതീക്ഷയായിരുന്ന മനു ഭാക്കര് 575 പോയിന്റോടെ 12-ാം സ്ഥാനത്താണ് ഫിനിഷ് ചെയ്തത്. യശ്വസിനി ദേശ്വാള് 13-ാം സ്ഥാനത്തുമാണ് യോഗ്യതാ റൗണ്ടിലെത്തിയത്. 574 പോയിന്റാണ് യെശ്വസ്വിനി നേടിയത്.\nറോവിങ്ങില് അപ്രതീക്ഷിത കുതിപ്പ്\nറോവിങ്ങില് ഇന്ത്യന് സംഘം സെമി ഫൈനലില്. അര്‍ജുന് ലാല് ജാറ്റ്, അരവിന്ദ് സിങ് സംഖ്യമാണ് പുരുഷന്മാരുടെ ലൈറ്റ് വെയിറ്റ് ഡബിള് സ്കള്‍സ് വിഭാഗത്തില് സെമിയിലെത്തിയത്. മൂന്നാമാതായാണ് ഇന്ത്യന് സംഘം ഫിനിഷ് ചെയ്തത്. തുടക്കത്തില് അഞ്ചാം സ്ഥാനത്തേക്ക് പിന്തള്ളപ്പെട്ടെങ്കിലും അവസാന 250 മീറ്ററിലാണ് ടീം അപ്രതീക്ഷിതമായ മുന്നേറ്റം നടത്തിയത്.\nWeb Title: Tokyo olympics 2020 day two updates


‘റിയല് - ടൈം ലൊക്കേഷന് ട്രാക്കിങ്ങ്’; തകര്‍പ്പന് ഫീച്ചറുമായി വാട്ട്സാപ്പ് ! | Webdunia Malayalam\n6ജിബി റാം, കിടിലന് ഫീച്ചറുകള്, അതിശയിപ്പിക്കുന്ന വില; ഷവോമി റെഡ്മി പ്രോ2എത്തുന്നു\nഈ കാര്യങ്ങള് ശ്രദ്ധിക്കൂ... നിങ്ങളുടെ ആന്‍ഡ്രോയിഡ് ഫോണിന്റെ സ്പീഡ് കൂട്ടാം !\nപുതിയ സവിശേഷതകളുമായി വാട്ട്സാപ്പ്. വാട്ട്‌സാപ്പ് ഗ്രൂപ്പിലുള്ള അംഗങ്ങളുടെ റിയല്-ടൈം ട്രാക്ക് ചെയ്യാന് സാധിക്കുന്ന തരത്തിലുള്ള ഫീച്ചറുമായാണ് വാട്ട്സാപ്പ് ഇപ്പോള് രംഗത്തെത്തിയിരിക്കുന്നത്. വാട്ട്‌സാപ്പിലെ പുതിയ 'ട്രാക്കിങ്ങ് സവിശേഷത' യെ കുറിച്ച് ട്വിറ്ററില് @WABetaInfoയിലാണ് പോസ്റ്റ് ചെയ്തിരിക്കുന്നത്.\nപുറത്തുവരുന്ന റിപ്പോര്‍ട്ടുകള് പ്രകാരം ആപ്പിള് ഐഒഎസ് ഉപഭോക്താക്കള്‍ക്ക് വാട്ട്‌സാപ്പ് ബീറ്റ v2.16.399 വേര്‍ഷനിലും ആന്‍ഡ്രോയിഡ് ഉപഭോക്താക്കള്‍ക്ക് v2.16.399 വേര്‍ഷനിലും ഈ സൌകര്യം ലഭ്യമാകും. മാനുവലായാണ് ഈ വേര്‍ഷന് ആക്ടിവേറ്റ് ചെയ്യേണ്ടതെന്നും റിപ്പോര്‍ട്ടിലുണ്ട്.\nഈ ഫീച്ചറില് നിങ്ങളുടെ ഗ്രൂപ്പിലെ അംഗങ്ങളുടേയോ മറ്റു വാട്ട്‌സാപ്പ് കോണ്ടാക്ടുകളുടേയോ തത്സമയ ലൊക്കേഷന് കാണാന് സാധിക്കുന്നതാണ്. അതിനായി ഗ്രൂപ്പ് സെറ്റിങ്ങ്‌സിലെ 'ഷോ മൈ ഫ്രെണ്ട്‌സ്' എന്ന് ഓപ്ഷന് ക്രമീകരിക്കുക. ഈ ഓപ്ഷനില് നിങ്ങളുടെ ഗ്രൂപ്പിലുള്ള അംഗങ്ങള്‍ക്ക് ഒരു പ്രത്യേക സമയവും നിശ്ചയിക്കാന് സാധിക്കും.\nഫോണിലെ മെമ്മറി കാര്‍ഡ് നിറഞ്ഞിരിക്കുന്നതും ആന്‍ഡ്രോയിഡിന്റെ പ്രവര്‍ത്തനത്തെ ബാധിക്കുന്ന ...\nധനമന്ത്രി അരുണ് ജെയ്‌റ്റ്‌ലി ബജറ്റ് അവതരിപ്പിച്ചു. ബജറ്റിലെ പുതിയ നിര്‍ദ്ദേശങ്ങള് ...\n2016 സെപ്തംബറിലാണ് ആദ്യ വെല്‍ക്കം ഓഫര് എന്ന നിലയില് ഡാറ്റ, കോള് എന്നിവ സൌജന്യമായി ജിയോ ...


പ്രതിമ പുനഃസ്ഥാപിക്കണം: വി. മുരളീധരന് :: Janmabhumi Daily\nSunday 1 June 2014 12:16 am IST\nകൊച്ചി: കേരളം ജന്മം നല്‍കിയിട്ടുള്ള മഹാനായ സാമൂഹ്യപരിഷ്കര്‍ത്താവാണ് പണ്ഡിറ്റ് കറുപ്പനെന്നും അദ്ദേഹത്തിന്റെ ജന്മദിനാഘോഷ ദിവസം ആ മഹാത്മാവിന്റെ പ്രതിമ തകര്‍ത്തത് സാക്ഷര കേരളത്തിന് അപമാനമാണെന്നും ബിജെപി സംസ്ഥാന പ്രസിഡന്റ് വി. മുരളീധരന് പറഞ്ഞു. പ്രതിമ പുനഃസ്ഥാപിക്കാനുള്ള നടപടികള് എത്രയും വേഗം സര്‍ക്കാര് കൈക്കൊള്ളണമെന്നും വി.മുരളീധരന് ആവശ്യപ്പെട്ടു. സംഭവസ്ഥലം സന്ദര്‍ശിച്ച ബിജെപി പ്രസിഡന്റിനെ ആക്ഷന് കൗണ്‍സില് കണ്‍വീനര് മേഘനാഥ്, ധീവരസഭ കുണ്ടന്നൂര് കരയോഗം പ്രസിഡന്റ് കെ.കെ. സേതുലാല്, വിവിധ സംഘടനാ നേതാക്കള് എന്നിവര് ചേര്‍ന്ന് സ്വീകരിച്ചു. വിശ്വഹിന്ദുപരിഷത് ജില്ലാ സെക്രട്ടറി എസ്.സജി, ബിജെപി മണ്ഡലം പ്രസിഡന്റ് വിജയകുമാര്, മരട് നഗരസഭാ കമ്മറ്റി പ്രസിഡന്റ് നന്ദനന് എന്നിവരും പങ്കെടുത്തു.


നിപ്പ, പ്രളയം, കോവിഡ്; പ്രണയസാഫല്യത്തിനു മൂന്നാം തവണയും വിലങ്ങായി പ്രകൃതി – The Editor\nകോഴിക്കോട്: ആദ്യം നിപ്പ, പിന്നെ പ്രളയം, ഇപ്പോള് കോവിഡ്. ഇവ കാരണം പ്രേമിന്റെയും സാന്ദ്രയുടെയും പ്രണയം അനന്തമായി നീളുകയാണ്. മൂന്നു കാരണങ്ങളാല് ഇതു മൂന്നു തവണയാണ് ഇവരുടെ വിവാഹം മാറ്റിവയ്‌ക്കേണ്ടിവരുന്നത്.\nഎരഞ്ഞിപ്പാലം അരിയില് പ്രേം ചന്ദ്രന്റയും (26) എ.വി.സാന്ദ്ര സന്തോഷിന്റെയും (23) വിവാഹമാണ് മൂന്നാംതവണയും മാറ്റിവച്ചത്. ഞായറാഴ്ചയായിരുന്നു വിവാഹം നടക്കേണ്ടിയിരുന്നത്. അയല്‍വാസികളായ പ്രേമും സാന്ദ്രയും കുട്ടിക്കാലംതൊട്ട് പരസ്പരം അറിയുന്നവരാണ്. ഏറെക്കാലമായി പ്രണയത്തിലുമാണ്. ഇരുവരെയും പിടിച്ചുകെട്ടിക്കാന് രണ്ടു വര്‍ഷം മുന്‍പ് വീട്ടുകാര് തീരുമാനിച്ചെങ്കിലും പ്രകൃതിയാണ് സമ്മതിക്കാത്തത്.\n2018 മേയ് 20ന് വിവാഹം നടത്താനാണ് ഇരുവീട്ടുകാരും ആദ്യം തീരുമാനിച്ചത്. മേയ് 2ന് കോഴിക്കോട്ട് നിപ്പ പൊട്ടിപുറപ്പെട്ടു. മേയ് 16 എത്തിതോടെ ഭയം കാരണം ജില്ലയില് ആരും പുറത്തിറങ്ങാതായി. ഇതോടെ കല്യാണം മാറ്റിവയ്‌ക്കേണ്ട അവസ്ഥയായി. തുടര്‍ന്നു പ്രേമിന്റെ ബന്ധു മരിച്ചതോടെ ഒരു വര്‍ഷം കല്യാണം നടത്താന് കഴിയാത്ത സ്ഥിതിയായി.\nപിന്നീട് 2019ല് ഓണക്കാലത്ത് കല്യാണം നടത്താനായിരുന്നു ബന്ധുക്കള് തീരുമാനിച്ചത്. പക്ഷേ ആ മുഹൂര്‍ത്തം പ്രളയം കൊണ്ടുപോയി. ഒക്ടോബര് വരെ പ്രളയദുരിതം നീണ്ടു. കല്യാണം വീണ്ടും നീണ്ടു. തുടര്‍ന്നാണ് കല്യാണം നടത്താന് 2020 മാര്‍ച്ച് 20, 21 തീയതികളിലായി കല്യാണ ചടങ്ങുകള് നടത്താന് തീരുമാനിച്ചത്. എന്നാല് കോവിഡ് 19 വില്ലനായെത്തി. വീണ്ടും വിവാഹത്തീയതി നീട്ടേണ്ടി വന്നു.\nഒരു പ്രണയം സഫലമാവാനുള്ള കാത്തിരിപ്പ് ആശങ്കകളുടെ മൂന്ന് ഋതുക്കള് പിന്നിടുകയാണ്. ഞായറാഴ്ച കല്യാണത്തിനായി ഓഡിറ്റോറിയം ബുക്ക് ചെയ്തിരുന്നു. വിവാഹത്തിനും റിസപ്ഷനുമായി രണ്ടായിരം പേരെ ക്ഷണിക്കുകയും ചെയ്തു. പക്ഷേ കോവിഡിന്റെ പശ്ചാത്തലത്തില് കല്യാണം മാറ്റിവയ്ക്കാന് തീരുമാനിക്കുകയായിരുന്നു.\n23കാരിയായ സാന്ദ്രയുടെ കുടുംബത്തില് ഏതാനും വര്‍ഷങ്ങള്‍ക്കുശേഷം നടക്കുന്ന ആദ്യവിവാഹമാണിത്. അതുകൊണ്ടുതന്നെ പങ്കെടുക്കണമെന്ന് എല്ലാ കുടുംബക്കാര്‍ക്കും ആഗ്രഹമുണ്ട്. അതുകൊണ്ടാണ് കല്യാണം ഇത്തവണയും നീട്ടിയതെന്ന് പ്രേമും സാന്ദ്രയും പറയുന്നു.\nഎന്തായാലും വരുന്ന സെപ്റ്റംബറില് കല്യാണം നടത്തുമെന്ന് തീരുമാനിച്ച് അരയുംതലയും മുറുക്കി കാത്തിരിക്കുകയാണ് ഇരുവരുടെയും വീട്ടുകാര്. എത്രവേണമെങ്കിലും കാത്തിരിക്കാം, അതുവരെ തങ്ങള് പ്രണയിച്ചു നടക്കട്ടെയെന്നാണ് ഒരു പുഞ്ചിരിയോടെ പ്രേമും പറയുന്നു.\nDear Family and Friends, Due to unforeseen circumstances caused due to the Corona Virus or the Covid-19 outbreak, our…\nPosted by Prem Chandran on Monday, March 16, 2020\nBreaking news, Glamour, Kerala, Latest News, Lifestyle, Love, News\n‘എത്രയോ ദിവസം പിച്ചിച്ചീന്തി, തല്ലിച്ചതച്ചു; അയാളെ കൊന്നുകളയാനല്ലാതെ വേറെന്താണ് തോന്നുക?’


മണ്ണിന്റെ ഗുണമറിയാം മൊബൈലിലൂടെ | Thrissur | Kerala | Deshabhimani | Wednesday Jan 16, 2019\nതൃശൂർ ജില്ലയിൽ തുടക്കം\nസി എ പ്രേമചന്ദ്രൻUpdated: Wednesday Jan 16, 2019\nമണ്ണറിഞ്ഞ് കൃഷിചെയ്യാൻ ഇനി കർഷകർക്ക് നെട്ടോട്ടമോടേണ്ട. ചവിട്ടിനിൽക്കുന്ന മണ്ണിന്റെ പോഷകഗുണങ്ങൾ സ്വന്തം മൊബൈലിലൂടെ അറിയാം. വിരലൊന്നു തൊട്ടാൽ മതി. മണ്ണിന്റെ ഘടന, പോഷകഗുണങ്ങൾ, വളപ്രയോഗം എന്നിങ്ങനെ ശാസ്ത്രീയവും സമഗ്രവുമായ വിവരങ്ങൾ ഈ മൊബെൽ ആപ്പിൽ അറിയാം. കേരളത്തിലാദ്യമായി വരവൂർ പഞ്ചായത്തിലാണ് പരീക്ഷണാർഥം തുടക്കംകുറിച്ചത്. തൃശൂർ ജില്ലയിൽ എവിടെയുമുള്ള മണ്ണിന്റെ സ്വഭാവം ഈ മൊബൈൽ ആപ്പുവഴി തിരിച്ചറിയാം. ഇത് സംസ്ഥാനവ്യാപകമാക്കും. മണ്ണിന്റെ ഫലപുഷ്ടി അറിയാൻ സാമ്പിൾ ശേഖരിച്ച് പരിശോധനശാലയിലേക്കയച്ച് കർഷകന് ഇനി കാത്തിരിക്കേണ്ട.\nസംസ്ഥാന മണ്ണുപര്യവേക്ഷണ സംരക്ഷണ വകുപ്പ്, ജിയോ ഇൻഫോർമാറ്റിക് ഡിവിഷന്റെ സഹായത്തോടെയാണീ പദ്ധതി നടപ്പാക്കുന്നത്. മണ്ണ് എന്നാണ് മൊബൈൽ ആപ്ലിക്കേഷന്റെ പേര്. ഗൂഗിൾ പ്ലേസ്റ്റോറിൽനിന്ന് ഇത് ഡൗൺലോഡ് ചെയ്യാം. മണ്ണിനെ അറിയാം മൊബൈലിലൂടെ എന്ന ആപ്പിൽ കൈക്കുമ്പിളിലെ മണ്ണിൽ ചെടി വളരുന്ന ചിത്രം കാണാം.\nആപ്പിൽ പോഷകനില പരിശോധിക്കുകയെന്ന് മലയാളത്തിൽ എഴുതിയിട്ടുണ്ട്. ഇതിൽ ക്ലിക്ക് ചെയ്താൽ മണ്ണിന്റെ ഫലപുഷ്ടി മാതൃഭാഷയിൽ അറിയാനാവും. മൊബൈൽ ആപ്പ് അക്ഷാംശവും രേഖാംശവും മനസ്സിലാക്കി സ്ഥലനിർണയം നടത്തും. മണ്ണിലെ നൈട്രജൻ, ഫോസ‌്‌ഫറസ‌്, പൊട്ടാസ്യം എന്നീ പ്രധാന മൂലകങ്ങളുടെയും കാൽസ്യം, മഗ്നീഷ്യം, സൾഫർ, ഇരുമ്പ്, മംഗനീസ്, സിങ്ക‌്, കോപ്പർ, ബോറോൺ എന്നി സൂക്ഷ്മമൂലകങ്ങളുടെയും അമ്ലതയുടെയും നിലവാരം കർഷകർക്ക് ഒറ്റ ക്ലിക്കിൽ ലഭിക്കും. തുടർന്ന് വള ശുപാർശയിൽ ക്ലിക്ക് ചെയ്ത് ഏത് വിളയാണെന്ന് രേഖപ്പെടുത്തുക. അതനുസരിച്ച് ശുപാർശ ലഭിക്കും. വിളകൾക്കും ഭൂവിസ്തൃതികൾക്കും അനുസരിച്ച് ജൈവകൃഷിക്കും രാസപദാർഥങ്ങൾ ചേർക്കുന്ന കൃഷിക്കും പ്രത്യേകം വളം ശുപാർശകളുണ്ട്. കേരള കാർഷിക സർവകലാശാല നിർദേശിച്ച വളങ്ങളാണ് നിർദേശിക്കുക. ഈ വിവരങ്ങൾ ഫോണിൽ സൂക്ഷിക്കാനാവും. വളപ്രയോഗ സമയത്ത് വീണ്ടും പരിശോധിക്കേണ്ട. ഇതേ ആപ്പുപയോഗിച്ച് വിദേശരാജ്യങ്ങളിലുള്ളവർക്കും തന്റെ കൃഷിയിടത്തിലെ മണ്ണിന്റെ പോഷകഗുണം തിരിച്ചറിയാനാവും. തൃശൂരിൽ നടന്ന വൈഗ കാർഷികമേളയിൽ ഈ ആപ്പ് മന്ത്രി വി എസ് സുനിൽകുമാർ കർഷകർക്കായി സമർപ്പിച്ചു.\nകേന്ദ്രസർക്കാരിന്റെ സോയിൽ ഹെൽത്ത് കാർഡ് പദ്ധതിയുടെ ഭാഗമായി ഓരോ പ്രദേശത്തെയും മണ്ണിന്റെ പോഷകഗുണങ്ങൾ ശേഖരിച്ചിരുന്നു. മണ്ണുപര്യവേക്ഷണ–-സംരക്ഷണവകുപ്പിൽ ലഭ്യമായ ഈ വിവരങ്ങൾ മൊബൈൽ ആപ്പുമായി ബന്ധിപ്പിച്ചാണ് പദ്ധതി നടപ്പാക്കുന്നതെന്ന് മണ്ണ് പര്യവേക്ഷണ –- സംരക്ഷണവിഭാഗം അസി. ഡയറക്ടർ കെ സുധീഷ‌് കുമാർ പറഞ്ഞു. അടുത്തഘട്ടത്തിൽ വയനാട് ജില്ലയിലും പദ്ധതിക്ക‌് തുടക്കംകുറിക്കും. വിവര സാങ്കേതിക വിദ്യയുടെ വളർച്ചയുടെ ഗുണം കാർഷികമേഖലയ്ക്കും പ്രയോജനപ്പെടുത്തുകയാണ് പദ്ധതിയുടെ ലക്ഷ്യം. സുസ്ഥിര കാർഷിക വികസനത്തിന് കർഷകർക്ക് ഈ ആപ്പ് ഏറെ സഹായകമാകും.


കെമിക്കല് പീലിങ്ങിനെ പേടിക്കേണ്ട; സുന്ദരമുഖം സ്വന്തമാക്കാം | Chemical Peeling | Beauty\nSaturday 08 September 2018 04:15 PM IST\nകെമിക്കൽ പീലിങ്ങിലെ ‘കെമിക്കൽ’ എന്ന വാക്ക് പലരിലും ഭയമാണ് ഉണർത്തുക. കുരുക്കളും പാടുകളും മായ്ക്കാൻ കെമിക്കൽ പീലിങ് ചെയ്ത് അവസാനം മുഖം പൊള്ളി വികൃതമാകുമോ തൊലി ഉരിഞ്ഞു പോകുമോ എന്ന പേടി. സത്യത്തിൽ പഴങ്ങളുടെ സത്ത് ഉപയോഗിച്ചുള്ള ചർമ ചികിത്സയാണ് കെമിക്കൽ പീലിങ്. ശരിയായ രീതിയിൽ ചെയ്യുകയാണെങ്കിൽ പാർശ്വഫലങ്ങൾ ഉണ്ടാകില്ല.\nചർമ്മത്തിനടിയിലെ ഡെഡ് സ്കിൻ പാളികൾ (ലെയറുകൾ) എടുത്തു കളയുകയാണ് കെമിക്കൽ പീലിങ്ങിലൂടെ ചെയ്യുന്നത്. ഓരോ പീലിങ്ങിലും ഓരോ ലെയർ മാത്രമേ എടുക്കുകയുള്ളൂ. ഒരാൾ പീൽ ചെയ്തിട്ടുണ്ടോ എന്ന് മുഖത്തു നോക്കിയാൽപോലും അറിയില്ല.\nവിവിധതരം പീലുകൾ മൂന്നുതരം പീലുകൾ ഉണ്ട്. സൂപ്പർഫിഷ്യൽ, മീഡിയം, ഡീപ്പ് പീൽ എന്നിവയാണവ. സൂപ്പർഫിഷ്യൽ അല്ലെങ്കിൽ ലൈറ്റ്പീലുകൾ ആണ് സാധാരണയായി ഉപയോഗിക്കുന്നത്. ഓരോ ചർമപ്രശ്നങ്ങൾക്കുള്ള പരിഹാരമായാണ് കെമിക്കൽ പീലിങ് ട്രീറ്റ്മെന്റ് എടുക്കുന്നത്. മുഖക്കുരു, ചുളിവുകൾ, കരിമംഗല്യം, നിറം വർധിപ്പിക്കൽ, അങ്ങനെ ആവശ്യങ്ങൾ പലതായിരിക്കും. മാൻഡലിക് പീൽ ചർമ്മത്തിന്റെ എണ്ണമയം ഇല്ലാതാക്കുന്നു. മുഖക്കുരുവുള്ളവർക്ക് എണ്ണമയം കുറയ്ക്കാനുള്ള ട്രീറ്റ്മെന്റാണ് ആദ്യം കൊടുക്കുന്നത്. ചർമ്മത്തിനടിയിൽ എണ്ണമയം ഉണ്ടാക്കുന്ന ഗ്രന്ഥികളുടെ പ്രവർത്തനം കുറയ്ക്കുന്നു. ബ്ലാക് ഹെഡ്സ്, വൈറ്റ് ഹെഡ്സ് എന്നിവ നീക്കം ചെയ്യുന്നു. ചർമസുഷിരങ്ങൾ വൃത്തിയാക്കുന്നു. ഗ്ലൈക്കോളിക് പീൽ കരിമംഗല്യത്തിന് വേണ്ടിയുള്ളതാണ്. ലാക്റ്റിക് ആസിഡ് പീൽ വരണ്ട ചർമത്തിൽ ഈർപ്പം നിലനിർത്തി ചർമത്തെ കൂടുതൽ മൃദുവാക്കുന്നു. പ്രായം കൂടുംതോറുമുള്ള ചുളിവുകൾ നീക്കാൻ കൊളാജൻ സ്റ്റിമുലേറ്റ് ചെയ്യുന്ന പീലുകൾ ചെയ്യാം.\nപാർശ്വഫലങ്ങൾ ഉണ്ടാകുമോ എന്ന് പരീക്ഷിച്ച ശേഷമേ പീലിങ് ചെയ്യൂ. പീൽ ചെയ്യുന്നതിന് രണ്ടാഴ്ച മുൻപ് തന്നെ ക്രീമുകൾ ഉപയോഗിച്ച് ചർമ്മത്തിന്റെ സ്വഭാവം മനസ്സിലാക്കും. വിദഗ്ധരുടെ സഹായമില്ലാതെ സ്വയം പീൽ ചെയ്യാൻ ശ്രമിക്കരുത്. ഇതു ചിലപ്പോൾ ചർമത്തിൽ പൊള്ളലുണ്ടാകാൻ ഇടയാക്കും. ഓരോരുത്തർക്കും പീലുകൾ ചർമത്തിൽ ലയിക്കുന്നത് വ്യത്യസ്ത സമയങ്ങളിലായിരിക്കും. അതിനു ചിലപ്പോൾ ഒരു മിനിറ്റു മുതൽ പത്തു മിനിറ്റ് വരെ സമയം വേണ്ടി വരും. പീലിങ് കഴിഞ്ഞ് വെയിലത്ത് പോവുകയാണെങ്കിൽ ആന്റി ഗ്ലെയർ പ്രൊട്ടക്ഷൻ ഉള്ള ലോഷൻ ഉപയോഗിക്കണം. ഡീപ്പ്പീൽ ആണെങ്കിൽ ഹയർ എസ് പി എഫ് ഉള്ള ക്രീമുകൾ ഉപയോഗിക്കാം. പീലിങ് കഴിഞ്ഞശേഷം ചർമത്തിൽ ചെറിയ ചുവപ്പുപാടുകൾ കണ്ടാൽ അതിനുള്ള ക്രീമുകൾ ഉപയോഗിക്കേണ്ടി വരും.\nഏതുതരം പീലാണ് ചെയ്യുന്നത് എന്നതിന്റെ അടിസ്ഥാനത്തിലായിരിക്കും പിന്നീട് ആവർത്തിക്കണോ എന്ന് തീരുമാനിക്കുന്നത്. ചില പീലുകൾ ആറുമാസം തുടർച്ചയായി ചെയ്താലേ ഫലം കിട്ടുകയുള്ളൂ. ഡീപ്പ് പീലുകൾ ആറുമാസം കൂടുമ്പോൾ ചെയ്താൽ മതി.\n1000 രൂപയാണ് പീലുകളുടെ ഇപ്പോഴത്തെ ചെലവ്. മുന്തിയ ബ്രാന്റുകളുടെ പീലിന് ചെലവ് പിന്നെയും കൂടും.\nകടപ്പാട് : ഡോ. ജോസഫ് ചാലിശ്ശേരി, എറണാകുളം


പനീർ ബിരിയാണി -\nസംസ്ഥാനത്ത് പുതിയ മാറ്റങ്ങളോടെ ലോക്ഡൗണ് ഇളവുകള് പ്രഖ്യാപിച്ചു; സ്വാതന്ത്ര്യദിനത്തിലും ഓണത്തിനും ലോക്ക്ഡൗണുണ്ടാകില്ല.\nബസുമതി അരി – 500 ഗ്രാം\nപനീർ – 250 ഗ്രാം\nപുതിന – ആവശ്യത്തിന്\nതളളി പേസ്റ്റ് – 1 കപ്പ്\nഇഞ്ചി, വെളുത്തുള്ളി പേസ്റ്റ് –2ടേബിൾ സ്പൂൺ\nകശുവണ്ടി – ആവശ്യത്തിന്\nകസൂരിമേത്തി – ഒരു ടീസ്പൂൺ\nഫ്രഷ് ക്രീം – 1 കപ്പ്\nകറുവാപ്പട്ട, ഏലയ്ക്ക, ഗ്രാമ്പൂ –3എണ്ണം വീതം\nതക്കോലം – 1 എണ്ണം\nവഴന ഇല – 1 എണ്ണം\nഗരം മസാലപ്പൊടി – അര ടീസ്പൂൺ\nമല്ലിപ്പൊടി – ഒരു ടേബിൾസ്പൂൺ\nമഞ്ഞൾ – ഒരു ടീസ്പൂൺ\nതക്കാളി -2 എണ്ണം\nഉണക്ക മുളക് – 8 എണ്ണം\nവെണ്ണ – 1 കപ്പ്\nനെയ്യ് – 1 കപ്പ്\nസവാള വറുത്തെടുത്ത് – ഒരു കപ്പ്\nതക്കാളി, സവാള, ചുവന്ന ഉണങ്ങിയ മുളക്, കശുവണ്ടി എന്നിവ നന്നായി വഴറ്റി പേസ്റ്റ് രൂപത്തിൽ അരച്ചെടുക്കുക. ഒരു പാനിൽ അല്പം നെയ്യ്, വെണ്ണ എന്നിവ ചേർത്ത് ചൂടാക്കിയ ശേഷം കറുവയില, കറുവാപ്പട്ട, ഏലം, ഗ്രാമ്പൂ, വെളുത്തുള്ളി പേസ്റ്റ്, ഇഞ്ചി പേസ്റ്റ് എന്നിവയെല്ലാം ചേർത്ത് വഴറ്റുക. ഉപ്പ്, മുളകുപൊടി, മല്ലിപൊടി, മഞ്ഞൾ എന്നിവ ചേർത്ത് നന്നായി ഇളക്കുക. ഇതിലേയ്ക്ക് ആദ്യം തയ്യാറാക്കിയ പേസ്റ്റ് ചേർത്ത് വഴറ്റുക, ഇതിലേക്ക് ഗരംമസാല ചേർക്കുക. ഇനി കസൂരി മേത്തി, തക്കാളി പേസ്റ്റ്, തൈര്, ഫ്രഷ് ക്രീംഎന്നിവ ചേർക്കുക. പനീർ ചേർത്ത് 10 മിനിറ്റ് വേവിക്കുക. ചുവടുകട്ടിയുള്ള പാത്രത്തിൽ ആവശ്യത്തിന് വെള്ളമെടുക്കുക . ഇതിലേക്ക് ഉപ്പ്, ഗരം മസാലകൾ, പുതിനയില, മല്ലിയില എന്നിവ ചേർക്കുക. ഒരല്പം നെയ്യ് കൂടെ വെള്ളത്തിലേക്ക് ചേർക്കാം. ഇതിലേയ്ക്ക് കഴുകി കുതിർത്തുവച്ചിരിക്കുന്ന അരി ചേർത്ത് പകുതി വേവാകുന്നത് വരെ വേവിക്കുക. ഇനി മറ്റൊരു പാത്രം എടുത്ത് അതിൽ അല്പം നെയ്യ് ചേർക്കുക. ഇതിലേയ്ക്ക് തയ്യാറാക്കി വെച്ച പനീർ മസാല ചേർക്കുക. മുകളിൽ വറുത്തെടുത്ത സവാള, പുതിനയില, മല്ലിയില എന്നിവ ചേർക്കുക. ഇനി പകുതി വേവിച്ച അരി ഒരു പാളി ഇട്ട ശേഷം അടുത്തതായി പനീർ മസാല ഒരു പാളി ചേർക്കുക. ഓരോ തവണ അരി ഇടുമ്പോഴും നെയ്യും വെണ്ണയും ആവശ്യത്ത് ചേർക്കുക. ഇനി വറുത്ത ഉള്ളി, പുതിനയില, മല്ലിയില എന്നിവ ചേർത്ത് ലെയർ ആക്കുക. ഏറ്റവും മുകളിലെ പാളി ചോറിനൊപ്പം വീണ്ടും വറുത്തെടുത്ത സവാള വിതറുക. ആവശ്യമെങ്കിൽ അല്പം കൂടെ നെയ്യ്, മല്ലിയില, പുതിനയില എന്നിവ കൂടെ ചേർക്കാം. വീണ്ടും 10-15 മിനിറ്റ് നന്നായിഅടച്ചു വെച്ച് പാകം ചെയ്യാം. രുചികരമായ പനീർ ബിരിയാണി തയ്യാർ.\nTags : paneer biriyani\nNext Postക്യാബേജ് വട\nBreaking News 1,708\nLatest News 1,912


ഡൊമനിക് തീമിന് യു.എസ് ഓപണ് കിരീടം • Suprabhaatham\nഡൊമനിക് തീമിന് യു.എസ് ഓപണ് കിരീടം\nSeptember 15, 2020 | 1:15 am IST\nന്യൂയോര്‍ക്ക്: ആസ്ട്രിയന് താരം ഡൊമനിക് തീമിന് യു.എസ് ഓപണ് കിരീടം. കഴിഞ്ഞ ദിവസം നടന്ന കിരീടപ്പോരാട്ടത്തില് ജന്‍മന് താരം അലക്‌സാണ്ടര് സ്വരേവിനെ പരാജയപ്പെടുത്തിയായിരുന്നു തീം കിരീടം സ്വന്തമാക്കിയത്. തോല്‍വിയിലേക്ക് നീങ്ങുകയായിരുന്ന തീം ശക്തമായി തിരിച്ച് വന്നായിരുന്നു സ്വരേവില് നിന്ന് കിരീടം പിടിച്ച് വാങ്ങിയത്.\nജര്‍മ്മന് താരവും അഞ്ചാം സീഡുമായ സ്വരേവിനെതിരേ ആദ്യ സെറ്റുകള് കൈവിട്ട ശേഷമായിരുന്നു തീം മത്സരത്തിലേക്ക് തിരിച്ച് വന്ന് കിരീടം സ്വന്തമാക്കിയത്. ആദ്യ രണ്ട് സെറ്റുകള് കൈവിട്ട ശേഷം മൂന്നാം സെറ്റില് ബ്രൈക്ക് പോയിന്റ് വഴങ്ങി പിന്നില് നിന്ന ശേഷമാമായിരുന്നു തീമിന്റെ തിരിച്ചുവരവ്. 1949നു ശേഷം ആദ്യമായാണ് യു.എസ് ഓപ്പണില് ആദ്യ രണ്ടു സെറ്റ് തോറ്റ ശേഷം തിരിച്ച്‌വന്നു ഒരു താരം കിരീടം നേടുന്നത്.\nഇതോടെ 2014നു ശേഷം ടെന്നീസ് പുരുഷ വിഭാഗത്തില് പുതിയ ഒരു ഗ്രാന്റ്‌സ്‌ലാം ജേതാവ് ഉണ്ടായി. 2016നു ശേഷം ഇത് ആദ്യമായാണ് ഫെഡറര്, നദാല്, ദ്യോക്കോവിച്ച് എന്നിവരല്ലാത്ത മറ്റൊരു താരം ഗ്രാന്റ്‌സ്‌ലാം കിരീടം ഉയര്‍ത്തുന്നത്. ഇതോടെ 27 കാരനായ തീം യു.എസ് ഓപ്പണ് നേടുന്ന ആദ്യ ഓസ്ട്രിയന് താരമാവുകയും ചെയ്തു.\nആദ്യ സെറ്റ് മുതല് തീമിനെ ഞെട്ടിക്കുന്ന പ്രകടനമായിരുന്നു സ്വരേവ് പുറത്തെടുത്തത്ത്. ആദ്യ സെറ്റില് തീമിന്റെ രണ്ടാം സര്‍വീസ് തന്നെ സ്വരേവ് ബ്രേക്ക് ചെയ്തു. തീമിന്റെ പിഴവുകള് മുതലെടുത്ത് ആദ്യ സെറ്റ് 6-2ന് സ്വരേവ് സ്വന്തമാക്കി.\nരണ്ടാം സെറ്റിലെ ആദ്യ സര്‍വില് തന്നെ ഇരട്ടപ്പിഴവ് വരുത്തിയ തീം സ്വരേവിന് ബ്രേക്ക് പോയിന്റിനുള്ള അവസരം നല്‍കി. ഇതോടെ രണ്ടാം സെറ്റിന്റെ തുടക്കത്തിലും സ്വരേവിന് ആധിപത്യം ലഭിച്ചു. ഇതില് പിടിച്ച് തുങ്ങിയ സ്വരേവ് 6-4ന് രണ്ടാം സെറ്റും സ്വന്തമാക്കി. മൂന്നാം സെറ്റിന്റെ സ്വരേവിന്റെ പിഴവുകളില് പിടിച്ച് കയറിയ തീം മൂന്നാം സെറ്റ് 6-4 ന് സ്വന്തമാക്കി. ഇതോടെ മത്സരം ഫോട്ടോ ഫിനിഷിലേക്ക് നീണ്ടു. മത്സരത്തില് കൂടുതല് മികവിലേക്ക് ഉയര്‍ന്ന് ശക്തനാകുന്ന തീമിന് മുന്നില് സ്വരേവിന് കാലിടറിത്തുടങ്ങി. ഉജ്ജ്വലമായി തിരിച്ചുവന്ന തീം 6-3ന് നാലാം സെറ്റും സ്വന്തമാക്കി. ഇതോടെ മത്സരം അഞ്ചാം സെറ്റിലേക്ക് നീണ്ടു. ഇതോടെ ആദ്യ രണ്ട് സെറ്റ് സ്വന്തമാക്കിയ സ്വരേവിന് തീമിന് മുന്നില് പിടിച്ചു നില്‍ക്കാന് കഴിയാതായി.\nഅഞ്ചാം സെറ്റില് രണ്ട് താരങ്ങളും ശക്തമായി പോരാടി. അഞ്ചാം സെറ്റില് സ്വരേവ് വരുത്തിയ പിഴവുകളില് നിന്നായിരുന്നു തീം പോയിന്റ് സ്വന്തമാക്കിയത്. ഒടുവില് മത്സരം ടൈ ബ്രേക്കറിലേക്ക് നീങ്ങി. യു.എസ് ഓപ്പണില് ഇത് ആദ്യമായാണ് പുരുഷ വിഭാഗം ജേതാവിനെ ടൈബ്രേക്കറിലൂടെ തിരഞ്ഞെടുക്കുന്നത്.\nടൈബ്രേക്കറില് വീണ്ടും സ്വരേവ് ഇരട്ടപ്പിഴവുകള് വരുത്തി. 7(8)-6(6) എന്ന സ്‌കോറിനായിരുന്നു അഞ്ചാം സെറ്റ് തീം സ്വന്തമാക്കിയത്. നാലു മണിക്കൂറിലേറെ നീണ്ട പോരാട്ടത്തിന് ശേഷമായിരുന്നു പുതിയ ചാംപ്യനെ കണ്ടെത്തിയത്.


April 2021 - 3:14 am IST\nഭഗവതി പാട്ടിനു വേണ്ടി താല്ക്കാലികമായി കെട്ടിയുണ്ടാക്കിയ പാട്ട്പുരയ്ക്കലാണ് ചടങ്ങ് നടക്കുന്നത്. ചടങ്ങുകളുടെ മുഖ്യ കർമ്മികളായ തെക്കേ മുല്ലയിലെയും വടക്കേ മുല്ലയിലെയും അവകാശികളും ഒരിക്കൽ മൂത്താരുമാണ് ദേശക്കാരുടെ സാന്നിധ്യത്തിൽ പാട്ട് കുറിക്കുന്നത്.\nപഴയന്നൂർ: വടക്കേത്തറ കൊട്ടേക്കാട്ടുകാവ് താലപ്പൊലി പാട്ടുകുറിക്കൽ വെള്ളിയാഴ്ച്ച. ഭഗവതി പാട്ടിനു വേണ്ടി താല്ക്കാലികമായി കെട്ടിയുണ്ടാക്കിയ പാട്ട്പുരയ്ക്കലാണ് ചടങ്ങ് നടക്കുന്നത്. ചടങ്ങുകളുടെ മുഖ്യ കർമ്മികളായ തെക്കേ മുല്ലയിലെയും വടക്കേ മുല്ലയിലെയും അവകാശികളും ഒരിക്കൽ മൂത്താരുമാണ് ദേശക്കാരുടെ സാന്നിധ്യത്തിൽ പാട്ട് കുറിക്കുന്നത്.\nദേശം ഇവർക്ക് വെറ്റിലയും അടയ്ക്കയും നൽകി ഈ വർഷത്തെ ഭഗവതിപ്പാട്ട് തീരുമാനിച്ച വിവരം അഞ്ചു മുല്ലക്കാരെയും ദേശക്കാരെയും അറിയിക്കുന്നു. ഭഗവതിയുടെ ശ്രീ മൂലസ്ഥാനമായ വേലംപ്ലാക്കിൽ നിന്നും ഭഗവതിയെ ഭക്തിപൂർവ്വം ആവാഹിച്ച് താലകാലിക പാട്ടുപുരയിലേക്ക് കുടിയിരുത്തുന്ന ചടങ്ങായ കൊട്ടിയകം കൊള്ളൽ മെയ് 14ന് നടക്കും.\nതുടർന്നുള്ള ദിവസങ്ങളിൽ കളംപാട്ടും,17 ന് പ്രൗഢഗംഭീരമായി താലപ്പൊലിയും ആഘോഷിക്കും. എറണാകുളം ശിവകുമാർ ഭഗവതിയുടെ തിടമ്പേന്തും.പഞ്ചവാദ്യത്തിന് പരക്കാട് തങ്കപ്പൻ തിമലയിലും, കുനിശ്ശേരി ചന്ദ്രൻ മദ്ദളത്തിലും പ്രമാണം വഹിക്കും.18 ന് തെണ്ടിൽ മേൽകർമ്മം നടത്തി ഈ വർഷത്തെ താലപ്പൊലി സമാപിക്കും. മെയ് 12 മുതൽ 16 വരെ താലപ്പൊലിയോടനുബന്ധിച്ച് കലാ- സാംസ്കാരിക പരിപാടികൾ അരങ്ങേറും.


കോവിഡ്: വ്യാഴാഴ്ച മുതല് കൂടുതല് നിയന്ത്രണം, കേരളം വീണ്ടും ലോക്ഡൗണ് ഭീഷണിയില്? - Covid: More control from thursday, Kerala under threat of lockdown again? - AajTak\nതെരഞ്ഞെടുപ്പിനു ശേഷം കോവിഡ് വ്യാപനം നിയന്ത്രണവിധേയമായില്ലെങ്കില് തീയേറ്ററുകളും, മാളുകളുമൊക്കെ മുന് കരുതല് എന്ന നിലയില് അടച്ചിടേണ്ടിവരും. സിനിമ, സീരിയില് ഷൂട്ടിംഗുകളും നിര്‍ത്തിവയ്‌ക്കേണ്ടിവരുമെന്ന സാഹചര്യവും പരിഗണിക്കുന്നുണ്ട്.\n(Updated 08 Apr 2021, 9:43 AM IST)\nകോവിഡ് പടരുന്ന സാഹചര്യത്തിന്റെ ഗൗരവം കണക്കിലെടുത്താണ് തെരഞ്ഞെടുപ്പിലെ കൊട്ടിക്കലാശം ഒഴിവാക്കാന് തെരഞ്ഞെടുപ്പ് കമ്മീഷന് നിര്‍ദേശം നല്‍കിയത്. പക്ഷേ പലയിടത്തും ഇതു ലംഘിക്കപ്പെട്ടു. തിരഞ്ഞെടുപ്പ് പ്രചാരണ കാലയളവില് കോവിഡ് മാനദണ്ഡങ്ങള് പാലിക്കണമെന്ന് കര്‍ശന നിര്‍ദേശം നല്‍കിയിരുന്നെങ്കിലും ദേശീയ നേതാക്കള് വന്ന പരിപാടിക്കു പോലും ഇതൊന്നും പാലിക്കപ്പെട്ടിരുന്നില്ല.


പാചകത്തില് ശ്രദ്ധവച്ചാല് തടികൂടുന്നത് തടയാം • Suprabhaatham\nപാചകത്തില് ശ്രദ്ധവച്ചാല് തടികൂടുന്നത് തടയാം\nഡോ.ഫര്‍ഹദ് കുന്നുമ്മല് ന്യൂട്രീഷനിസ്റ്റ-ഡയറ്റീഷന്\nMay 6, 2018 | 2:50 am IST\nകഴിക്കുന്നതിനെപറ്റി മാത്രം പറയുന്നതിനേക്കാള് കഴിക്കുന്ന ഭക്ഷണ പദാര്‍ഥങ്ങള് എങ്ങനെ ഉണ്ടാക്കുന്നു എന്നതില് ചില നിര്‍ദേശങ്ങളെങ്കിലും നല്‍കുന്നതാണ് ഉത്തമം. അങ്ങനെ തോന്നുന്നതുകൊണ്ടാണ് ഇതുപോലൊരു കുറിപ്പ്.\nഇന്നയിന്ന ഭക്ഷണങ്ങള് കഴിക്കുന്നത് തടികൂട്ടുമെന്നു പറയുമ്പോള് അതൊഴിവാക്കുന്നു. ഇന്നത് കഴിക്കണമെന്നു പറയുമ്പോള് അത് ചെയ്യുന്നു. എന്നാല് ഇവയൊക്കെയും പാചകം ചെയ്യുന്നിടത്ത് അനാരോഗ്യകരമായ പ്രവണത ഉണ്ടായാല് ഇതില് നിന്ന് പ്രതീക്ഷിക്കുന്ന ഗുണം ലഭിക്കില്ലെന്നതാണ് സാരം.\nവീട്ടിലുണ്ടാക്കുന്ന ആഹാരസാധനങ്ങളാണ് ഏറ്റവും ആരോഗ്യപ്രദമെന്നത് പ്രത്യേകിച്ച് പറയേണ്ടതില്ലല്ലോ. ഇത് പോഷക സമ്പുഷ്ടവും ആരോഗ്യകരമായി ഏറെ ഗുണങ്ങള് നല്‍കുന്നതുമാണ്. എങ്കിലും ചിലപ്പോഴെങ്കിലും വീട്ടിലുണ്ടാക്കുന്ന ആഹാര സാധനങ്ങള് അപകടകാരികളാകുന്നുണ്ടെന്ന് മനസിലാക്കണം.\nപാചകം ചെയ്യുന്നതില് വരുത്തുന്ന തെറ്റുകളും പാചക രീതികളുമാണ് ഇതില് വില്ലനാവുന്നത്. പാചകം ചെയ്യുമ്പോള് നമ്മള് അറിഞ്ഞോ അറിയാതെയോ ചെയ്യുന്ന തെറ്റുകളും പാചക രീതികളിലെ അറിവില്ലായ്മയും അനാരോഗ്യത്തിലേക്കും തടികൂടുന്ന അവസ്ഥയിലേക്കും നയിക്കും. താഴെ നല്‍കുന്നത് സാധാരണ പാചകത്തിലെ വീഴ്ചകളാണ്. ഇതൊക്കെയും അല്‍പം സാമൂഹ്യജ്ഞാനമുണ്ടെങ്കില് ഒഴിവാക്കാനാവുന്നവയാണ്. പാചകം ഒരു കലയും ശാസ്ത്രവുമാണെന്ന ബോധമുണ്ടായാല് തെറ്റുകളും രീതികളിലെ കുറ്റങ്ങളും കുറയും.\nഎണ്ണയില്ലാത്ത ഭക്ഷണ സാധനങ്ങളില്ല ഇന്നത്തെ അടുക്കളയില്. എണ്ണയുടെ വിവിധ രൂപങ്ങളെ വല്ലാതെ ആശ്രയിക്കുന്ന കാലംകൂടിയാണിത്. ആരോഗ്യകരമായ ഗുണങ്ങള് എണ്ണ നല്‍കുന്നുണ്ടെന്നതും ശരി. എന്നാല് എത്രമാത്രം എണ്ണ ഉപയോഗിക്കുന്നു എന്നതും എത്രമാത്രം ഗുണമുള്ള എണ്ണയാണ് ഉപയോഗിക്കുന്നത് എന്നതും പ്രത്യേകം ഗൗനിക്കേണ്ടതാണ്. മെറ്റബോളിസത്തിന് അനുകൂല ഘടകമാണ് എണ്ണ. ചീത്ത കൊളസ്‌ട്രോള് കുറയ്ക്കാനും എണ്ണ സഹായിക്കുമെന്നാണ് റിപ്പോര്‍ട്ടുകള് പറയുന്നത്. എന്നാല് എണ്ണയുടെ അമിതോപയോഗം അനാരോഗ്യവും അസുഖങ്ങളും ക്ഷണിച്ചുവരുത്തും. അതുകൊണ്ട് അത്യാവശ്യത്തിനുമാത്രം എണ്ണ ഉപയോഗിക്കുക.\nവിവിധയിനം സോസുകളും ഡ്രസിംഗുകളും ഇന്ന് ധാരാളമായി ഉപയോഗിച്ചുവരുന്നു. റെഡിമെയ്ഡ് സോസുകളും ഡ്രസിംഗുകളും പ്രിസര്‍വേറ്റീവുകള് അധികമായി അടങ്ങിയവയായിരിക്കും. അത് ശരീരത്തിലെ കൊഴുപ്പിനെ ഏകോപിപ്പിക്കുകയും കൂട്ടുകയും ചെയ്യും. അതുകൊണ്ട് കഴിയുന്നതും സോസുകളും ഡ്രസിംഗുകളും വീട്ടില് തയാറാക്കുക. മേല്‍പറഞ്ഞതിന്റെ തെളിവിന് കടയില് ലഭിക്കുന്ന ഇവയുടെ ബോട്ടിലുകളുടെ ലേബല് ശ്രദ്ധിച്ചാല് മതി.\nമണമല്ല, ഗുണമാണ് വേണ്ടത്\nഭക്ഷണം ഉണ്ടാക്കുമ്പോള് മണത്തിനുവേണ്ടി എന്തൊക്കെയോ കാട്ടിക്കൂട്ടുന്നത് പലരും അനുകരിച്ചുവരുന്നുണ്ട്. പ്രത്യേകിച്ച് കടയില് നിന്ന് മൂക്കിലേക്കടിച്ചുകയറുന്ന മണത്തിന്റെ മാതൃക വീട്ടില് പിന്തുടരാന് ശ്രമിക്കുന്നത് അത്യാപത്താണ്. പഞ്ചസാരയും ഉപ്പും ഒന്നുപോലെ തടി കൂട്ടാന് സഹായിക്കുന്നതാണ്. അതും കൂടിയ നിരക്കില് അധികം ഉപ്പും പഞ്ചസാരയും കുറച്ച് ഗുണത്തിലേക്കാവട്ടെ ശ്രദ്ധ. പോഷകങ്ങളുണ്ടാവണം ആഹാരസാധനങ്ങളില്.\nപാചക രീതിയാണ് പല ആരോഗ്യപ്രശ്‌നങ്ങള്‍ക്കും കാരണമെന്നു പറഞ്ഞല്ലോ. വറക്കുന്നതും പൊരിക്കുന്നതുമാണ് ഒഴിവാക്കേണ്ട പാചക രീതികള്. വറത്തതും പൊരിച്ചതും മാത്രം ഇഷ്ടപ്പെടുന്നവരോട് ഇത് പറഞ്ഞിട്ട് കാര്യമില്ലെന്നറിയാം. എങ്കിലും ഒരു മുന്നറിയിപ്പായി ഇത് സ്വീകരിക്കാം. വറുക്കുമ്പോഴും പൊരിക്കുമ്പോഴും ഭക്ഷണ പദാര്‍ഥങ്ങളിലെ പോഷകങ്ങള് നഷ്ടപ്പെടുന്നു. അതുവഴി അവ വിഷമയമായി തീരുകയും ചെയ്യുന്നു.\nഭക്ഷണ പദാര്‍ഥങ്ങള് ആവശ്യത്തിലധികം വേവിക്കുന്നത് നല്ലതല്ല. രുചി കൂട്ടാനാണ് ചില സാധനങ്ങള് കൂടുതല് വേവിക്കുന്നതെന്നാണ് അടുക്കളയില് നിന്നുള്ള വിശദീകരണം. ഉദാഹരണത്തിന് പച്ചക്കറികള് കൂടുതല് വേവിയ്ക്കുമ്പോള് അതിലെ പോഷകങ്ങള് വിഘടിച്ച് നഷ്ടപ്പെടുന്നു. അതുകാരണം ആരോഗ്യഗുണം നഷ്ടപ്പെടുകയും ചെയ്യുന്നു. പച്ചക്കറികള് വേവിയ്ക്കുമ്പോള് ഇളക്കിയിട്ട് അവ കഴിക്കാന് പാകത്തില് ആക്കിയെടുക്കുക. കൂടുതല് വേവിച്ച് പോഷകം കളയേണ്ട.\nകൂടുതല് ഗ്രില്ലിംഗ് വേണ്ട\nസ്‌മോക്ക് ചെയ്തതും കല്‍ക്കരിയില് ഗ്രില് ചെയ്ത് എടുത്തതുമായ മാംസം അനാരോഗ്യകരമാണെന്നാണ് വിദഗ്ധര് പറയുന്നത്. പ്രത്യേകിച്ച് ആര്‍ത്തവവിരാമം വന്ന സ്ത്രീകളില് ഇത് ബ്രെസ്്റ്റ് ക്യാന്‍സര് ഉണ്ടാകാന് 47 ശതമാനം സാധ്യത കൂട്ടുന്നു. സാധാരണ കരുതുന്നത് ഗ്രില്ല് ചെയ്യുന്നത് ഗുണകരവും സുരക്ഷിതവുമാണെന്നല്ലേ. ഇനി ഇത്തരം ഭക്ഷ്യവസ്തുക്കള് കഴിക്കുമ്പോള് രണ്ടുവട്ടം ആലോചിക്കുന്നതു നല്ലതാണ്.\nഏതുതരം ആഹാര സാധനങ്ങളും ആകര്‍ഷകങ്ങളാക്കുന്നതും കൊതിപ്പിക്കുന്നതും അതിന്റെ ടോപ്പിംഗുകള് വഴിയാണ്. കാണാന് സുഖമുണ്ടെങ്കിലും അനാരോഗ്യത്തിന്റെ കേന്ദ്രമാണ് ടോപ്പിംഗുകള്. ചീസുകള് മുതല് സോസുകള് വരെ ടോപ്പിംഗുകള് എല്ലാം തന്നെ ആരോഗ്യത്തിന് ഭീഷണി ഉയര്‍ത്തുന്നവയാണ്. പോഷക സമ്പുഷ്ടമായ സലാഡിനെ ടോപ്പിംഗുകള് കൊണ്ടുമാത്രം നശിപ്പിക്കാന് സാധിക്കുമെന്നത് ചില്ലറക്കാര്യമല്ലല്ലോ.\nഭക്ഷണം പാചകം ചെയ്യുമ്പോള്‍ത്തന്നെ കഴിക്കുന്നത് വീട്ടിലെ മുതിര്‍ന്നവര് നിരുത്സാഹപ്പെടുത്താറുണ്ട്. അതിനു കാരണങ്ങള് നിരവധിയുണ്ടാകാം. എന്നാല് അതിനു ശാസ്ത്രീയമായ ഒരു വശമുണ്ട്. പാചകം ചെയ്യുമ്പോള് കഴിക്കുന്നതുകൊണ്ട് ആഹാരസാധനങ്ങളുടെ മണവും ഗുണവും പൂര്‍ണമായും അനുഭവിക്കാനാവില്ല. അതുമൂലം ആഹാരം വേണ്ടവിധത്തില് ദഹിക്കാതെ വരുന്നു. അത് അനാരോഗ്യത്തിലേക്കും തടി കൂടുന്നതിലേക്കും നയിക്കുന്നത് സ്വാഭാവികമാണെന്നു മനസിലാക്കണം.\nമൈക്രോവേവിലെ ആഹാരം തയാറാക്കല് കഴിയുന്നതും ഒഴിവാക്കുക. ഗുരുതര പ്രത്യാഘാതമുണ്ടാക്കുന്ന പല രാസ പദാര്‍ഥങ്ങളിലേക്കുമുള്ള ചുവടുവയ്പായി വേണം പ്ലാസ്റ്റിക് കണ്ടെയ്‌നറുകളില് ആഹാരസാധനങ്ങള് മൈക്രോവേവ് ചെയ്യുന്നതില് നിന്ന് പ്രതീക്ഷിക്കാന്. അഥവാ നിങ്ങള്‍ക്ക് പ്ലാസ്റ്റിക് കണ്ടെയ്‌നറുകള് തന്നെ ഉപയോഗിച്ച് മൈക്രോവേവ് തന്നെ ചെയ്യണമെന്നുണ്ടെങ്കില് എഫ്.ഡി.എ അംഗീകാരമുള്ള പ്ലാസ്റ്റിക് കണ്ടെയ്‌നറുകള് ഉപയോഗിക്കാവുന്നതാണ്.\nപാചക ഗ്രന്ഥം നോക്കിയുള്ള പാചകം നിര്‍ത്താന് സമയമായിരിക്കുന്നു. നിങ്ങളുടെ ആവശ്യത്തിനും പോഷക ഗുണത്തിനും അനുസൃതമായി വേണം പാചകം ചെയ്യാന്. പാചക കുറിപ്പടി പ്രകാരം തയാറാക്കിയാല് നിങ്ങള് അധികമായി എണ്ണയും ചീസും നെയ്യും മറ്റും ഉപയോഗിക്കേണ്ടിവരും. അത് തടി കൂടുന്നതിലേക്ക് നയിക്കുകയും ചെയ്യും. പാചക ഗ്രന്ഥത്തില് ഗുണകരമായവ സ്വീകരിച്ച് അതിനനുസൃതമായി പാചകം ചെയ്യുക. ചേര്‍ക്കേണ്ട ഘടകങ്ങള് നിങ്ങളുടെ താല്‍പര്യത്തിനനുസരിച്ച് ഗുണപ്രദമായി മാറ്റുക. അനാരോഗ്യമെന്നു കണ്ടാല് ഒഴിവാക്കുക.